
ADEVĂRAT  Că  A  ÎNVIAT! 

Hristos  a  înviat ! 

Aceasta  e  solia  biruinţă,  pe  care  ni-o  aduce  sărbătoarea 
Paştilor. 

Domnul  trăieşte ! 

Aceasta  e  realitatea  mare  şi  minunată,  asupra  căreia  se  con¬ 
centrează  interesul  credinţă  şi  al  vieţii  noastre  ca  creştini. 

7 rezeşte-te  suflete,  saltă  şi  te  veseleşte,  căci  Domnul  tău  viu  este 
şi  mai  puternic  decât  moartea  şi  mormântul ! 

Acesta  e  singurul  glas  pe  care  vreau  eu  să-l  aud  astăzi ;  cel 
ce  nu  mi-1  poate  repetă  cu  credinţă,  acela  să-şi  pună  mâna  pe 
buze  şi  să  tacă. 

Tu  scepticule,  îmi  vorbeşti  de  învierea  naturii  şi  cu  ea  vreai 
să-ţi  mângâi  sufletul  slab  în  credinţă.  Pe  mine  atâta  numai,  nu 
mă  mulţumeşte.  Căci  ce-mi  foloseşte  învierea  naturii,  dacă  inima 
mea  stă  înfrântă  de  durere  şi  fără  nădejde  de-asupra  mormin¬ 
telor?  Ce-mi  foloseşte  mirosul  florilor  de  primăvară  şi  cântecul 
paserilor,  dacă  sufletul  meu  e  strâmtorat  de  griji  şi  se  cutremură 
in  faţa  viitorului  misterios?  Mie-mi  trebue  învierea  şi  vieaţa  — 
pentru  sufletul  meu.  Iar  la  acestea  mă  cheamă  şi  mi-le  chezăşu- 
eşte  numai  acea  solie  triumfătoare  care  s’a  răspândit  în  dimi¬ 
neaţa  zilei  învierii  dela  groapa  goală:  «Cu  adevărat,  Domnul  a 
înviat»!  Toată  credinţa  şi  tot  viitorul  nostru  de  dincoace  şi  de 
dincolo  de  mormânt,  atârnă  dela  adevărul  acestei  solii. 

în  această  situaţie  s’au  găsit  şi  apostolii.  Noi  ştim  ce  fel 
de  gânduri  le  stăpâneau  sufletele  lor  din  Vinerea  Patimilor  şi 
până  în  dimineaţa  Învierii.  Aceleaşi  gânduri  cari  ne  stăpânesc  şi 

pe  noi,  când  groapa  întunecoasă  ni-a  înghiţit  bucuria  şi  desfă¬ 
tarea  vieţii  noastre.  Lumea  eră  pustie  pentru  dânşii,  inima  lor 
era  sdrobită  şi  fără  nădejde.  Soarele  lor  apusese.  Puţinii  ani  pe 
cari  i-au  petrecut  împreună  cu  învăţătorul  lor,  de  care  nu  se  pu¬ 
teau  despărţi,  li-se  par  acum  ca  un  vis,  din  care  au  fost  treziţi 
cu  o  grozavă  lovitură... 

Cu  aceste  gânduri  în  inimă  se  duc  unii  la  mormânt,  alţii  cătră 
Emaus,  alţii  în  alte  părţi,  împrăştiindu-se  ca  o  ceată  care  ş’a 
pierdut  conducătorul.  Dar  nu  trec  decât  câteva  ceasuri  —  şi  o 
schimbare  neaşteptată  s’a  petrecut  cu  dânşii.  Ucenici  şi  uceniţe, 
cu  paşi  grăbiţi  şi  cu  inimile  emoţionate  de  bucurie  aleargă  în 
toate  părţile  pe  uliţile  Ierusalimului  şi  duc  pretutindeni  vestea: 
Domnul  a  înviat!  A  înviat!  El  trăeşte!  El  însuş,  aşa  cum  l-am 
cunoscut  şi  l-am  uitat  în  timpul  petrecerii  noastre  cu  dânsul! 
Întristarea  lor  se  schimbă  de-odată  în  bucurie  nespusă.  Frica  lor 
—  în  curaj  fără  păreche,  şi  nu  există  putere  pe  lume  care  să-i 
poată  opri  în  calea  lor.  De  acum  înainte  ei  ştiu  ai  cui  sunt. 

Oare  cum  se  explică  această  schimbare  subită  în  fiinţa  aposto¬ 
lilor?  Cetiţi  mărturia  lor  şi  veţi  găsi  explicaţia.  Fiecare  cuvânt 
pe  care-I  rostesc,  fiecare  şir  pe  care-1  scriu,  întreaga  lume  sufle¬ 
tească  în  care  petrec,  e  izvorîtă  şi  se  întemeiază  pe  credinţa  tare 
ca  o  stâncă  de  granit:  că  Domnul  a  înviat.  Ei,  cei  fricoşi  de 
mai  înainte,  nu  aşteaptă  decât  un  ordin  dela  stăpânul  inimei  lor, 
ca  să  pornească  în  lume  şi  să  vestească  ia  toată  făptura  ceeace 
le  pusese  în  mişcare  întreg  sufletul.  Ascultaţi  propovăduirea  lor 
dela  început:  «Bărbaţi  Israilteni,  pe  acest  lisus,  pe  care  prin  mânile 
celor  fără  de  lege  răstignindu-1  l-aţi  omorît...  l-a  înviat  Dumnezeu, 
căruia  noi  toţi  suntem  mărturie  (Fapt.  Ap.  2,  23—32)...  In  ştire 
să  fie  tuturor  vouă  şi  tot  poporului  lui  Israil,  că  în  numele  lui 
lisus  Hristos  Nazarineanul,  pe  carele  voi  l-aţi  răstignit,  dar  pe 
carele  Dumnezeu  i-a  înviat  din  morţi,  întru  acela  acesta  stă  înaintea 
voastră  sănătos...  (Fapt.  Ap.  4,  10),..  Mântuitorul  nostru  lisus 
Hristos  moartea  a  stricat  şi  a  adus  la  lumină  vieaţa  (II  Tim.  1,  10)... 
De  nu  a  înviat  Hristos,  zadarnică  este  propoveduîrea  noastră  şi 
zădarnică  este  şi  credinţa  voastră  şi  ne  aflăm  şi  noi  mărturii 
mincinoase  a  iui  Dumnezeu,  că  am  mărturisit  împotriva  lui  Dum¬ 
nezeu  că  a  înviat  pe  Hristos  (I,  Cor.  15,  14  —  15)».  Tot  eroismul 
şi  toi  entuziasmul  apostolilor  a  izvorit  din  convingerea  lor  în 

faptica  înviere  a  Domnului.  Ea  a  fost  schinteia  electrică  care  li-a 
pus  sufletul  în  mişcare  şi  i-a  făcut  biruitori  chiar  şi  în  mijlocul 
chinurilor  şi  în  faţa  morţii.  Lumea  veche  tremură  de  frică  în  faţa 
morţii.  Acum  însă  ea  văzu  oameni  cari  fără  frică  priveau  moartea 
în  faţă  şi  din  mijlocul  torturilor  celor  mai  grozave  pronunţau 
cu  evlavie  numele  lui  Iisus.  Aceasta  e  puterea  de  prefacere  a 
credinţii  în  înviere. 

Oare  mai  poate  cineva  crede  că  această  transformare  subită 
şi  radicală  în  sufletul  apostolilor  s’a  petrecut  pe  urma  unei  sina- 
măgiri  vizionare  a  lor?  Dar  s’a  mai  pomenit  vre-odată  în  istorie 
cazul,  ca  pentru  un  general  căzut  şi  al  cărui  trup  putrezeşte  în  pământ, 
soldaţii  săi  să  se  entuziasmeze  întru  atâta  ca  să  cucerească  ţeară 
după  ţeară?  Ori,  dacă  apostolii  nu  şi-au  câştigat  convingerea 
care-i  mână  în  luptă  prin  faptica  înviere  a  Domnului,  cum  este 
a  se  explică  la  nişte  simpli  pescari  galiîeeni  din  timpul  acela, 
ridicarea  de  inimi  şi  conştiinţa  cu  care  pornesc  ei  în  lume,  că 
sunt  chemaţi  să  aducă  toate  popoarele  la  ascultarea  credinţii  în 
Hristos?  Mai  întâlnim  noi  în  istoria  omenirii  întregi  un  astfel 
de  fenomen?  Intr’adevăr,  pentru  celce  e  în  stare  să  pătrundă  cât 
de  cât  în  sufletul  apostolilor,  nu  există  altă  soluţie  a  mişcării  pe 
care  ei  o  pornesc  în  lume,  decât  aceea  pe  care  tot  ei  ni-odau: 
Domnul  a  înviat! 

Credinţa  în  înviere  stă  la  temeliile  creştinismului  şi  a  bise- 
ricei  creştine  de  atunci  şi  până  astăzi.  întemeierea  bisericei  şi  exis¬ 
tenţa  ei  dealungul  secolelor  până  astăzi,  e  neexplicabilă  fără 
minunea  învierii.  Fondată  pe  convingerea  în  înviere,  biserica  prin 
prezenţa  ei  între  noi  ne  spune:  Domnul  a  înviat!  De  n’ar  fi 
înviat,  eu  astăzi  n’aş  avea  fiinţă  şi  glas  ca  să  vă  aduc  această 
mărturie,  dar  dacă  exist,  primiţi  mărturia  mea,  căci  dreaptă  este! 
Domnul  trăeşte! 

Necredinţa  de  mii  de  ori..  în  aproape  două  mii  de  ani,  a 
Cercat  să-l  facă  mort  pe  veci.  Dar  înzadar.  încă  în  dimineaţa 
învierii,  necredinţa  a  născocit  povestea:  «învăţăceii  lui  noaptea  ve¬ 
nind  l-au  furat,  pe  când  noi  dormiam.»  Minciuna  a  ieşit  în  această 
vorbă  la  iveală,  căci  cum  puteau  şti  ce  s’a  întâmplat  cu  Domnul, 
nişte  oameni  cari  au  durmit?  Şi  de  atunci  încoace  în  nenumă¬ 
rate  chipuri  şi  înfăţişări  s’a  îmbrăcat  acest  neadevăr,  nenumărate 
gropi  proaspete  au  săpat  pe  seama  Domnului,  cu  mii  de  peceţi 

i-au  sigilat  mormântul,  arme  de  tot  felul  au  adus  învăţaţi  şi  ne¬ 
învăţaţi  din  multe  arsenale,  ca  să  păzească  pe  Cel  ce  l  declarau 
mort  pentru  totdeauna,  dar  încuietorile  s’au  deschis,  peceţile  s’au 
rupt  şi  ce-1  înviat  a  trecut  prin  toate  veacurile  dela  popor  la 
popor.  Toată  puterea,  toată  înşelăciunea,  toată  ştiinţa  s’a  dovedit 
neputincioasă  faţă  de  El.  Toţi  păzitorii  mormintelor  ce  i  le-au 
săpat,  mai  curând  sau  mai  târziu  au  căzut  cu  faţa  la  pământ  şi 
au  fost  siliţi  să  recunoască:  «învins-ai  Galileene!  Domnul  a  înviat! 

Solia  învierii  Domnului  a  ajuns  şi  la  noi.  Şi  deodată  cu  ea 
Domnul  însuş.  Când  vorbim  noi  de  Mântuitorul  nostru  Hristos, 
nu  vorbim  de  un  mort.  El  trăeşte  şi  este  cu  noi.  Este  Domnul 
şi  Mântuitorul  nostru,  acelaşi  pe  care-1  cunoaştem  din  evanghelii. 
El  are  şi  acum  iubire  pentru  vameşi  şi  păcătoşi,  uşurare  pentru 
cei  însărcinaţi,  putere  pentru  cei  osteniţi,  mângâiere  pentru  cei 
întristaţi,  este  însoţitor  pentru  cei  ce  sunt  singuri,  dar  are  tot¬ 
odată  şi  lucru  şi  îndatoriri  pentru  cei  ce  vreau  să  fie  ai  Lui.  Pe 
toţi  ne  chiamă  la  sine,  ca  prin  lucrul  fiecăruia  din  noi,  să  răs¬ 
pândească  împărăţia  harului  şi  a  adevărului  şi  a  vieţii,  după  cu¬ 
vintele  sale:  «Eu  sunt  învierea  şi  vieaţa,  celce  crede  întru  mine, 
de  va  şi  muri,  va  fi  viu.  Şi  tot  celce  trăeşte  şi  crede  întru  mine, 
nu  va  muri  în  veci.  Crezi  aceasta?  (loan  ev.  11,  25 — 26)». 

N.  Bălan. 


PflŞTILE. 

Astăzi,  în  întreaga  Biserică  sobornicească  ortodoxă,  se  ser¬ 
bează  praznicul  Paştilor.  Latinii  l-au  sărbătorit  cu  cinci  dumineci 
mai  înainte.  Trebuie  să  mărturisim,  că,  la  aceştia,  el  a  pierdut  o 
mare  parte  din  solemnitatea  sa,  începând  de  când  au  fost  aşezate 
sărbători  noui  pentru  celebrarea  dogmelor  celor  noui.  Evlavioşii 
Bisericii  romane  pun  mult  mai  pre  sus  de  Paşti  sărbătoarea 
Itiimei- Sfinte  (La  fete  du  Sacre-  Coeur)  şi  cea  a  Concepţiunei-Im- 
maculate  (La  fete  de  \ Immaculee-Conception.)  Cât  priveşte  poporul, 
care  nu  se  dă  de  evlavios  şi  care  nu  ia  parte  la  liturghie  decât 
odată  pe  an,  el  preferă  totdeauna  ziua  de  Paşti,  aducându-şi 
aminte  de  obiceiul  vechiu.  El  a  păstrat  chiar  datina  de  a  serbâ 
Lunia  acestei  sărbători  mari,  neasistând  la  slujbele  Bisericii,  cum 
asistau  strămoşii  lui,  ci  dându-se  cu  totul  plăcerilor. 

In  Biserica  sobornicească  ortodoxă,  Paştile  au  rămas  întot¬ 
deauna  cea  dintâi  sărbătoare  a  Bisericii.  Răsăritul  creştin  întreg, 
care  observă  cu  o  credinţă  atâta  de  cucernică  penitenţele  marelui 
post  pentru  a  se  pregăti  în  vederea  solemnităţii  Paştilor,  prăz- 
nuieşte  această  sărbătoare  c’un  entuziasm  pururea  nou. 

Un  pastor  protestant  din  Geneva,  B.  Bouvier,  care  a  petrecut 
mult  timp  in  Rusia,  a  descris,  într’una  din  predicile  sale,  modul 
cum  se  serbează  Paştile  în  Biserica  ortodoxă.  Va  fi  cu  atât  mai 
folositor  să  reproduc  cuvintele  lui,  cu  cât,  în  ultimele  ediţiuni 
ale  predicelor  onoratului  pastor,  s’a  purtat  grije  să  se  schimbe 
pasagiul  din  chestiune.  Nu  cunoaştem  motivul  acestei  mutilări, 
dar  e  prea  evident,  că  nud  putem  atribui  nici  spiritului  de  tole¬ 
ranţă,  nici  respectului  ce  eră  dator  să-l  aibă  faţă  de  textul  scriito¬ 
rului  conştienţios,  celce  voia  să-i  reproducă  opera.  Ori  şi  cum 
ar  fi,  iată  locul  aşafel,  cum  îl  citează  în  întâia  ediţiune :  1 

«Fraţii  mei  întru  lisus-Hristos, 

«Intr’o  biserică  creştină  depărtată  de  noi,  în  mijlocul  căreia  am 
trăit  eu  vreme  îndelungată,  există  un  obicei,  pe  atât  de  interesant, 
pe  cât  şi  de  venerabil,  pentrucă  poartă  coloritul  cald  şi  naiv  al  cre- 
dinţii  celor  dintâi  timpuri,  şi  pentrucă  el  trebuie  să  se  urce  până 
la  acele  vremuri.  Dupăce  s’au  pregătit  multă  vreme  pentru  această 
zi  mare  de  Paşti,  la  care  noi  nu  ne  cugetăm  decât  atunci,  când 
soseşte,  credincioşii  acestei  Biserici  vin  în  biserici,  aşteptând 
revărsarea  zilei,  aci  petrec  ei  noaptea.  După  rugăciune  şi 
citirea  evangheliei,  o  reculegere  tainică  şi  lungă  dispune  sufletele 
cătră  aşteptarea  a  ceia  ce  are  să  se  întâmple.  Deodată,  înainte 
de  zorile  zilei,  fiecare  asistent,  îşi  armează  mânile  cu  o  lumânare, 
ca  şi  cum  ar  vrea  să  se  coboare  împreună  cu  sfintele  femei  în  mor¬ 
mântul  Domnului;  uşile  sfântului  locaş  se  închid,  şi  preotul, 
înaintând  asemenea  îngerului  înaintea  ucenicilor,  strigă  cu  un. 
glas  de  triumf:  Hristos  a  înviat!  La  această  veste,  care  pare 
veşnic  nouă,  atâta  e  ea  de  fermecătoare,  o  murmurare  sfântă 
pătrunde  adunarea;  toţi  o  repetă  cu  bucurie,  adresându-şi  unii 
altora  felicitări  şi  urări  de  bine.  Clopotul,  bătut  din  toate  părţile, 
0  duce  departe  cu  vocea-’i  sărbătorească;  focuri  de  veselie  stră¬ 
lucesc  pe  toate  locurile  şi  fericirea  pe  feţele  tuturora.  Vreme  de 

1  Doctrine  chretienne  en  huit  sermons,  etc.,  par.  B.  Bouvier.  pasteur  de  l’Egiise 
de  Geneve.  Geneve,  1835. 

patruzeci  de  zile  această  ştire  este  singura  formulă  de  salutare,  j 
ce-şi  adresează  rudeniile,  prietinii,  ba  chiar  şi  streinii.  tiristos  a  J 
înviat,  zice  unul ;  da,  răspunde  celălalt,  adevărat  a  înviat.  In  felul  ] 
acesta,  a  trebuit  să  se  petreacă  lucrurile  la  început;  astfel  a  j 

trebuit  să  fie,  într’adevăr,  mirarea  şi  bucuria,  aceasta  a  trebuit  să  I 

fie  multă  vreme  singura  convorbire  a  neînsemnatei  familii  creştine,  I 
în  urma  învierii  acestui  Învăţător  preaiubit,  a  căruia  moarte  ea  \ 

o  deplânge  aşa  de  mult,  pentrucă  nu  eră  în  stare  încă  să  o  1 

înţeleagă  câtuşi  de  puţin.  Vai !  pentruce  oare  nu  sunt  tot  acestea  i 
şi  simţemintele  voastre,  creştini  ai  zilelor  noastre,  în  loc  de  acea  | 
indiferenţă  profundă,  pe  care  o  strâvestesc  aşa  de  rău  aparenţele  j 

voastre  de  sărbătoare?!»  1 

*  i 

*  *  I 

Da,  vom  zice  noi  împreună  cu  onoratul  pastor  Bouvier,  î 
«In  felul  acesta,  a  trebuit  să  se  petreacă  lucrurile  la  început».  3 
Aceasta-i  gloria  sfintei  Biserici  soborniceşti  a  Răsăritului,  că  a  J 
păstrat,  până  şi  'n  practicele  ei  simple,  spiritul  primitiv.  Cu  cât 
mai  mult  ba  păstrat  ea  în  ce  priveşte  doctrina  ei !  Singura  ei 
grijă  a  fost  pururea  de  a  păstră  neatins  ceeace  primise,  şi,  în  ; 
timp  ce  Apusul,  împins  din  greşeli  în  greşeli,  din  inovaţiuni  în 
inovaţiuni,  de  către  papalitate,  a  sfârşit  pierzând  aproape  complet  ■ 

spiritul  creştin,  venerabila  Biserică  a  Răsăritului,  martoră  la  această 
decădere  succesivă,  îşi  aducea  aminte  neîntrerupt  de  acest  cuvânt 
al  marelui  apostol:  Păzeşte  depozitul!  Spiritul  creştin  s’a  păstrat  \ 
în  sânul  ei,  şi  se  manifestă  încă  din  practicele  şi  obiceiurile  ? 
aşezate  în  Biserica  primitivă.  Ceeace  a  băgat  de  seama  pastorul  j 
Bouvier  cu  prilejul  prâznuirii  sărbătoarei  Paştilor,  poate  oricine  \ 
să  observe  în  toate  sărbătorile  ei,  în  săvârşirea  sfintei  sale  liturghii, 
până  şi  în  odăjdiile,  cari  slujesc  la  slujbe.  In  toate  celece  se  ţin 
de  religiune,  Răsăritul  creştin  a  rămas  immobil.  Oameni,  cari  se  \ 
cred  filozofi,  îi  fac  din  acest  fapt  un  reproş,  şi  ei  nu-şi  dau  1 
seama,  că  ideia  lor,  unică  în  felul  ei,  este,  prin  ea  însăşi,  apologia  ] 
immobilităţii  pe  care  o  condamnă,  fiindcă  ea  (ideia)  dovedeşte  o 
uitare  complectă  a  simţului  creştin.  Este  doar  creştinismul  un 
sistem  filozofic  menit  a  se  schimbă  împreună  cu  timpul?  In  reli¬ 
giune  nu  există  decât  numai  un  progres ;  acest  progres  nu-i  cel 
al  religiunii  însăşi,  care  este  immobilă,  fiindcă  ea  este  adevărul 
şi  deoarece  ea  se  împărtăşeşte  din  immutabilitatea  lui  Dumnezeu 


175 


însuşi,  care  a  descoperit- o.  Progresul  nu  poate  fi  decât  în  noi , 
prin  cunoaşterea  tot  mai  aprofundată  şi  tot  mai  curată  a  reii- 
giunei.  Sau,  cu  cât  va  fi  aceasta  cunoaştere  mai  conformă  cu 
cea  a  apostolilor  şi  a  celor  dintâi  ucenici  crescuţi  în  şcoala  dum- 
nezeescului  Dascăl,  şi  pătrunşi  de  spiritul  divin,  cu  atât  va  fi  ea 
mai  desăvârşită.  Progresul,  în  religiune,  constă  în  urcarea  îndă- 
răpt,  când  ai  avut  nenorocirea  să  inovezi,  cum  este  cazul  Apu¬ 
sului.  Cât  priveşte  Răsăritul  creştin,  el  n’are  să  revină  asupra 
inovaţiuniior  sale,  deoarece  el  a  păstrat  totdeauna  cu  pietate 
ceeace  a  primit  dela  apostoli.  Spiritul  omenesc  s’a  lăsat  atras, 
în  Răsărit,  ca  şi  peste  tot  locul  aiurea,  de  o  activitate  continuă  şi, 
uneori,  chiar  febrilă ;  dar  el  a  rămas  sub  pridvor  şi  n’a  dat  năvală  nici 
când  asupra  templului,  mai  puţin  încă  asupra  Sfintei  Sfintelor. 

Un  preot  roman,  de  bună  credinţă ,  dupăce  a  cercetat  o  Bise¬ 
rică  ortodoxă  şi  a  observat  caracterul  primitiv,  care  se  desprinde 
până  şi  din  cele  mai  neînsemnate  amănunte  ale  obiectelor,  cari 
slujesc  cultului,  se  puse  în  genunchi  şi  zise  cu  voce  tare:  <'Dum- 
nezeule,  î-Ţi  mulţumesc,  că  mi-ai  hărăzit  darul  să  pot  vedea 
Biserica  Ta  aşa,  cum  a  fost  ea  în  cele  dintâi  zile!»  Cât  de  mulţi 
preoţi  romani  sunt  cu  aceleaşi  simţeminte! 

Dea  Domnul,  ca  ’ntr’o  zi  sfânta  Biserica  sobornicească  orien¬ 
tală  să  le  deschiză  porţile  sale.  Celce  a  rostit  cuvintele  aşa  de 
soborniceşti,  pe  cari  le-am  raportat  mai  sus,  ar  fi  fără  îndoială 
unul  din  cei  dintâi,  care  ar  întră,  şi  noi  cunoaştem  mulţi  alţi 

astfel  de  preoţi,  cari  ar  fi  fericiţi,  părăsind  Roma  şi  inovaţiile  ei, 

pentru  a  întră  în  Biserica  immobilă ,  la  care  ei  aparţin  cu  inima, 
în  faţa  dogmelor  celor  noi,  pe  care  vreau  să  li  le  impună,  ei 
simt  mai  mult  decât  oricând,  trebuinţa  de  a-şi  găsi  liniştea  în 

credinţa  cea  curată,  pururea  păstrată;  în  practicele  venerabile, 

cari  respiră  un  parfum  atât  de  dulce  de  anticitate  creştină. 

Fie,  ca  Biserica  ortodoxă  să  le  înţeleagă  dorinţele  lor  şi  să 
le  vină  într’ajutor  acestor  credincioşi  adevăraţi,  cari  suspină  după 
ea,  şi  cari  aspiră  să  mânce  în  sânul  ei  mielul  pascal! 

După  R.  F.  Guettee.  /.  Beleuţâ. 

X1.  Tîio  na  a  s. 

CHESTIUNI  VITALE. 

VI. 

Să  trăeşti  —  Pentruce? 

« Vieaţa  omului  pe  pământ  nu  e  nici  o 
zi  de  sărbătoare  nici  o  zi  de  doliu:  e.  o  zi 
de  lucru *.  Vinet. 

Cunoaşteţi,  desigur,  obiceiul  neghiobesc  de  a  închide  câteva 
vrăbii  într’o  colivie  aşezată  pe  două  roate,  care  se  învârtesc  mereu 
sub  picioarele  bietei  paseri.  Asta  este  ideia,  pe  care  şi-o  fac  mulţi 
despre  vieaţă;  şi  trebue  să  mărturisim  că,  urmând  punctul  lor  de 
vedere,  au  dreptate.  Luaţi  un  individ  oarecare,  la  întâmplare.  Uite 
cum  îşi  petrece  timpul  de  ani  întregi :  se  scoală,  mai  mult  -sau 
mai  puţin  de  dimineaţă,  îşi  face  toaleta,  îşi  ia  primul  dejun,  se 
duce  la  lucru,  se  întoarce  seara  să  cineze,  se  culcă  şi  a  douazi 
începe  acelaş  lucru.  Aşa  va  fi  poimâne,  şi  tot  aşa  şi  în  zilele 
următoare  până  la  sfârşit.  Nu-i  asta  roata  vrabiei  care  se  în¬ 
vârteşte  ?  Acelaş  om,  la  o  anumită  vârstă,  se  însoară.  Are  copii, 
pe  care  îi  creşte  bine  sau  rău,  dându-le  o  educaţiune,  mai  mult 
sau  mai  puţin  complectă,  după  poziţiutiea  lui  socială.  Aceştia, 
Ia  rândul  lor,  mărindu-se  se  despărţesc  de  părinţii  lor,  cari  se  vor 
găsi  îndată  singuri,  vor  îmbătrâni  şi  apoi  vor  dispărea  împinşi  de 
valul,  care-i  urmează.  Copii  continuă  tradiţia  părinţilor:  se  căsă¬ 
toresc,  formează  familii,  care  îi  vor  înlocui  şi  vom  avea  mereu 
acelaş  lucru:  vieaţa  care  se  învârteşte  pe  două  roate. 

Tot  aşa  şi  e  cu  popoarele,  care  şi  ele  sunt  nişte  familii 
mărite,  ce  se  succed  pe  pământ.  Se  nasc  la  un  moment  dat  al 
istoriei,  se  desvoaltâ  încetul  cu  încetul,  capătă  din  ce  în  ce  mai 
multă  importanţă,  ajung  apogeul  măririi  şi  al  puterii,  îşi  pierd  apoi 
prestigiul,  coboară  povârnişul  pe  nesimţite,  până  când  dispar,  fiind 
cotropite  sau  distruse  de  alte  popoare.  Naţiunile  cele  mai  vigu¬ 
roase,  ca  Romanii,  popoarele  cele  mai  civilizate,  ca  Egiptenii  sau 
Grecii  îşi  au  fiecare  rândul  lor.  Altele  şi-au  luat  locul  pe  scena 
istoriei,  până  ce  vor  fi  date  şi  ele  la  o  parte. 

Pururea  roata  care  se  învârteşte  mereu I... 

Să  lăsăm  rasele  umane  şi  să  ne  gândim  un  moment  la  pla¬ 
neta  noastră,  care  e  sediul  tuturor  acestor  evoluţiuni.  Vom  găsi 
acelaş  fenomen.  Astronomii  ne  anunţă  că  punctul  acesta  pierdut 
în  înfinit,  care  se  numeşte  pământ,  se  ruinează  din  ce  în  ce  în 
decursul  veacurilor.  Munţii  se  micşorează,  mările  se  umplu  cu 
uscat,  pământul  se  răceşte,  şi  savanţii  ne  asigură  că  se  transformă 
puţin  câte  puţin,  în  lună,  adecă  într’o  lume  fără  atmosferă,  care, 
mai  curând  sau  mai  târziu  va  dispărea  şi  ea... 

Vă  îndoiţi?  Iată  ce  zicea  de  curând  în  Revuedes  Deux  Mondes 
un  savant  al  Parisului:  «Va  veni  o  zi  când  planeta  noastră,  fiind 
moartă,  substanţa  a  tot  ce  va  fi  trăit  va  intră  în  pământul  răcit, 
care  va  fi  un  mormânt  caraghios,  ce  se  va  învârti  în  tăcere  şi 
pustiu  prin  profunzimile  nepătrunse  ale  cerurilor  stinse» ...  Cum 
vedeţi,  perspectiva  nu  e  veselă...  cel  puţin  pentru  aceia,  cari  nu 
cred  decât  în  vieaţa  prezentă. 

La  ce  poate  servi  omului  deci,  să  acopere  acest  pământ  cu 
construcţiuni  aşa  de  măreţe,  cu  oraşe,  drumurile  de  fier  şi  fire 
telegrafice,  dacă  într’o  zi,  —  ştiu  bine  că  ni  se  lasă  un  răgaz  de 
câteva  milioane  de  ani!  —  totul  va  deveni  inutil,  în  urma  morţii 
şi  distrugerii  a  tot  ce  se  vede  pe  el?  Atât  e  de  adevărat  că  ştiinţa 
singură  nu  poate  fi  de  ajuns:  prelungiţi  liniile,  pe  cari  vi-le  trage 
şi  veţi  ajunge  la  contraziceri  cu  totul  absurde. 


Noroc  că  acelaş  savant,  puţin  mai  departe,  se  exprimă  astfel : 
«Şi  după  aceea?  Aici  ştiinţa  rămâne  mută:  în  cartea  naturii,  care 
ni  se  deschide  şi  în  care  ne  cufundăm  cu  atâta  lăcomie  spre  a 
descifra  viitorul,  lipsesc  două  pagini,  şi  anume  tocmai  acelea  cari 
ne  interesează  mai  mult;  cea  dintâi  şi  cea  din  urmă». 

Foarte  bine!  Tocmai  asta  vă  cerem:  ca  Ştiinţa  să  studieze 
cu  grijă  ceeace  e,  şi  să  recunoască,  că  asta  nu  e  totul.  Să  lase 
poarta  deschisă  unei  alte  activităţi  a  spiritului  omenesc:  credinţa, 
activitate  nu  mai  puţin  legitimă  ca  ceealaltă;  şi  oamenii  ştiinţei 
nu  vor  mai  avea  nici  un  motiv  să  se  certe  cu  credincioşii...  cu 
condiţiune  —  cei  drept  —  ca  aceştia  să  fie  tot  aşa  de  raţionali 


ca  şi  savanţii. 

Dar  să  continuăm  investigaţia:  vedem  că  ştiinţa  ne  anunţă 
că  planeta  noastră  e  supusă  soartei  universale  a  roatei  de  sub 
colivia  vrăbiei.  Nu  putem  face  un  pas  mai  departe  şi  să  afirmăm 
fără  a  fi  acuzaţi  de  prea  mare  îndrăzneală,  că  sistemul  nostru 
solar  va  ajunge  la  acelaş  rezultat?  Căci,  cu  timpul  soarele,  acest 
tată  bun  de  familie,  înconjurat  de  copiii  săi,  planetele,  cărora  le 
face  atâta  bine,  şi  el  se  uzează.  E  greu  de  conceput  altfel,  fiindcă 
în  fiecare  moment,  pierde  atâta  căîdură  şi  lumină.  Dar,  atunci, 
dacă  el  se  uzează,  va  veni  un  moment,  când  nu  va  mai  putea  fi 
întrebuinH  din  pricina  că  se  va  stinge.  Şi  ce  se  va  face  apoi 
cu  întregul  sistem  solar?  Imposibil  de  spus.  In  orice  caz  zărim 
perspective  care  seamănă  grozav  cu  celelalte.  Să  fim  noi  atunci 
oc*aşi  condamnaţi  la  o  muncă  îngrozitoare  al  cărei  rezultat  nu-1 
'°m  vedea  niciodată?  Atunci,  desigur,  dacă-i  astfel,  n’avem  nimic 
de  zis  asupra  vrăbiei,  care  se  învârteşte  mereu  pe  roata  ei,  aştep¬ 
tând  marţea !  ’ 

ln  ^a  unei  astfel  de  stări  de  lucruri,  în  faţa  acestui  cara¬ 
ghios  anfenaj,  care  ne  târeşte,  volens  nolens,  oamenii  se  împart 

în  două  categorii:  unii  cari  nu  cugetă,  şi  cari  sunt  cei  mai  nu¬ 
meroşi,  şi  alţii  cari  cugetă  şi  ne  propun  soîuţiuni  mai  mult  sau 
mai  puţin  raţionale.  Să  vedem  mai  întâi  pe  cei  dintâi. 

Mărturisesc  sincer  că  nu  înţeleg  cum  ar  putea  trăi  20,  30, 
50  de  ani,  fără  să  se  gândească  la  vieaţa  pe  care  o  duc.  Şi  to¬ 
tuşi,  privind  lucrurile  mai  deaproape,  cred  că  pricina  trebue  cău¬ 
tata  în  poziţiunea,  pe  care  o  creiază  societatea  atâtor  oameni. 
Există,  nu  zic  în  China  sau  în  Africa,  ci  chiar  în  Europa  şi  în 
toate  ţările  din  ea,  o  mulţime  de  oameni  şi  femei,  a  căror 
existenţă  e  cu  totul  rudimentară.  Adevărate  animale,  ocu¬ 
pate  de  dimineaţa  până  seara  cu  un  lucru  obositor.  Prăpădite 
de  osteneală,  când  intră  în  casă,  nu  au  nici  o  oară  liberă  spre 
a  se  reculege  şi  gândi  un  moment  asupra  vieţii  pe  care  o  duc. 
Dacă  ar  avea  cel  puţin  Dumineca.  Dar  de  cele  mai  multeori 
lucrează  şi  Duminecă  dimineaţa;  iar  după  prânz  adesea  sunt  aşa 
de  obosiţi,  încât  în  timpul  celor  câteva  oare  care  îi  despart  de 
Luni,  trebue  să  doarmă. 

înţeleg,  desaprobându-le  mult  mijloacele  violente,  pe  cari  le 
întrebuinţează  în  desnădăjduirea  lor;  înţeleg  de  ce  mulţi  protes¬ 
tează  contra  unei  astfel  de  stări  de  lucruri  şi  amintesc  patro¬ 
nilor,  care  uită,  că  ei,  lucrătorii,  nu  sunt  maşini  condamnate  să 
meargă  veşnic,  fără  pic  de  repaus.  Ştiu  că  sunt  şi  frumoase  ex- 
cepţiuni.  Cunosc  stăpâni  cari  sunt  adevăraţi  părinţi  pentru  lu¬ 
crători.  Aceia  pot  fi  liniştiţi  căci  revoluţia  socială  nu-i  va  atinge. 
Dar  excepţia  nu  face  altceva  decât  confirmă  regula.  Şi  tocmai 
e  timpul  de  a  se  aduce  modificări  adânci  într’o  stare  de  lucruri, 
care  sfărâmă  pe  om  ca  pe  un  obiect  fără  valoare.  Progresul  adus 
în  industrie  de  maşini  ar  trebui  să  aiba  ca  rezultat,  cum  zicea 
Taine,  de  a  permite  unui  mare  număr  de  oameni,  care  creşte  pe 
fiecare  zi,  să  intre  în  vieaţa  gândirii,  ieşind  di  a  angrenajul  teribil 
al  vieţii  materiale. 

Această  categorie  de  oameni,  care  dispune  de  aşa  puţin  timp, 
ca  să  cugete,  îmi  inspiră  o  mare  milă.  Aceştia  simt  cei  mai  in¬ 
teresanţi,  şi  scopul  acestor  rânduri  nu-i  altul  decât  să  le  ajute, 
fie  numai  pentru  câteva  momente,  să  se  gândească  asupra  vieţii 
şi  scopului  ei,  dacă  acesta  din  urmă  are  vre-un  scop. 

Dar  nu  numai  aceştia  nu  se  gândesc  niciodată.  Din.  neno¬ 
rocire,  un  mare  număr  de  oameni  se  găseşte  în  aceeaşi  >tare, 
şi  asta  numai  din  vina  lor.  Nu  cugetă  fiindcă  nu  vor  şi  pre't>r£ 
să  se  lase  în  braţele  egoismului  şi  pasiunilor.  înţelegând  foari* 
bine  că,  dacă  există  altceva  mai  presus  de  vieaţa  mateiaiă,  ei 
sunt  vinovaţi  că  trăesc  aşa  cum  trăesc,  preferă  mai,  decană  să 
se  asurzească  şi  să  respingă  toate  glasurile,  care  s’ar  ri¬ 

dică  împotriva  acestei  stări  din  adâncul  conştiinţei  lo  Lucrând 

astfel  nu  ne  amintesc  ei,  oare,  de  struţul,  care,  când  e  urmărit, 
îşi  ascunde  capul  în  nisip  crezând  prin  asta  că  va  putea  scăpă 
de  duşmani  ?  Să  tot  facă  sgomot  în  ei  şi  în  jurul  lor,  de  obiceiu 
ei  nu  izbutesc  să  se  asurzească  în  totul.  Vai  lor,  dacă  vor  ajunge 
aci.  Atunci  nu  mai  merită  numele  de  oameni,  căci  sunt  în  starea 
animalelor  1  Care  nu  vor  fi  decepţiunile  lor,  când,  dupăce  au  ve¬ 
getat  câtva  timp,  observă  că  trupul  pe  care  l-au  făcut  un  fel  de 
instrument  ai  plăcerilor,  s’a  uzat,  şi  refuză  de  a-şi  mai  face  datoria  1 

Negligenţa  oamenilor  —  zice  Pascal  —  într’o  afacere  unde 
e  vorba  de  ei  înşişi,  de  veşnicia  lor,  de  eul  întreg,  mă  irită  mai 
mult  decât  mă  înduioşează.  Mă  miră  şi  mă  înspăimântă;  e  un 
monstru  pentru  mine.  Nu-i  nevoe  să  fii  cine  ştie  cât  de  mare 
erudit,  ca  să  înţelegi  că  pe  pământ  nu  există  mulţamire  adevă¬ 
rată  şi  trainică ;  că  toate  plăcerile  noastre  nu  sunt  decât  deşer¬ 
tăciune,  că  relele  noastre  sunt  infinite,  şi  că  în  sfârşit,  moartea, 
care  ne  ameninţă  în  fiecare  moment,  trebue  neapărat  să  ne  pună 
după  câţiva  ani  într’o  necesitate  imperioasă,  de  a  fi  sau  nimiciţi 
sau  nenorociţi  pe  veci».  E  timpul  acum  de  a  vorbi  de  aceia  care 
îşi  întrebuinţează  facultăţile  nu  spre  a  se  bucură  de  plăceri,  ci 
spre  a  căută  o  soluţiune  la  această  întrebare :  Să  trăeşti?  Pentruce? 

Soluţiunile  propuse  sunt  numeroase:  multe  sunt  false,  însă 
altele  conţin  o  parte  de  adevăr.  Să  examinăm  pe  câteva  dintre 
ele  şi  să  vedem  care  corespund  adevărului. 

Dintre  soluţiunile,  pe  care  le  numesc  greşite,  nu  voiu  enu- 
mărâ  decât  una  sau  două,  dm  cauza  lipsei  de  spaţiu.  Ele  ne  vor 
apărea  ca  produs  al  temperamentului  fiecăruia.  Astfel,  să  luăm, 
de  pildă,  caracterele  c-tfe  văd  numai  părţile  frumoase  ale  vieţii. 
Fie  că  se  bucură  de  o  sănătate  excelentă,  fie  că  se  găsesc  într’o 
poziţie  mulţumită  ei  sunt  pururea  cu  surâsul  pe  buze  şi  nu  se 
lasă  mâhniţi  de  părţile  triste  ale  existenţei.  Vieaţa  e  pentru  ei  un 
lucru  plăcui,  vn  moft,  pe  care  ar  fi  ridicul  să-l  aprofundezi.  Cu 
atât  mai  rău  pentru  aceia  care  o  iau  în  serios.  Acestea  sunt  spi¬ 
rite  amărîte,  care  vor  merge  din  decepţiune  în  decepţiune.  Pe 
când,  e  mult  mai  comod  să  te  Iaşi  târît  de  curent,  evitând  tot 
ce  ar  putea ^  fi  un  motiv  de  suferinţă  şi  necaz  şi  căutând  cu  grije 
şi  înţelepciune  (spre  a  le  face  să  dureze  mai  mult)  bucuriile  de 
aici  Vieaţa  e  o  sărbătoare,  o  arenă  de  plăceri;  să  profităm  de 
e>>  fără  să  ne  îngrijim  de  ziua  de  mâne.  Să  mâncăm  şi  să  bem,  căci 
mâne  vom  muri. 

^ ceşti  oameni  îşi  compară  ei  singuri  existenţa  cu  un  val, 
care  sc formează  la  suprafaţa  oceanului,  creşte,  face  puţină  spumă 
şi  apoi  lispare:  [jn  fum,  care  se  ridică  în  spirale  plăcute  cătră 
ceriu  al  stru,  o  picătură  de  rouă,  caie  străluceşte  un  moment 

în  livadă,  o  floare  care  se  deschide  la  lumina  veselă  a  soarelui 
de  primăvară,  un  foc  de  artificii  foarte  frumos  de  privit.  E  drept 
că  nu  durează  mult,  dar  ce  ne  impoartă?  Numai  —  spun  ei  — 
să  avem  timp  să  o  privim  puţin  şi  să  scoatem  un  strigăt  de  ad¬ 
miraţie  I  Vieaţa  nu  e  ea  oare  în  definitiv,  o  iluzie,  un  miraj  fără 
nici  o  realitate?  Vrem  săi  ajungem  şi  mirajul  fuge  mereu.  Totul 
e  să  nu  ne  întristăm,  căci  această  urmărire  are  şi  ea  un  farmec. 
Nu  e  caraghios  să  alergăm  după  fluturi,  chiar  când  le  ducem  lipsa? 
Nu  veţi  cere  celor  cari  concep  vieaţa  sub  acest  unghiu,  să  simtă 
vre-o  simpatie  pentru  ceice  sufăr,  să  plângă  cu  ceice  plâng.  Ei 
nu-i  văd  şi  nu-i  aud,  fiind  înzestraţi  cu  o  extraordinară  facultate 
de  a  nu-i  auzi  decât  sunetele  şi  de  a  nu  vedea  decât  priveliştele 
şi  spectacolele  care-i  încântă.  Deasemenea,  vor  fugi  cu  o  sfântă 
oroare  de  societăţile  serioase,  unde  oamenii  lucrează  şi  se  de¬ 
votează  iubind  pe  alţii.  Ei  nu  se  gândesc  decât  la  desfătări  şi 
să  meargă  din  sărbătoare  în  sărbătoare,  din  distracţie  în  distracţie 
ferm  hotărîţi  de  a  se  desfăta  şi  bucură  până  la  sfârşit.  Vă  vor 
râde,  când  veţi  începe  să  le  vorbiţi  de  lucruri  serioase.  Au  în 
cap  cu  totul  alte  preocupări!... 

Dealtminteri,  dacă-i  lăsaţi  liniştiţi,  nu  vă  vor  face  nici  un  rău. 
Oameni  buni,  ei  sunt  dispuşi  să  vadă  părţile  frumoase  ale  lumii 
întregi,  numai  să  nu  fie  luaţi  în  râs,  ci  să  râdem  şi  noi  îm¬ 
preună  cu  ei.  Deasemenea,  nu  datorează  atât  bunului  Dumnezeu 
(dacă  există  ? !)  că  i-a  creat.  Ar  fi  chiar  ispitiţi  să-i  zică  într’o  anu¬ 
mită  ocaziune  un  cordial  «merg»  pentru  spectacolul  amuzant, 
la  care  i-a  invitat,  cum  ar  mulţumi,  la  eşirea  dela  un  bal,  stă¬ 
pânei  casei,  pentru  o  serată  plăcută:  politeţea  intră,  într’adevăr, 
în  categoria  datoriilor  lor. 

Tipul  generaţiunii  actuale  ar  fi  ilustrul  scriitor  Ernest  Renan. 
Din  adâncul  fotoliului  lui  de  academician,  el  ct-deâ  că  e  la  teatru 
şi  că  priveşte  o  scenă  mai  mult  sau  mai  puţin  comică,  care  se 
desfăşură  înaintea  ochilor  săi.  Având  tot  ce  doric.;  celebru,  plin 
de  talent,  stimat  de  contimporanii  săi,  găsiâ  vieaţa  frumoasă,  şi 
nu  putea  înţelege  pe  spiritele  acelea  posomorite,  cari  văd  lucru¬ 
rile  în  negru  şi  se  plâng  totdeauna.  Nimic  nu-i  înveselea  ca  în¬ 
tâlnirea  cuiva,  care-1  luă  în  serios.  Deasemenea,  Ia  şfârşitul  vieţii 
sale,  când  trebui  să  părăsească  fotoliul  orhestrei,  în  c.ire  in¬ 
stalase  în  linişte,  o  făcu  fără  amărăciune,  chiar  cu  plăcere,  gâu'nd 
că  e  bine  ca  fiecare  să-şi  aibă  rândul  lui  la  spectacol,  la  râs 
surâs.  Foarte  bine,  că  el  care-şi  făcuse  rândul,  trebuia  să  jese 
din  vieaţa,  abia  mai  stăpânindu-se  de  râs. 

Veţi  zice  că  o  astfel  de  concepţie  despre  vieaţa  denotă  la 
acei  cari  au  adoptat-o  un  optimism  robust,  ca  să  nu  zice1  o  uşu¬ 
rinţă  de  neconceput. 

Soluţiunea  următoare,  a  pesimiştilor,  cari  văd  totul  în  negru, 
e  ea  oare  mai  de  valoare?  Ne  îndoim.  Aceştia  privesc  toate  lu¬ 
crurile  dinspre  partea  lor  întunecoasă.  Soarele  poate  să  strălu¬ 
cească  deasupra  capului  lor,  căci  ei  nu-1  zăresc...  ceeace  Ie  atrage 
privirea,  e  norul  imperceptibil,  pierdut  în  cerul  albastru,  pe  care 
nimeni,  afară  de  ei,  nu  l-a  observat.  Ei  nu  văd  flori  sâmănate 
dealungul  drumului;  nu  simt  decât  mărăcini  şi  bolovani,  care  le 
ostenesc  picioarele.  Ciripitul  vesel  al  paserilor  e  necunoscut  pentru 
ei,  sau,  dacă-î  cunosc  şi-l  aud,  îl  consideră  ca  nişte  note  falşe, 
care  le  supără  urechile. 

Observă  pretutindeni  răul,  nimic  decât  răul,  ajung  dease- 
menea  să  conchidă  că  vieaţa  e  o  mistificare  colosală,  o  tragedie 
oribilă,  în  care  au  fost  aruncaţi  fără  să  vrea.  Oricine  ar  fi  au¬ 
torul  universului,  —  fie  el  Dumnezeu  sau  întâmplarea  —  s’a  în¬ 
şelat  sau  ne-a  înşelat.  Ne-a  jucat  cea  mai  rea  festă  care  se  poate 
închipui,  poate  fără  să  vrea,  poate  chiar,  ceeace  ar  fi  şi  mai  rău, 
cu  un  scop  hotărît  de  mai  înainte,  din  cruzime,  pentru  plăcerea 
de  a  ne  vedea  suferind,  ca  imperatorii  Romani,  care  veniau  în 
arene  să  privească  la  spectacolul  gladiatorilor,  care  se  sfăşiau. 
Vieaţa  e  un  rău  de  care  trebue  să  te  scapi  cât  mai  degrabă  po¬ 
sibil,  şi  cât  mai  în  întregime.  De  o  mie  de  ori  ar  fi  fost  mai  bine 
să  nu  ne  fi  născut  niciodată.  Idealul  vieţii  e  moartea!... 

Aceasta  a  fost  concepţia  pesimiştilor  din  toate  timpurile,  dela 
Buddlia,  care  eră  un  om  cinstit,  milos,  până  la  Schopenhauer,  care 
eră  mult  mai  inferior.  Trebue  să  spunem,  ca  să  fim  drepţi,  că 
Schopenhauer,  deşi  iubea  aşa  de  puţin  vieaţa,  n’ar  fi  voit  pentru 
nimic  în  lume  să  şi-o  scurteze  pe  a  lui,  pe  care  în  general  nu 
o  găsea  tocmai  rea;  din  contră  a  făcut  tot  ce-i  stă  în  putinţă 
să  o  prelungească  cât  mai  mult.  Vreţi  o  dovadă?  Ascultaţi  ce 
spune  un  biograf  al  lui  de  curând:  «Fiind  în  Neapole,  părăsi  în¬ 
dată  acest  oraş  spre  a  evită  pojarul  care  se  ivise  acolo.  Tot  aşa 
făcu  şi  la  Berlin  din  cauza  holerei.  Intr’altă  zi  fugi  din  Verona 
fiindcă  simţise  că  acolo  se  fuma  un  tutun  otrăvitor.  Avea  obi¬ 
ceiul  să  ţină  un  pis  toi  sub  pernă  pentru  a  fi  sigur  în  caz  când  cineva 
ar  fi  atentat  la  vieaţa  lui  scumpă.  Locuia  în  primul  etaj :  vrea  să 
fie  mai  sigur  >n  caz  de  incendiu.  Nu  voiâ  să  fie  bărbierit  decât 
cu  un  briciu  al  lui  particular,  temându-se  de  contagiune.  Frica 
aceasta  îl  fă-use  să  poarte  în  buzunar  o  bucată  de  piele  de  care 
se  serviâ  siigur». 

Incomecvenţa  te  izbeşte  în  ochi.  Desigur,  ni  se  va  zice 
când  cineva  e  nemulţumit  cu  vieaţa,  ori  pleacă  din  ea,  ori  cel 
puţin  nu  face  nimica  să  rămână  in  ea.  Aşa  e,  dar  fiţi  liniştiţi, 
Schopeniauer  nu  intră  în  cadrul  obiecţiunii  noastre.  El  răspunde 
că  acese  inconsecvenţe  dovedesc  şi  mai  mult  adevărul  sistemului 

lui,  deoarece  asta  e  culmea  vicleniilor  naturii,  jucându-se  cu  su¬ 
ferinţele  noastre,  natura  ne-a  pus  în  inimi  setea  de  vieaţă,  spre 
a  ne  împiedeca  de  a  ieşi  prea  repede  din  infernul  în  care  ne-a 
aruncat.  Ea  face  ca  o  pisică,  care  a  prins  un  şoarece  şi  care, 
înainte  de  a-1  sfăşiâ  îl  face  să  sufere  mult  timp,  exersându-şi  ghia- 
rele  şi  dinţii  în  el.  Sau  ca  un  copil  rău,  care  închide  vrabia  în 
colivie  şi-o  pune  pe-o  roată  prelungind  astfel  suferinţele  bietului 
animal,  prin  hrana  pe  care  i-o  dă  în  fiecare  dimineaţă. 

Dar,  dupăce  am  vorbit  destul  despre  aceste  două  soluţiuni 
extreme,  privitoare  la  vieaţă,  iată  o  a  treia,  care  e  mai  raţională 
şi  care  ţine  de  amândouă  în  aceiaş  timp:  e  mijlocia  între  opti¬ 
mismul  şi  pesimismul  de  care  vorbirăm  adineaori.  După  această 
explicaţiune  a  vieţii,  vieaţa  se  poate  defini  ca  o  plimbare. 

Omul  e  chemat  să  se  plimbe  pe  pământ,  fără  vre-un  scop 
precis,  afară  numai  de  plăcerea  plimbărei.  El  va  merge  când  la 
dreapta,  când  la  stânga,  simţind  impresiuni  variate,  după  împre¬ 
jurări  şi  momente.  Intr’o  zi  va  trece  printr’o  livadă  presărată  cu 
flori,  va  putea  să  se  bucure  după  plac,  fără  să  se  îngrijească  de 
ziua  de  mâne.  Intr’altă  zi  va  întâlni  o  potecă  stâncoasă  şi  obosi¬ 
toare;  nu  va  pierde  curajul  din  cauza  aceasta,  convins  fiind  că 
e  o  trecătoare  grea  de  scurtă  durată,  care  va  fi  trecută  în  curând. 

Pentru  el  vieaţa  e  o  alternare  de  plăceri  şi  necazuri,  de  zile 
luminoase  şi  zile  întunecoase,  de  râs  şi  plâns.  In  general,  bucu¬ 
riile  ţin  echilibrul  necazurilor  şi  balanţa  se  cumpăneşte  treptat, 
treptat. 

Trebue,  dar,  să  primim  vieaţa  fără  entuziasm,  când  serios, 
când  râzând.  Să  fim  miădioşi,  în  faţa  ei,  să  nu  vrem  să  mergem 
pe  o  cale  însemnată  mai  dinainte,  căci  atunci  obstacolele  ne  vor 
face  să  suferim.  Să  ne  mulţumim,  zic  ei,  de  a  ne  plimbă,  de  a 
ne  pune  pe  trai,  după  capriciul  împrejurărilor  exterioare,  fără  să 
bruscăm  nimic.  Fi-va  o  vieaţă  viitoare?  Se  poate,  deşi  nu  e  de 
loc  sigur  că  e.  Nu  trebue  să  ne  preocupăm  de  ea.  Dacă  există 
o  vieaţă  viitoare,  cu  atât  mai  bine ;  multe  necazuri  şi  chinuri  vor  fi  în¬ 
lăturate  prin  ea.  Să  trăim  din  zi  în  zi,  ca  pasărea,  care  cântă 
când  cerul  e  albastru  şi  ne  dă  pildă  de  înţelepciune,  neîngrijin- 
du-se  pentru  ziua  de  mâne. 

Cu  totul  altfel  se  prezintă  spiritele  pozitive,  care  privesc  vieaţa 
ca  o  afacere.  Scopul  vieţii  lor  pe  pământ  nu  e  să  trăească  î’n 
plăceri  fiindcă  atunci  n’ar  face  să  mai  trăească.  Vieaţa  lor  trebue 
să  aibă  un  scop  mai  pozitiv.  Acest  scop  e  de  a  lu^â,  şi  încă 
de  a  lucra  mult,  spre  a  face  cât  mai  multe  afaceri  posibile  şi  a 
câştigă  cât  mai  mulţi  bani.  Trebue  să-şi  asigure  o  antmită  bo¬ 
găţie;  iar,  ca  să  ajungă  aci,  n:i  trebue  să  cruţe  nici  o  tşteneală. 
Dimineaţa,  înainte  de  a  se  lumină  sunt  la  lucru.  Sara  ţiuncesc 

până  târziu.  Le-ar  părea  nedemn  pentru  ei  să  peardă  o  zi,  o 
oră  chiar.  Ii  vedeţi  ocupaţi  continuu,  absorbiţi  de  afaceri,  tot¬ 
deauna  grăbiţi.  Timpul  e  scurt.  Timpul  e  ban.  Vai  celui  ce-1 
pierde!  Asta  ar  însemnă  să  ocupi  fără  folos  un  Ioc  de  pământ, 
pe  care  ar  fi  mai  bine  să-l  laşi  altora. 

Ei  nu  tăgâduesc  existenţa  unui  Dumnezeu,  unei  lumi  morale,  su¬ 
perioare,  unei  vieţi  viitoare,  dar  n’au  timp  să  se  ocupe  de  ele. 
Vor  vedea  mai  târziu,  când  vor  îmbătrâni,  când  vor  fi  morţi,  ce 
e  şi  cu  astea.  Pentru  momentul  de  faţă,  în  floarea  vârstei,  în 
plenitudinea  facultăţilor,  trebue  să-şi  dea  trupul  şi  sufletul  pentru 
afaceri. 

Esenţialul  e  să  izbutească  fără  a-şi  jigni  onoarea;  căci  din 
fericire,  cu  toată  fierbinţeala  lor,  oamenii  aceştia  observă  că  nu 
sunt  singuri  pe  pământ,  că  întâlnesc  zilnic  alte  fiinţe  asemenea 
lor,  şi  îmbrâncindu-i  puţin  câte-odată,  le  recunosc  şi  lor  dreptul 
la  existenţă,  mai  ales  dacă  se  pot  servi  de  ele  ca  de  nişte  in¬ 
strumente  de  beneficii  şi  câştig. 

Şi  iată-i,  pe  aceşti  lucrători,  pururea  zeloşi,  că  fără  să  bage 
de  seamă,  ajung  la  sfârşitul  vieţii.  Boala  îi  trânteşte  cu  atât  mai 
uşor  cu  cât  sunt  mai  obosiţi.  Corpul  le  e  slăbit  înainte  de  vreme. 
E  drept  că  s’au  îmbogăţit,  că  vor  termina  construcţia  unui  palat 
frumos,  dupăce  în  ziua  trecuta  au  terminat  un  echipaj  măreţ,  au 
servitori  în  livrele...  şi  după  aceea?  Ce  vor  mai  avea?  li  în¬ 
trebaţi?  Ei  bine,  să  ştie  toată  lumea:  Se  vor  mulţumi  cu  luxul 
unei  înmormântări  de  prima  clasă;  un  dric  cu  acoperemânt  de 
argint,  tras  de  cai  împăunaţi  frumos  şi  cu  un  cosciug  de  lemn 
acoperit  cu  tot  felul  de  aurării,  în  fundul  căruia...  Dar,  o  repet, 
astea  numai  dacă  vor  fi  ajuns  bogaţi;  dacă  nu...  vor  avea  un 
cosciug  de  lemn  de  brad... 

Aşa  e  iubite  cetitor  că,  dacă  asta  înseamă  să  trăeşti,  atunci 
nu  mai  face  să  trăim,  şi  vieaţa  privită  ca  o  afacere  comercială 
sau  industrială  duce  la  o  deziluzie  crudă  şi  oribilă  chiar. 

Tot  aşa  e  şi  cu  explicaţia,  pe  care  ne-o  dă  ştiinţa  naturii, 
la  modă  astăzi  numită  Darvinism.  Ni  se  anunţă  solemn  că  şti¬ 
inţa  a  constatat  că  în  lumea  din  care  facem  parte  există  o  evo- 
luţiune  lentă,  rare,  pornind  dela  o  singură  celulă,  după  multe 
selecţiuni  şi  iupte  neîntrerupte  a  ajuns  la  omenire.  Aceasta  la 
rândul  ei  e  destinată  să  se  perfecţioneze  pe  nesimţite,  până  ce 
se  va  ajunge  un  ideal,  pe  care  nu-1  cunoaştem,  dar  care  se  poate 
întrezări.  Această  evoluţiune  e  produsul  unei  forţe  atotputernice, 
care  nu  e  altceva  decât  vieaţa.  Numai  că  ceeace  ne  interesează 
în  ea  nue  vieaţa  individului  ci  vieaţa  întregului,  a  totului.  Indi¬ 
vidul  n’?re  nici  o  valoare  în  el  însuş.  El  nu  e  decât  unul  din 
nenumă'atele  inele  ale  lanţului  celui  mare.  Legea,  care  guver- 

nează  lumea  e  legea  forţii.  De  regulă,  în  marea  luptă1' pentru 
existenţă,  vor  triumfa  cei  mai  robuşti  şi  cei  mai  resistenţi.  Cu 
atât  mai  rău  pentru  cei  mici,  cei  slabi,  săraci  şi  ignoranţi.  Trebue 
să-şi  ia  plata,  care  e  de  a  fi  mâncaţi  de  cei  mari,  rolul  lor  ne- 
fiind  altul  decât  de  a  îngrăşâ  pe  aceştia.  Dar  să  nu  se  plângă! 
Nu  e  onoare  pentu  măgar,  de-a  fi  înghiţit  de  un  leu?  E  cel  mai 
sigur  mijloc  de  a  întră  în  pielea  lui  şi  de  a  deveni  şi  el  la  rândul 
lui  leu  —  pentru  scurt  timp,  ce-i  drept?  Sunt  sdrobiţi?  Ce-i 
interesează,  dacă,  prin  asta,  contribuesc  la  întărirea  acelora,  cari 
sunt  mai  puternici  ca  ei? 

Cu  alte  cuvinte,  lumea,  în  care  ne  mişcăm  este  un  vast  an¬ 
grenaj,  în  care  suntem  târîţi  şi  probabil  şi  sfâşiaţi.  Să  ne  mân- 
găiem  cel  puţin  cu  gândul  că  prin  asta  omenirea  progresează  şi 
că,  după  20,  30  sau  40  de  veacuri  ea  îşi  va  ajunge  deplina  des- 
voltare!  Ce  vrem  mai  mult?  Gândul  acestei  desvoltări  viitoare 
trebue  să  ne  facă  fericiţi  şi  să  ne  mângăe  atunci  când  vieaţa  ni 
se  pare  prea  aspră.  Onoare  celor  mari,  celor  puternici,  violen¬ 
ţilor,  căci  ei  vor  moşteni  pământul!  Trăiască  ceice  pot  să  mă¬ 
nânce  bine  şi  mult!  Fericiţi  cei  bogaţi,  trăiască  exploatatorii!  Vai 
celor  săraci,  celor  slabi,  celor  infirmi  şi  bătrâni !  Să  moară  ca 
să  facă  loc  celorlalţi ! 

Şi,  ceeace  e  mai  curios  e  că  oameni  foarte  serioşi,  savanţi 
mari  chiar,  vin  să  ne  predice  asemenea  doctrine!  Zeiţa  Ştiinţa» 
dela  înălţimea  piedestalului  său,  a  pronunţat  verdictul,  şi  n’avem 
decât  să  ne  închinăm  în  faţa  ei,  fiindu-i  chiar  foarte  recunoscători 
că  facem  parte  din  veacul  luminii,  care  a  ştiut  —  graţie  descope¬ 
ririlor  minunate  ale  chimiei,  fizicei  şi  geologiei,  —  să  ţintuiască 
printre  basmele  doicei,  noţiunile  de  Dumnezeu,  suflet  şi  conştiinţă. 
Oricine  a  studiat  puţin,  ştie  că  toate  astea  sunt  nimicuri.  Ştiinţa 
are  să  ofere  oamenilor  —  lucruri  mult  mai  bune,  spre  a-i  face 
mai  buni  şi  fericiţi. 

Marele  neajuns  e  că  asemenea  teorii  produc  tocmai  efectul 
contrar.  Oamenii  devin  din  ce  în  ce  mai  răi,  şi  se  plâng  din  ce 
în  ce  mai  mult. 

S’a  întâmplat  că  cei  mici  şi  ignoranţi,  cunoscând  dintr’un 
jurnal  de  cinci  parale  deciziunile  savanţilor,  au  recuzat  categoric 
să  se  lase  să  fie  mâncaţi  de  alţii,  fie  chiar  în  numele  ştiinţei.  Ei 
n’au  mai  fost  bunii  copii  de  altădată  şi  au  început  să  protesteze 
energic.  Amărăciunea,  şi  revolta  apoi  le-a  umplut  inina  şi  au  de¬ 
clarat  răsboiu  acestor  capitalişti,  cari  aveau  aşa  de  nare  poftă 
de  mâncare.  Deoarece  forţa  e  legea  vieţii,  deoarece  şi  ii  sunt  de¬ 
cişi  să  trăiască,  —  au  întrebuinţat  şi  ei  pe  faţă  violerta.  Chiar 
ştiinţa  le-a  procurat  materiile  explozibile  cele  mai  recent  şi  s'au 
pus  energic  pe  lucru:  casă  orăşenească,  teatru,  camere  de  de- 

putaţi,  toate  au  servit  ca  locuri  de  experienţă,  aşteptând  ceva  mai 
bun.  Acest  ceva  mai  bun  a  venit:  regi,  împăraţi,  împărătese,  pre- 
zîdenţi  de  republici,  toţi  au  căzut  sub  loviturile  desmoşteniţilor, 
pe  care  voiau  să-i  elimineze  şi  cu  asta  nu  s’a  terminat;  viitorul 
e  plin  de  promisiuni  mult  mai  izbitoare.  Lucru  hotărît:  dacă  mai 
continuă  tot  aşa,  apoi  nu  ştiu  care  vor  fi  mâncaţi!... 

Iată  unde  ajunge  această  concepţiune  despre  vieaţa-forţă,  care 
anihilează  pe  individ  în  folosul  speciei  şi  uită  că  specia,  nefiind 
decât  indivizii,  vieaţa  acestora  are  o  importanţă  capitală.  Admit 
ca,  în  lumea  exclusiv  animală,  legea  celui  mai  tare,  să  fie  legea 
vieţii,  dar  vă  rog!  cu  toată  pretinsa  rudenie  dintre  om  şi  maimuţă 
nu-1  identificaţi  în  totul  cu  maimuţa,  chiar  dacă  pretindeţi  că  se  trage 
din  ea.  Ţineţi  seamă  însă  de  un  lucru:  Maimuţa,  oricât  de  di¬ 
stinsă  ar  fi  ea  din  oarecare  puncte  de  vedere,  ea  nu  e  la  înăl¬ 
ţimea  omului,  care  cunoaşte  cu  totul  alte  vieţi  decât  cea  animală. 

Această  explicaţie  a  vieţii  poate  să  mulţumească  pe  animal, 
niciodată  însă  pe  om.  Şi  dovada  se  vede  din  ceeace  se  petrece 
azi,  chiar  în  sânul  societăţii  civilizate.  In  ciuda  Darvinismului  şi 
a  celui  <Strugle  for  life»,1  curentul  democratic,  care  ne  târeşte 
dă  o  valoare  egală  tuturor  indivizilor,  oricare  ar  fi  forţa  muscu¬ 
lară,  bogăţia  sau  inteligenţa  lor.  Ce  zic?  Ştiţi  care  sunt  indi¬ 
vizii,  care  stârnesc  mai  mult  interes  în  sânul  societăţii  şi  de  care 
ne  ocupăm  mai  mult?  Sunt  tocmai  cei  mai  mici,  cei  săraci  şi 
ignoranţi,  copii  şi  minorii  în  toate  înţelesurile  cuvântului  Ei  au 
toate  simpatiile.  Uneori  pare  că  ei  sunt  singurii,  care  sufăr  pe 
acest  pământ  şi  uităm  prea  adesea  că  în  palatele  bogaţilor,  în¬ 
dărătul  acestor  bogăţii,  pe  care  atâţia  le  doresc,  există  suferinţe, 
lupte,  desnădejdi,  cel  puţin  tot  aşa  de  numeroase  şi  crude  ca  în 
clasa  populară. 

Aceeaş  Ştiinţă,  care  ne  spunea  adineaori  să  ne  sfăşiem  între 
noi  fără  milă,  procură  doctorului  mijloace  din  ce  în  ce  mai  pu¬ 
ternice  spre  a  scăpă  de  moarte  o  mulţime  de  copii  veniţi  în  lume 
slabi  şi  neputincioşi.  Azi,  într’o  familie  de  4  sau  5  copii,  tocmai 
cel  bolnav  şi  neputincios  va  primi  din  partea  părinţilor  cea  mai 
mare  îngrijire! 

Nu.  de  o  mie  de  ori  nu !  Vieaţa  omului  pe  pământ  nu  e 
o  luptă  de  animale  răpitoare,  care  se  înverşunează  la  jaf;  uneori 
e  o  luptă,  dar  nu  totdeauna.  Tot  aşa,  nu  putem  spune  că  e  o  afa¬ 
cere  comercială,  care  ajunge  la  un  moment  dat  la  falimentul  morţii 
Şi  putrezirea  din  mormânt.  Nu  e  o  plimbare  făcută  la  noroc,  nici 
o  excrocherie  sau  festă  ci,  e  mult  mai  mult,  e  ceva  de  o  valoare, 
e  .  ceeace  vom  spune  în  capitolul  următor. 

Dim.  I.  Cornilescu. 


1  Lupta  pentru  existenţă. 

PRIMELE  EXPERIENŢE.1 

(Din  memoriile  unui  duhovnic). 

A  fi  preot  în  Nevoieşi  nu  era  ceva  lucru  greu.  Ca  şi  astăzi, 
pe  vremea  mea  candidaţii  de  preot  căutau  parohiile  mai  mănoase . 
Staţiunile  de  a  doua  şi  a  treia  mână,  ca  Nevoieşii,  sistematic  erau 
ocolite.  Nime  nu  se  îmbulziâ  la  ele.  De  aceea  se  puteau  întregi 
numai  după  ani  îndelungaţi  de  vacanţă,  ca  nu  preste  mult  din 
nou  să  le  părăsească  preoţii  şi  din  nou  să  înceapă  cu  publicările 
de  concurse;  cu  excrierea  de  alegeri  etc.  etc.  Oamenii  din  Ne¬ 
voieşi  mai  erau  şi  oameni  cum  îi  arată  numele — nevoieşi.  Con¬ 
curenţi  Ia  Nevoieşi  niciodată  nu  s’au  aflat,  au  trebuit  totdeauna 
prinşi  cu  capcana,  cum  se  prind  paserile  cântăreţe,  căror  fel  şi 
fel  de  laţuri  şi  curse  se  pun  în  cale...  numai  doar  cad  în  ele. 
Dintre  prinşii  în  laţ  eram  şi  eu.  Ori  câte  păcate  aşi  fi  săvârşit 
nainte  vreme,  simţeam,  ba  tare  credeam,  că  sunt  vrednic  de  mai 
bună  soarte,  decât  a  fi  preot  în  Nevoieşi.  Ursita  mea  însă  aşa  a  voit, 
şi  eu...  m’am  supus  destinului.  Astăzi  laud  pe  Dumnezeu,  că  aşa 
m’a  cârmuit.  De  aveam  dela  început  parohie  bună,  poate  trân¬ 
dăveam,  poate  bateam  drumurile  comodităţii  ce  se  sfârşesc  cu 
excesele.  La  tot  cazul  aş  fi  trecut  din  lume  fără  a  lăsă  ceva  urmă 
că  am  trăit,  că  am  muncit.  Numai  năcazurile  fac  pe  om  activ; 
deci  şi  preoţii  de  aur  de  regulă  ies  din  cei  ce  de  nevoi,  de  nă¬ 
cazuri  au  parte  în  carieră...  poate  pentrucă  năcazurile  îi  împin- 
tenă  la  schimbarea  situaţiilor  neprielnice. 

Dar  să  nu  mă  prea  abat  dela  istoria  mea.  Zisei,  că  a  fi  preot 
în  Nevoieşi  nu  eră  lucru  greu.  Aşa  a  şi  fost.  Cu  uşurinţă  s’a 
mântuit  alegerea.  Fiind  unicul  concurent,  aproape  nime  nu  s’a 
interesat  de  alegere.  Sinodalnicii  ce  şi-au  dat  voturile  i-ai  putut 
numără  pe  degetele  dela  două  mâni.  Voturile  date,  se  înţelege, 
au  fost  toate  pentru  mine.  Asta  însă  nici  decât  nu  atâta  va  să 
zică,  că  şi  poporul  eră  pentru  mine.  Din  contră.  O  parte  a  oa¬ 
menilor  îmi  erau  contrari,  fiind  eu  din  alt  sat,  deci  strein.  Vezi 
bine  streinul  nu  prea  intră  în  sufletul  Românului  (el  va  fi  ştiind 
de  ce).  Pentru  alţii  din  popor  eram  prea  învăţat  şi  prea  domn 
mare.  Nici  decât  nu  le  conveniă  persoana  mea.  Aceştia  ziceau: 
Popa  ce  vine  nu  va  intră  prin  casele  noastre  proaste!  înaintea 
acestuia  trebue  să  mergem  cu  pălăria  în  mână  şi...  de  departe 

1  Continuare  Ia  articolul  din  No.  17  a  ‘Revistei  Teologice-  pe  1912. 

să-i  facem  plecăciuni!  Cei  ce  ştiau  de  păţăniile  mele  de  mai 
înainte  grăiau  despre  mine:  Este  dintre  ceice  nu-şi  găsesc  cul¬ 
cuşul,  umblă  din  sat  în  sat!  Şi  cum  Românul  displăcerei  sale  dă 
expresie  prin  rămânerea  la  distanţă,  cum  am  zice  astăzi:  prin 
boicot  —  toate  trei  felurile  de  oameni  au  absentat  dela  alegerea 
mea.  Şi  nu  numai  de  aceştia  erau  în  comună.  Mai  erau  şi  con¬ 
trarii  pronunţaţi  ai  instituţiei  preoţeşti.  Aceştia  nu  au  mers  la 
urnă,  ca  să  demonstre,  că  pentru  ei  este  tot  una:  de  vine  în 
comună  ori  nu  vine  preot.  Aşa  numiţii  năimiţi,  semidocţii  erau 
aceştia,  cari  din  multe  prind  câte  ceva,  fac  pe  grozavii  în  co¬ 
mune,  iar  la  adecă  sunt  oamenii  patimilor,  foarte  mărginiţi  în 
judecăţi  De  stricat,  durere,  pot  strică  foarte  mult,  căci  mulţimea 
de  cele  mai  multeori  se  poate  îmbăta  şi  cu  apă  rece.  Celorce 
departe  stau  de  popor  şi  nu  au  legătură  cu  poporul  nici  prin 
minte  nu  le  poate  trece  felul  şi  mulţimea  resuscitărilor  poporului 
din  prilejul  alegerilor  de  preot.  Dacă  nu  toate,  cele  mai  multe 
alegeri  de  aceste  pentru  poporul  sătean  sunt  un  fel  de  răscolire 
a  patimilor,  un  fel  de  furtună  spirituală,  pe  urma  cărei  dacă  nu 
urmează  imediat  soarele  calmant.  ..  foarte  uşor  se  produc  înfri¬ 
coşate  devastaţiuni. 

Unanimitatea  voturilor  date  mie  a  fost  deci  un  fel  de  pânză  de 
păianjen,  în  care  nici  musca  nu  se  poate  destul  de  bine  legă.  A  fost 
un  fel  de  capac  ce  acoperea  clocotul  din  Iăuntru  al  parohiei.  în 
adevăr  voturi  au  dat  numai  puţinii  entuziaşti,  cari  înainte  de  toate 
caută  şi  află  mângăere  în  instituţia  preoţească,  şi  nu  se  lasă 
stânjiniţi  în  faptele  bune  de  palavre...  de  critice  neîntemeiate  şi 
vorbe  de  nimic. 

Alegerea  îndeplinită,  curând  a  urmat  aprobarea  ei  şi  intro¬ 
ducerea  mea  în  post.  Cea  mai  interesată,  ca  să  se  întregească 
parohia,  erâ  chiar  autoritatea  bisericească,  ca  să  împedece  totala 
destrăbălare  a  acestui  popor. 

La  câteva  săptămâni  mă  numiam  parohul  «Nevoieşilor.»  Eram 
păstorul  unei  turme  cât  se  poate  de  nedisciplinate  şi  fugace  în 
toate  părţile.  Doi  cu  doi  nu  se  însoţeau  în  ceva  scop  bun.  De 
suflet,  de  biserică,  aproape  nu-i  durea  capul.  Egoismul  cel  mai 
cras  se  întronase  în  toate  părţile.  Nici  în  cazan  nu  se  frământă 
aburii  mai  altfel,  decum  oamenii  mei  se  frământau  pe  acea  vreme... 
fără  nici  o  ţintă  binedefinită. 


13* 


183 


De  persoana  mea,  de  sineînţeles,  aproape  nime  nu  se  in¬ 
teresa.  De  asigurarea  unei  subsistinţe  convenabile  preotului,  plane, 
nu  putea  fi  vorba.  O  duceam  mai  mult  cu  chin  şi  vai  de  pe  o 
zi  pe  alta,  decât  în  belşug.  Aproape  luptam  cu  foamea  şi  cu  go- 
lâtatea  zi  cu  zi  —  eu  şi  familia,  fiind  resursele  preoţeşti  mai  mult 
ca  sterile.  Locuinţa  mea...  se  află  în  o  casă  —  adevărat  bordeiu 
umed  şi  mucegăios,  fără  nici  o  asemănare  cu  locuinţele  omeneşti. 
Nici  astăzi  nu-mi  pot  dâ  seama  de  a  fost  menit  dela  început 
bordeiul  a  cuprinde  oameni  intre  păreţi,  ori  numai  mai  târziu  s’a 
aflat  de  bun  pe  seama  parohului,  care  şi  aşa  nu  cu  mult  în¬ 
semnă  mai  mult  în  sat  ca  purcarul  satului.  Am  dispus  a  foto¬ 
grafia  bordeiul  înainte  de  a-1  dărâma  şi  înlocui  cu  casele  actuale 
şi  îi  păstrez  chipul  în  cancelaria  parohială  drept  suvenire  tristă 
şi  monument  al  stărilor  înjosite.  îl  lăsam  bucuros  în  fiinţă  cum 
1  am  aflat,  ca  să  fie  şi  posterităţii  memento ,  însă  trebuindu*mi  teri- 
torul  de  sub  el,  am  fost  silit  a  abzice  de  poftă.  Destul  e  şi  foto¬ 
grafia  pentru  stâmpărarea  curiozităţii.  Zeu  nici  un  preot  nu-şi  va 
mai  dori  bordeiul  acesta. 

Ce  să  fac?  de  unde  să  încep  cu  oamenii  certaţi  cu  sine  şi 
cu  toate  legile  divine  şi  omeneşti? 

Am  recurs,  ca  creştin,  la  arma  cea  bună  a  creştinului,  la  ru¬ 
găciune,  am  rugat  pe  Dumnezeu  şi  l-am  zis:  Dulce  lsuse!  în 
Evanghelia  Ta,  al  cărui  propovăduitor  sunt  eu  umilul  şi  năcăjitul 
preot  din  Nevoieşi,  ne  spui:  «Adevăr  grăesc  vouă:  până  ce  va 
trece  ceriul  şi  pământul,  o  iotă  sau  o  cirtă  nu  va  trece  din  lege, 
până  ce  toate  vor  face^  (Mat.  5,  18).  Dacă  amăsurat  acestei 
făgăduinţe  ai  hotărît  a  conservă  legea  Ta  la  poporul  ce  astăzi 
nu  Te  cinsteşte,  dacă  nu  ai  destinat  perzărei  turma  mea,  rogu-Te 
ferbinte:  arată-mi  calea  ce  duce  fa  ridicarea  ei  din  mlaştina  urîtă 
a  păcatului!..  Şi  nu  zadarnic  mi-a  fost  oftatul.  Nici  bine  nu  am 
sfârşit  cu  ruga,  când  duhul  evanghelic  îmi  străbăteâ  deja  toată 
fiinţa.  Din  multele  sentinţe  biblice  ce  ca  în  caleidoscop  s’au  pă- 
rândat  atunci  în  sufletul  meu,  mi-a  rămas  una  bine  întipărită,  şi 
nu  că  n’am  dat-o  uitării,  dar  până  în  ziua  de  astăzi  este  cea  mai 
de  căpetenie  călăuză  a  mea  în  arta  păstorirei.  în  formularea  evan¬ 
ghelistului  sentinţa  sună:  Eu  sunt  păstorul  cel  bun,  păstorul  cel 
bun  sufletul  său  îşi  pune  pentru  oi.  Iară  năimitul  şi  carele  nu  este 
păstor,  al  cărui  nu  sunt  oile  ale  lui,  vede  lupul  viind  şi  lasă  oile, 

şi  fuge,  şi  lupul  le  răpeşte  pe  ele  şi  risipeşte  oile  (loan  10,  11  —  12). 
Atât  de  convingătoare  şi  psihologiceşte  de  sine  înţeleasă  este 
sentinţa,  că  nici  încape  ceva  explicare  lângă  ea.  Altruismul  pă¬ 
storului  (păstorul  cel  bun  sufletul  său  îşi  pune  pentru  oi)  aşa 
de  plastic  e  formulat  în  sentinţă,  de  altă  parte  şi  relele  ce  vin 
asupra  turmei  din  negrija,  din  egoismul,  din  frica  păstorului  de 
a  se  dedică  chemărei,  sunt  atât  de  bine  rotunzite,  că  a  mă  pierde 
în  filozofări  asupra  lor  ar  face  atât,  cât  a  căută  să  am  apă  bună 
şi  proaspătă  din  fântâna  în  care  nu  de  mult  am  spălat  rufele 
murdare.  Din  momentul  ce  au  ajuns  la  claritate  în  conştiinţa  mea 
vorbele  evanghelistului,  am  înţeles  că  pentru  a-mi  alipi  turma  atât 
de  răsleaţă.  alt  mijloc  nu  am  decât  a  mă  devota  cu  totul  binelui 
obştesc,  a  trăi  şi  muri  cu  turma. 

Ceva  nou,  nui  vorbă,  nu  se  cuprinde  în  hotărîrea  mea. 
Toată  lumea  devotament  pretinde  dela  un  apostol  al  poporului. 
Şi  totuş  nu-i  aşa.  In  cazul  meu  neobicinuinţa,  noutatea  cum  am 
zice,  consistă  în  faptul,  că  pânăce  alţi  conducători  anticipă 
vorba:  «vrednic  este  lucratorul  de  plata  sa»  şi  până  ce  alţii 
promit  devotament  şi  dedicare  carierei,  dacă  şi  postul  de  preot 
le  asigură  onorabilă  subsistinţă  -  -  eu  mi-am  zis:  Datorinţa  îna¬ 
inte  de  toate/  De  vor  pune  la  o  parte  cerbicia  poporenii  şi  vor 
recunoaşte,  că  mult  mă  sacrific  pentru  binele  lor  —  bine  va  fi, 
de  vor  continuă  cu  încăpăţi narea  şi  în  loc  de  pâne  pietrii,  în  loc 
de  vin  cu  oţet  ori  cu  fiere  mă  vor  adâpâ  —  şi  atunci  bine  va  fi. 
Şi  Apostolii  nu  tot  din  apostolie  s’au  susţinut.  Ba  nimic  nu  a 
stat  mai  departe  de  ei  ca  lăcomia  de  câştig.  Asta  expres  o  arată 
cuvintele:  «Niciodată  în  cuvânt  de  măgulire  nu  am  fost  la  voi, 
precum  ştiţi,  nici  prin  prilej  de  lăcomie ,  Dumnezeu  este  martor» 
(I-  Tesal.  2.  5).  Nu  că  nu  au  lăcomit  Apostolii  ia  codrul  de  pâne 
al  fiilor  lor,  dar  cu  mare  fervenţă  au  încunjurat  orice  ocazie,  din 
care  s’ar  fi  putut  conclude,  că  la  temelia  apostoliei  stă  ceva  in¬ 
teres  material.  Zice  cu  referire  la  aceasta  Pavel :  Nici  am  mâncat 
dela  cineva  pâne  în  dar,  ci  întru  osteneală  şi  în  nevoinţă  noaptea 
şi  ziua  lucrând ,  ca  să  nu  îngreunăm  pe  cineva  din  voi  (11.  Tesal. 
3,  8).  Acesta  eră  şi  principiul  meu.  Mi-am  zis:  Decât  să  mă  poată 
numi  cineva:  -  materialist,  trăgător  şi  asupritor  de  săraci»  etc.  mai 
bine  să  am  o  bucată  de  pâne  şi  şi  aceea  câştigată  cu  sudoarea 
feţei  mele. 

In  lunile  dintâi  de  preoţie,  fiindcă  nu-mi  cunoşteam  oamenii, 
m’am  decis  să  stau  în  rezervă  cât  se  poate  de  completă  —  m’am 
pus  pe  punctul  de  vedere  espectativ.  Voiam  să  fac  un  fel  de 
strategie,  apoi  să-mi  încep  munca  pastorală. 

Că  bine  am  calculat  mi-a  dovedit  o  experienţă  tristă,  care 
fiind  de  interes,  nu  o  pot  lăsă  neamintită.  Anume:  ca  să  nu  zică 
lumea  că  nu  fac  nimic  în  sat,  —  dela  început,  şi  în  timpul  re¬ 
zervei  impuse  mi-am  luat  obiceiul  a  ţinea  predici  —  Duminecă 
de  Duminecă  şi  sărbătoare  de  sărbătoare.  Predicile  le  potriveam 
stărilor  religioase  şi  sociale  din  comună.  Tonul  eră  când 
domol,  când  vehement;  fondul  însă  totdeauna  combatant,  des¬ 
criind  cu  vii  colori  relele  şi  plivind  cam  fără  cruţare  buruenile. 
încrederea  prea  mare  —  mai  bine  zis:  naivitatea  —  m’a  lăsat  a 
trăi  în  iluzia,  că  dupăce  numai  adevărul  îl  grăesc  şi  dupăce  core- 
gerea  societăţii  o  am  în  vedere,  oamenii  vor  prinde  minte,  îşi 
vor  recunoaşte  defectele  şi  —  dacă  şi  nu  dintr’odată  —  rând  pe 
rând  îşi  vor  reveni  Ia  firea  cea  bună.  Poate  şi  aşa  eră,  dacă 
aveam  de  făcut  cu  oameni  cu  căpătâi.  Ţăranul  însă  tot  ţăran, 
şi  necioplitul  tot  necioplit.  Predicile  mi-le-au  calificat  credincioşii 
de  ocări,  sfaturile  de  blamajuri,  şi  ia  slujbe,  din  ce  veneau  din 
Paşti  în  Rusalii  au  început  acum  a  da  abia  când  şi  când  cu 
nasul.  Grosul  se  adună  la  bahanelii  prin  crâşme.  Odată  mi-s’a 
întâmplat  o  scenă  şi  mai  tragică.  Predicând  ca  de  obiceiu  —  la 
un  moment  dat,  o  parte  a  publicului  a  părăsit  biserica,  în  mod 
ostentativ,  şi  între  exclamările:  Bată-se  popa  cu  păreţii!  Certe 
icoanele  şi  sfinţii,  nu  pe  noi!... 

Se  pricepe  perplexitatea  în  care  m’a  adus  demonstraţia  ne- 
obicinuită  în  biserici.  Eram  conştiu,  că  nimănui  nu  am  greşit  nimic, 
nici  n’am  hulit  pe  nitne.  Demonstraţia  deci  dovedea  numai  atât 
că  ce  anapoda  pricep  oamenii  învăţăturile  şi  ce  puţin  spor  se 
poate  face  cu  predicile  la  un  popor  necult,  ca  şi  al  meu.  Ce  eră 
să  fac  ?  Iute  şi  degrabă  am  terminat  cuvântarea  şi  am  părăsit 
sfântul  locaş  cu  convingerea  că  ori  nu  am  noroc,  ori  nu  sunt 
de  seama  oamenilor  acestora. 

In  calea  spre  casă  mă  ataşez  vecinului,  un  bărbat  cum  se 
cade,  care  nu  ş’a  părăsit  biserica,  ba  lacrimi  i-s’au  scurs  pe  bă¬ 
trânul  obraz,  asistând  la  necuviinţa  tumuituanţiior,  şi-l  întreb:  Ai 
plâns  azi  nene  în  biserică?  Vei  fi  bolnav,  ori  ai  altă  pacoste  pe 

acasă!...  Răspunsul  categoric  sună:  Nu  părinte  nu  sunt  bolnav! 
Pe  Sf.  Ta  te-am  plâns.  Te  trudeşti  mult  şi  mai  mult,  dar  oamenii 
sunt  îndungaţi.  Apucă  altă  coardă,  ca  om  prost  ce  sunt  îţi  zic : 
schimbă-te!  cu  oamenii  pe  calea  ce  mergi  nu  o  scoţi,  la  capăt!... 
Dapoi  bine  nene  —  îi  zic  —  d-ta  eşti  de  părere,  că  nu  învăţ  bine 
oamenii?  —  De  învăţat  bine-i  înveţi,  părinte,  nu  pot  zice,  că 
nu,  ba  foarte  bine,  însă  un  lucru  l-ai  pierdut  cu  totului  din  ve¬ 
dere:  Cu  deiu  se  prind  paserile.  M’ai  înţeles?. ..  Paserile  se  prind 
cu  cleiu,  nu  cu  spărietoarea!... 

Eram  aproape  de  locuinţă,  când  s’a  ajuns  cu  convorbirea 
aci,  n’am  mai  putut  continuă  conversaţia  —  ne-am  despărţit. 
Vorbele  vecinului  m’au  pătruns  însă  foarte.  Mi-am  văzut  situaţia 
în  lumina  criticei  omului  acestuia.  Un  lucru  eră  cu  totul  clar: 


Am  voinţa,  dar  îmi  lipseşte  tactul ;  şi  fără  tact  bun  nici  preotul 
nu  poate  fi  preot,  întocmai  cum  nu  e  învăţător  învăţătorul  ce  nu 
se  pricepe  la  manuarea  metoadelor. 

Experienţă  cam  compromiţătoare  pentru  mine...  Insă  n’are 
a  face.  Decâteori  nu  dăm  de  păreţi  cu  capul,  apoi  ne  întoarcem. 
De  aci  încolo  am  fost  mai  alegător  de  mijloace,  mai  circumspect 
şi  nu  m’am  mai  lăsat  a  fi  răpit  de  devize  mari,  de  fraze  în  con¬ 
ducerea  poporului,  ci  am  procedat  cu  totului  conform  necesităţilor 
practice,  ţinând  seamă  şi  de  susceptibilităţile  personale  ale  oame¬ 


nilor  care  în  pastorală  joacă  foarte  mare  rol. 


Vasile  Gan, 


protopop. 


CE  ŢI-SE  PARE  DE  HRISTOS? 

Hristos  a  murit,  noi  ştim  cum.  Rousseauzice  că:  «dacă  moartea 
lui  Socrate  a  fost  ca  a  unui  filozof,  atunci  moartea  Iui  Hristos 
este  ca  a  unui  Dumnezeu» ! 

Nouă  ni  se  pare  că  în  lumea  noastră  se  află  până  acum  3 
minuni  mai  mari,  în  cari  se  cuprind  alte  milioane,  întocmai  precum 
oceanul  primeşte  în  sine  râuri,  păraie  şi  picuri  de  ploae. 

Cea  dintâi,  este  crearea  acestui  univers,  prin  care  dumne¬ 
zeirea  care  subsistă  prin  sine  s’a  manifestat  în  extern,  infinitul  s’a 
manifestat  în  efecte  finite,  vecinicia  în  efecte  temporale  şi  spiritul 
în  efecte  materiale.  Mister  necuprins!  —  La  început  a  făcut 
Dumnezeu  ceriul  şi  pământul. 

A  doua  este  mântuirea  acestei  creaturi;  o  nouă  creare  şi 
aceasta,  întâmplată  mai  presus  chiar  şi  de  închipuirea  îngerilor, 
când  adecă  Făcătorul  a  toate  S’a  născut  din  Fecioara  Maria.  — 
Şi  Cuvântul  trup  S’a  făcut  şi  S’a  sălăşluit  întru  noi. 

A  treia  este  o  minune  de  alui  Satan,  destul  de  mare  şi 
aceasta  şi  care-i  arată  puterea  şi  forţa.  Dumnezeu  se  pogoară 
în  mijlocul  făpturii  Sale,  aducându-i  < vestea  cea  bună»,  făcând 
fapte  de  mântuire  şi  voind  să  scape  omenimea  de  povara  păca¬ 
tului  sub  care  gemea,  ba  chiar  să  ia  asupră-Şi  această  povară, 
dar  ce  să  vezi?  această  omenime,  această  făptură  şi-a  batjocorit 
pe  Dumnezeul  său,  L-a  dispreţuit  şi  L-a  blăstămat,  da,  într’un 

râs  plin  de  dispreţ  L-a  ţântuit  pe  cruce!  —  Intru  ale  Sale  a 

venit,  dar  ai  Săi  pe  Dânsul  nu  L  au  primit. 

Dar  totuş,  murind  El  a  strigat:  «Săvârşitu-s’a !»  Şi  în  acest 

cuvânt  aud  eu  iarăşi  pe  Dumnezeu.  Nu  pleacă  oare,  de  6000  de 

ani  încoace,  din  această  lume  omul,  fie  el  un  Moisi,  care  n’a 
ajuns  în  pământul  făgăduinţii,  sau  un  Ilie,  al  cărui  lucru  neis¬ 
prăvit  a  trebuit  să-l  aducă  la  capăt  Eliseiu  (I  Regi  19,  16  şi  17); 
fie  un  Atila,  sau  un  Mohamed,  un  Alexandru  sau  Cezar,  sau  Na¬ 
poleon  şi  odinioară  chiar  tu  şi  eu,  nu  plecăm  oare  de  aici  cu 
toţii  cu  acest  oftat:  «La  ceeace  eu  am  voit  şi  am  nădăjduit,  după 
ceeace  m’am  dorit  şi  m’am  ostenit  atâta,  tot  n’am  putut  ajunge  - ; 

«£/  a  treia  zi  iarăşi  a  înviat ». 

«Iară  de  vremece  Hristos  Se  propovedueşte,  că  S’a  sculat 
din  morţi;  în  ce  chip  zic  unii  între  voi,  că  învierea  morţilor  nu 
este?  Iară  de  nu  este  înviere  morţilor,  nici  Hristos  n’a  înviat. 
Iară  de  n’a  înviat  Hristos,  zadarnică  este  propoveduirea  noastră 
şi  zadarnică  este  şi  credinţa  noastră.  Şi  ne  aflăm  şi  noi  mărturii 
mincinoase  a  lui  Dumnezeu,  că  am  mărturisit  împotriva  lui  Dum¬ 
nezeu,  că  a  înviat  pe  Hristos,  pe  carele  nu  L-a  înviat,  dacă  nu 
învie  morţii.  Că  de  nu  învie  morţii,  nici  Hristos  n’a  înviat.  Iară 
dacă  n’a  înviat  Hristos,  zădarnică  este  credinţa  noastră  şi  încă 
sunteţi  în  păcatele  voastre;  încă  şi  ceice  au  adormit  întru  Hri¬ 
stos  au  pierit».  (I.  Corint.  15,  12 — 18). 

Astfel  glăsueşte  Apostolul !  Dar  departe  de  a  se  mulţămi 
numai  cu  o  interpretare  spirituală  a  învierii  lui  Hristos  ci  înfă¬ 
ţişând  şi  acum  cât  se  poate  de  limpede  alternativa:  ori  a  înviat 
ori  n’a  înviat  Hristos,  acest  bărbat  mare  a  Iui  Dumnezeu,  care 

privea  cu  un  dispreţ  sfânt  orice  temeiu  de  mângăere  numai  pe  ju¬ 
mătate,  strigă:  <Şi  de  nădăjduim  în  Hristos  numai  în  vieaţa  aceasta 
mai  ticăloşi  decât  toţi  oamenii  suntem » / 

Ne  face  aşadar  ca  fiecare  să  ne  examinăm,  dacă  credem  şi 
noi  în  Hristos  cel  înviat.  Dacă  nu,  atunci  suntem  şi  noi  în  păca¬ 
tele  noastre. 

La  locurile  pline  de  taine  ale  Bibliei,  a  acestei  cărţi  pline  de 
sfinte  misterii,  aparţin  desigur  şi  toate  acelea,  cari  ne  vorbesc 
despre  Hristos  cel  înviat.  Este  mişcătoare  bucuria,  ca  şi  sfiala 
cea  sfântă  a  învăţăceilor  înaintea  acestui  prietin  şi  măestru  al 
sufletului  lor,  Care  S’a  ridicat  iarăşi  dintr’o  altă  lume  vecinicâ 
şi  pe  Care  ei  L-au  crezut  pierdut  pentru  totdeauna,  dar  Care  acum 
iarăşi  se  face  să  poată  fi  simţit,  cu  carne  şi  sânge,  mâncând  şi 
bând,  întocmai  acelaş,  dar  într’o  stare  mai  înaltă,  ne  mai  cunos¬ 
când  nici  o  cătuşă  a  materiei  şi  a  corpului  celui  de  jos,  acum 
văzut,  apoi  iar  nevăzut.  De  sigur,  mare  a  fost  această  taină ;  noi 
încă  cutremurându-ne  întru  cele  din  lăuntru  ale  noastre,  cu  o  sfială 
sfântă  am  fi  privit  la  Cel  înviat,  la  această  mărturie  văzută  a  unei 
lumi  nevăzute,  la  acest  învingător  viu  al  morţii,  la  acest  om  al 
raiului.  La  privirea  Lui,  şi  în  noi,  întocmai  ca  şi  în  învăţăceii  Lui, 
s’ar  fi  trezit  o  mulţime  de  întrebări  mari  şi  înalte  şi  profunde. 

Unde  a  fost  în  cele  40  de  zile,  în  decursul  cărora  s’a  arătat 
asemenea  unui  fulger  când  aici,  când  într’alt  loc?  De  sigur  că 
în  rai,  pentrucă  El  îi  promite  tâlharului  deadreapta,  că  va  fi  acolo 
cu  El;  dar  totuş  nu  în  cer;  pentrucă  El  îi  spune  Măriei:  «încă 
nu  M’am  suit  la  Tatăl  meu» ;  ni  se  spune  apoi  apriat  că  înălţarea 
Lui  la  cer  s’a  întâmplat  abia  după  40  de  zile. 

Aceste  40  zile  ne  amintesc  într’un  mod  lămurit  de  cele  40 
de  zile  ale  potopului,  de  cei  40  de  ani  cât  a  trebuit  să  rătăcească 
Moise  prin  pustia  dela  Horeb,  îndoindu-se  în  puterea  şi  misiunea 
sa  de  a  mai  putea  scăpă  pe  poporul  Israil;  de  cele  40  de  zile 
când  poporul  Iui  Israil,  părăsit  de  Moise,  a  fost  pus  la  încercare 
dar  proba  a  eşit  rău,  pentruce  a  trebuit  apoi  să  rătăcească,  drept 
pedeapsă,  prin  pustie  încă  40  de  ani;  de  cele  40  de  zile  cât  a 
stat  tot  în  această  pustie  marele  proroc  Ilie,  şi  apoi  chinuit  şi 
el  de  frică  şi  de  îndoeală  în  misiunea  sa,  (1.  Regi  19,  1  — 18)  a 
plecat  spre  Horeb  ca  acolo  să  primească  hotărîrea  dumnezeiască; 
îii  sfârşit  ne  amintesc  de  cele  40  de  zile  de  ispită  a  lui  Hristos 

în  pustie.  A  trebuit  să  aibă  aşadar  drept  Bohme,  acest  om  piăcut 
lui  Dumnezeu,  când  a  crezut  că  şi  Adam  a  fost  pus  în  rai  la 
încercare  în  cele  40  de  zile  înainte  de  căderea  sa  în  păcat  şi  de 
aceea  şi  Hristos  a  voit  să  rămână  40  de  zile  tot  în  acel  rai,  care 
încă  nu  eră  de  tot  despărţit  de  pământ,  ci  se  făcuse  numai  ne¬ 
văzut  pentru  noi,  pentruca  să  dovedească,  că  El,  al  doilea  Adam, 
poate  resistâ  oricărei  ispite.  —  Dar  ori  cum  ar  fi  acest  lucru,  pentru 
ochii  unui  credincios  se  deschide  aici  o  largă  perspectivă  plină 
de  taine. 

Dar  oare  cum  este  vieaţa  în  acest  raiu  ?  Cum  S’a  arătat 
Hristos  învăţăceilor  Săi?  în  îmbrăcămintea  Sa  obicinuită  mai  îna¬ 
inte,  cu  aceleaşi  trăsături  ale  feţii,  sau  luminat  ca  pe  muntele  Ta- 
borului  ?  S’a  arătat  numai  lor,  sau  la  toţi  oamenii,  ca  d.  e.  în 
drumul  spre  Emaus  şi  în  casă?  Pentruce  a  mâncat  El  de  mai 
multeori  în  faţa  învăţăceilor?  Desigur  şi  pentru  ca  să  le  arate 
realitatea  absolută  a  învierii  sale  corporale,  dar  această  mâncare 
a  avut  desigur  şi  un  înţeles  mai  adânc,  precum  preste  tot  noi  nu 
putem  înţelege  nici  valoarea  simbolică  a  peştelui,  cu  care  ne  în¬ 
tâlnim  de  repeţiteori  în  vieaţa  lui  Hristos. 

Şi  ce  le-a  putut  El  spune  despre  acest  rai,  în  care  petrecea 
acum?  Sau  că  nu  le-a  spus  nimic  despre  aceasta  şi  niciunul  dintre 
învăţăcei  nu  cutează  să-L  întrebe  pe  El?  (loan  21,  12). 

Pentruce  au  trebuit  să  plece  ei  în  Gafilea,  ca  acolo  să-L 
vadă,  pe  câtă  vreme  El  se  înalţă  Ia  ceruri,  de  pe  muntele  mă¬ 
slinilor?  Ce  însemnează  înălţarea  la  cer,  pe  câtă  vreme  întreaga 
lume  e  ceriul  lui  Dumnezeu? 

La  toate  aceste  întrebări  nu  poate  da  nimenea  un  răspuns 
sigur.  Totuş  ele  aparţin  la  acel  balsam  vindecător  de  suflete,  pe 
care  ni-1  recomandă  apostolul:  «Gândiţi-vă  la  cele  ce  sunt  de  sus». 
Nici  peregrinul  nu  ştie  bine,  cum  va  fi  în  ţara  lui  frumoasă,  după 
care  se  doreşte  atâta,  dar  el  totuş  se  gândeşte  la  ea :  şi  tocmai 
acest  simţământ  îl  face  ca  în  drumul  său  să  nu  se  oprească  prea 
mult  la  toate  nimicurile. 

In  sfârşit  s’au  împlinit  şi  cele  40  de  zile  şi  figura  Fiului  ome¬ 
nesc  este  şi  mai  măreaţă,  iar  cuvintele  Lui  şi  mai  pline  de  ma¬ 
iestate.  Atunci  îşi  conduce  învăţăceii  pe  muntele  măslinilor  şi  le 
zice :  «Datumi-s’a  mie  toată  puterea  în  cer  şi  pe  pământ.  Dreptaceea 
mergând  învăţaţi  toate  neamurile,  botezându-i  pe  ei  în  numele 

Tatălui  şi  al  Fiului  şi  al  sfântului  Duh.  învăţându-i  să  păzească 
toate  câte  am  poruncit  eu  vouă,  şi  iată  eu  cu  voi  sunt  în  toate 
zilele,  până  la  sfârşitul  veacului». 

Apoi  S’a  înălţat  la  cer  şi  şade  de-a  dreapta  Tatălui.  (Marcu 
10,  19). 

Şi  iarăşi  va  să  vină,  să  judece  viii  şi  morţii. 

După  f.  Bettex.  Nicolae  Ţandreu. 


DIN  VIEAŢA  BISERICEASCĂ. 


Revista  noastră  dela  început  s'a  năzuit  să  fie  o  oglindă  a 
străduinţelor  şi  a  faptelor  bune  din  vieaţa  noastră  bisericească. 
Am  încrestat  şi  până  acum  ceeace  ni  s’a  părut  mai  vrednic  de 
ştiut  şi  de  imitat  de  pe  terenul  desvoltării  noastre  bisericeşti,  dar 
ti  am  făcut  acest  lucru  în  mod  mai  sistematic.  Ca  să  satisfacem 
acestei  cerinţe  în  mai  mare  măsură  de  aici  înainte,  deschidem  o 
nouă  rubrică,  sub  titlul:  «Din  -vieaţa  bisericească »,  în  care  vom 
publică  rapoarte  şi  dări  de  seamă  despre  preocupaţiile  noastre  bi¬ 
sericeşti,  despre  starea  şi  desvoltarea  instituţiilor  noastre  constitu¬ 
ţionale,  despre  activitatea  preoţilor  pe  toate  terenele,  în  sfârşit  ra¬ 
poarte  şi  dări  de  seamă  din  cari  să  ne  putem  cunoaşte  situaţia 
în  care  ne  găsim ,  munca  ce  se  săvârşeşte  şi  care  ar  trebui  să  se 
săvârşască  ca  să  înaintăm  pe  calea  unui  progres  sănătos. 

începutul  îl  facem,  publicând  raportul  ce  urmează ,  al  distin¬ 
sului  nostru  protopop  Dr.  I.  Lupaş  despre  starea  protopopiatului 
Săliştei  în  decursul  anului  trecut.  Dăm  acest  raport  şi  ca  un  model 
după  care  să  se  orienteze  şi  alţii.  Nu  vom  publică  rapoarte  după 
un  obicinuit  şablon,  ci  numai  de  acelea  cari  prezintă  situaţia  reală 
cu  obiectivitate  şi  din  cari  cetitorii  să  poată  scoate  indemnuri  şi 
învăţăminte  folositoare. 

ZRa.poxtu.1  general 

al  oficiului  protopopesc  gr.-or.  român  din  Să  liste  despre  afa¬ 
cerile  şi  starea  culturală  a  pvo to popi Util lll i  Stiliste  în 

cursul  anului  1912. 

Onorat  Sinod  Protopopesc , 

Potrivit  uzului  din  anii  precedenţi  îmi  iau  voie  a  înainta 
despre  afacerile  bisericeşti,  şcolare  şi  epitropeşti,  precum  şi  despre 
starea  culturală  şi  numerică  a  poporului  din  protopopiatul  Săliştei, 
în  cursul  anului  1912,  următorul  Raport  general: 

I.  Afaceri  de  birou. 

Numărul  actelor  înregistrate  la  protocol  în  cursul  anului  1912 
a  fost  de  536,  cari  sunt  grupate  după  cuprinsul  şi  natura  lor  în 
4  secţiuni  şi  anume:  s.  I,  afaceri  bisericeşti  210;  s.  II,  afaceri 
şcolare  201;  s.  III,  afaceri  epitropeşti  107  şi  s.  IV,  afaceri  diverse 
18.  Toate  aceste  acte  au  fost  rezolvate  la  timp;  restanţe  pe 
anul  1913  n’au  rămas  decât  în  2  cauze  disciplinare  încă  nefinaiizate. 

11.  Afaceri  bisericeşti. 

Momente  mai  însemnate  pentru  vieaţa  bisericească  a  proto¬ 
popiatului  nostru  au  fost  în  cursul  anului  1912:  sfinţirea  din  nou 
a  bisericii  din  Mag  la  15  Iulie  1912.  Această  biserică  destul  de 
solidă  şi  încăpătoare  ca  zidire,  a  fost  zugrăvită,  în  consonanţă 
cu  regulele  de  ornamentică  ale  stilului  bizantin-răsăritean,  din 
partea  pictorului  D.  Cabadaieff  pentru  p.reţul  de  3000  coroane. 
Actul  sfinţirii  l-a  săvârşit  protopopul  tractual,  în  calitate  de  man¬ 
datar  al  Exc.  Sale  In.  Prea  St  nostru  D.  Arhiepiscop  şi  Metro- 
polit  loan  Meţianu,  şi  cu  asistenţa  preoţilor  loan  Manta  sen., 
Aron  Flucuş,  Iacob  Stefiea,  Alexandru  Vlad,  Vasilie  Suciu,  loan 
Oţoiu  şi  loan  Hanzu.  Raport  amănunţit  despre  sfinţirea  bisericii 
din  Mag  a  publicat  părintele  Oţoiu  în  «Telegraful  Român»  Nr. 
80  din  1912. 

în  14  Septemvrie  1912  s’a  sfinţit  din  nou  biserica  din  Gruiul 
Sâliştii,  la  care  s’a  făcut  în  cursul  lunii  August  o  reparatură  în 
preţ  de  circa  3000  cor.  Actul  sfinţirii  a  fost  săvârşit  de  acelaş 
mandatar  arhiepiscopesc  asistat  de  preotul  loan  Popa. 

Iar  în  16  Sept.  1912  s’a  sfinţit  din  nou  biserica  din  Amnaş, 
la  care  s’a  făcut  o  reparatură  mai  mică.  Actul  sfinţirii  l-a  săvârşit 
şi  aici  protopopul  tractual  asistat  de  preoţii  loan  Predovici  şi 
Vasilie  Suciu.  Cu  acest  prilej  s’au  împărţit  poporului  din  Amnaş 
în  mod  gratuit  100  de  broşuri  din  «biblioteca  Şaguna». 

Celelalte  edificii  bisericeşti  din  protopopiat  se  află  în  stare 
bună,  afară  de  bisericile  din  Aciliu,  Topârcea,  în  parte  şi  cea  din 
Sibiel,  Cacova  şi  biserica  cea  mare  din  Sălişte,  cari  fiind  înve¬ 
chite  au  lipsă  de  reparaturi  mai  radicale.  Pentru  restaurarea  celei 
din  Topârcea  s'au  iniţiat  demersurile  necesare  prin  stabilirea  unei 
contribuţiuni  de  câte  o  ferdelă  de  bucate  de  familie,  în  scopul 
procurării  sumelor  de  lipsă  la  restaurare.  Tot  asemenea  s’a  început 
şi  pentru  restaurarea  bisericii  mari  din  Sălişte  o  colectă,  benevolă 
care  a  dat  în  timp  de  un  an  de  zile  frumosul  rezultat  de  ] 1,199  cor.  55  fii. 

Afacerile  administrative  bisericeşti  s’au  desfăşurat  şi  în  anul 
1912,  ca  şi  în  anii  premergători,  în  mod  normal  în  toate  paro¬ 
hiile  cu  excepţiunea  câtorva  cazuri,  în  cari  anumite  organe  paro- 

hiale  au  dovedit  oare-care  desorientare  în  ceeace  priveşte  cercul 
competinţei  lor  sau  îndatoririle,  ce  le  sunt  impuse  prin  disciplina 
administrativă  sau,  în  sfârşit,  prin  pornirea  de  a  contesta  anumite 
drepturi  indiscutabile  ale  forurilor  superioare  de  administraţie 
bisericească.  în  sfârşit  nu  pot  lăsă  neamintit  la  locul  acesta  tristul 
caz  de  anarhie  nu  numai  administrativă,  ci  şi  morală,  ce  s’a 
întâmplat  în  biserica  din  Săcel,  unde  conform  raportului  înaintat 
de  oficiul  parohial,  femeile  Sora  I.  loan  Radu,  Sora  1.  Niculae 
Macrea,  Maria  1.  îoan  Iacob,  Maria  1.  Nicolae  Iacob,  Elisaveta 
1.  loan  Drăgan  şi  Maria  I.  Petru  Bârz,  într’o  Duminecă  dimi¬ 
neaţa  <  au  întrat  în  sfânta  biserică  înainte  de  începerea  slujbei 
dumnezeeşti  cu  ciocan,  cleşte,  crampăn.  au  rupt  2  strane 
din  despărţământul  din  stânga  şi  le-au  aruncat  în  mijlocul 
bisericii-'.  Această  faptă  este  de  sigur  o  dovadă  despre  cea  mai 
totală  lipsă  de  bunăcuviinţă  şi  de  simţ  creştinesc.  Şi  dacă  ar 
putea  fi  dovedit  autorul  moral  al  acestui  sacrilegiu,  ar  merită 
cea  mai  aspră  osândă,  ca  să  se  statueze  o  pedeapsă  exemplară 
pentru  ceice  cutează  a  aruncă  în  felul  acesta  veninul  sufletului 
lor  asupra  bisericii  şi  asupra  lucrurilor  sfinte.  Astfel  de  fiinţe  ar 
trebui  înlăturate,  căci,  după  cuv.  Scripturii  «vai  lumii  din  pricina 
smintelilor;  căci  trebuie  ca  smintelele  să  vină,  dar  vai  omului 
aceluia,  prin  care  vine  sminteala.  Deci  dacă  mâna  ta  sau  piciorul 
te  sminteşte,  taie-1  şi-l  aruncă  dela  tine...  şi  dacă  ochiul  tău  te 
sminteşte,  scoate  l  şi  aruncă-1  dela  tine»  (ev.  Mateiu  XVIII.  v.  7— 9). 

Până  nu  se  vor  înlătură  din  sinul  poporului,  până  nu  se 
vor  scoate  şi  aruncă  la  o  parte  aceia,  prin  care  vine  sminteala, 
multe  porniri  bune  se  vor  zădărnici  şi  vor  fi  sugrumate  în  faşe, 
iar  educaţia  religioasă  şi  morală  a  poporului  nostru  va  întâmpină 
mari  obstacole.  Şi  cât  de  necesară  este  această  educaţie  religi¬ 
oasă,  va  putea  înţelege  oricine,  dacă-i  vom  arătă  necesitatea  ei 
nu  prin  cuvintele  vre-unui  teolog,  ci  prin  ale  unui  politician  şi 
diplomat  de  renume  mondial,  prin  ale  cancelarului  de  fier  (Bis- 
marck)  care  a  spus  într’un  rând,  că  «orice  stat  şi  orice  naţiune, 
dacă  vrea  să  existe,  trebue  să-şi  aşeze  temelia  pe  o  educaţie 
religioasă».  Oamenii  bisericii  noastre  au  ostenit  nespus  de  mult 
pentru  aşezarea  acestei  temelii,  pe  care  în  timpul  din  urmă  multe 
porniri  se  ivesc,  cari  cearcă  s’o  clatine  şi  s’o  slăbească,  fie  din 
motive  de  răutate  şi  spirit  destmctiv,  fie  din  cauza  indiferentismului 
religios  sau  chiar  a  scepticismului,  care  întunecă  multe  suflete  şi 
Ie  îinpedecă  a  vedeâ  adevărul.  Căci  dupăcum  scrie  cu  multă 
dreptate  savantul  teolog  ortodox  Dr.  Vladitnir  Guettee :  «Ade¬ 
vărul  este  în  zilele  noastre  mai  întunecat,  decât  oricând;  el  îşi 
are  duşmanii  săi,  cari  îl  însoţesc  cu  insultele  lor,  luându-I  drept 
greşală;  el  îşi  are  necredincioşii  Iui,  cari  nu  cred  nici  chiar  în 


existenţa  sa.  Ca  şi  lisus  Hristos,  Care  a  fost  personificarea  Iui, 
el  este,  de  o  parte,  încununat  de  spini,  urît,  dispreţuit,  răstignit; 
de  alta  el  este  negat  din  partea  oamenilor  pozitivi,  cari  se  cred 
ajunşi  la  cel  mai  înalt  grad  al  înţelepciunei,  pentrucă  ei  tăgă- 
duesc  adevărul»  (Rev.  Teol.  1913  pag.  90). 

îndeosebi  semidoctismu),  care  grasează  în  măsură  mare  şi 
în  părţile  noastre,  îndrumă  pe  mulţi  chiar  dintre  credincioşii  bi¬ 
sericii  noastre  a  se  luă  după  anume  curente  nefaste,  cari  li  se 
pare  lor  că  ar  fi  la  modă,  şi  a  se  înstrăina  de  obiceiurile  şi  de 
practica  religioasă,  căreia  avem  să-i  mulţămim  în  multe  privinţe 
însaş  conservarea  naţionalităţii  noastre.  Vor  fi  între  aceste  obice¬ 
iuri  şi  de  acelea,  cari  izvoresc  din  superstiţii  şi  credinţe  deşarte. 
Deocamdată  însă  ele  nu  pot  fi  înlăturate  în  mod  brusc,  fiind 
prea  intim  contopite  cu  sufletul  poporului  nostru.  Unul  dintre 
cei  mai  buni  pedagogi  ai  noştrii  (I.  Popescu)  a  făcut  o  asemă¬ 
nare  potrivită  spunând,  că  superstiţiile  unui  popor  sunt  ca  omi- 
dele  pe  un  pom,  ele  trebuesc  deci  înlăturate  cu  îngrijire,  fără 
ca  sufletul  poporului  să  fie  jignit  şi  primejduit,  dupăcum  ar  fi  d. 
e.  un  pom,  dacă  cineva  i-ar  rupe  toate  crengile,  spre  a-1  curăţi 
de  omide. 

Din  partea  conducerii  noastre  bisericeşti  s’au  dat  în  anii 
din  urmă  multe  îndrumări  folositoare  pentru  preoţi  şi  învăţători, 
cum  au  să  îrgrijască  de  educaţia  religioasă  a  poporului.  Aşa 
s’a  dat  o  deosebită  atenţiune  şi  catehizaţiei  ucenicilor  de  meserii, 
cari  sunt  mai  expuşi  curentelor  străine  şi  primejdioase.  Din  ra¬ 
poartele,  înaintate  de  singuraticele  parohii,  rezultă  că  în  proto¬ 
popiatul  nostru  avem  180  de  ucenici  la  meserii  şi  că  aceştia  toţi 
se  împărtăşesc  de  catehizaţie  fie  din  partea  preoţilor,  fie  din  a 
învăţătorilor. 

Tot  cu  scopul  de  a  înlesni  preoţilor  şi  învăţătorilor  noştri 
îndeplinirea  datorinţei  lor  de  educatori  în  sens  religios  şi  cultural 
s’a  înfiinţat  la  1909  aici  în  Sălişte  şi  fondul  Şaguna  cu  «biblio¬ 
teca  Şaguna»,  din  care  au  apărut  până  acum  15  numeri. 

Numerii  apăruţi  în  cursul  anului  1912  sunt  următorii: 

Nrii.  4—5  Temeliile  traiului  nostru. 

„  6 — 7  Sf.  Scriptură  în  limba  românească. 

„  8—9—10  Spice  din  istoria  noastră  bisericească. 

„  11—12  Calea  bisericii  şi 

„  13 — 14  —  15.  Vieaţa  unei  mame  credincioase. 

Conferinţa  preoţească  ţinută  la  9  Noemvrie  1911,  la  propu¬ 
nerea  părintelui  I.  Hanzu,  a  decis,  ca  broşura  din  urma  (Nrii. 
13 — 14—15)  să  fie  împărţită  gratuit  tuturor  elevilor  şcoalelor 
noastre  din  protopopiatul  Săliştii.  Această  decisiune  o  supun 

şi  deliberării  Onoratului  sinod  protopopesc;  fiind  o  chestie  de 
natură  epitropească,  ea  reclamă  şi  încuviinţarea  acestui  for  con¬ 
stituţional  reprezentativ. 

In  cursul  anului  1912  s’au  vândut  broşuri  din  «biblioteca 
Şaguna»  în  preţ  de  208  cor.  48  f,  aici  sunt  arătate  numai  cele 
vândute  de  purtătorul  oficiului  protopopesc,  despre  cele  vândute 
de  Librăria  Arhidiecezană  nu  pot  prezentă  raport,  fiindcă  nici  după 
repeţite  rugăminţi  n’am  reuşit  a  obţinea  o  consemnare  din  partea 
acestei  librării. 

Starea  fondului  15/V  1913  3011,03  cor.  depuşi 

71  ~48  „  rest  la  cassă 

3082-51 

Ca  un  moment  îmbucurător  amintesc  faptul,  că  în  cursul  an. 
1912  s’a  manifestat  faţă  de  broşurile  acestei  biblioteci  un  interes 
mai  viu  decât  în  1911,  din  Braşov,  Făgăraş  şi  din  eparhia  Ara¬ 
dului  au  sosit  cereri  pentru  mai  multe  exemplare.  Dacă  toţi  preoţii 
şi  înv,  din  protopopiatul  nostru  vor  stărui  pentru  respândirea 
acestei  biblioteci,  vor  face  un  lucru  bun  şi  folositor  poporului. 

Aş  dori  să  fie  din  partea  tuturor  bine  înţeles  scopul  acestei 
biblioteci  în  împrejurările  actuale,  ca  şi  în  cele  viitoare.  Ea  vrea 
să  întregească  educaţia  din  şcoală  şi  vrea  să  intelectualizeze  după 
putinţă  amvonul  bisericilor  noastre.  După  pornirile,  ce  se  mani¬ 
festă  astăzi  în  mod  ostil  asupra  şcoalelor  noastre  limba  română 
va  ajunge  la  rol  tot  mai  redus,  de  aceea  trebue  să  obicinuim 
credincioşii  noştri  să  aştepte  şi  chiar  să  pretindă,  ca  prin  bise¬ 
rică  să  li-se  dea  cartea  românească  şi  creştinească  de  lipsă.  Ex¬ 
perienţele,  ce  am  făcut  în  câteva  rânduri  în  bisericile  din  Sălişte  şi  jur 
sunt  mult  promiţătoare.  Unde  preotul  are  dragoste  şi  pricepere  pentru 
a  le  explică  poporenilor  săi  însemnătatea  acestor  cărticele,  se  trec 
cu  sutele,  dupăce  sunt  cetite  în  biserică;  unde  preotului  îi  lipseşte 
râvna  şi  înţelegerea  fireşte  se  trec  mai  puţine.  Dar  să  nădăjduim, 
că  cu  timpul  toţi  vor  înţelege,  că  aceste  cărticele  nu  izvorăsc  din 
vre-o  poftă  de  câştig  material  a  celuice  le  scrie  şi  redactează 
bibi.  Şaguna,  ci  numai  şi  numai  din  dorinţa  de  a  da  poporului 
nostru  o  hrană  sufletească  aleasă  şi  edificătoare.  Scopul  bibh 
va  fi  deplin  atins  numai  atunci,  când  în  fiecare  Duminecă  şi 
sărbătoare  se  vor  putea  distribui  poporului  în  biserică  astfel  de 
cărticele  şi  când  în  centrul  protopopiatului  nostru  vom  avea  şi 
o  tipografie,  în  care  să  poată  apărea  în  fiecare  săptămână  câte 
un  număr  din  această  bibliotecă.  Dupăce  greutăţile  începutului 
mai  ales  cele  de  ordin  financiar,  vor  fi  înlăturate,  sper  că  nu  vom 
lipsi  a  face  şi  demersurile  necesare  pentru  înfiinţarea  acestei 
tipografii. 

In  ce  priveşte  schimbările  ivite  în  cursul  anului  1912,  ţin  să 
amintesc,  că  vrednicul  paroh  din  Aciliu  Ioan  Oţoiu  a  fost  insti¬ 
tuit  ca  profesor  seminarial  Ia  începutul  anului  şcolar  1912/13. 

în  16  Septemvrie  1912  s’a  ţinut  în  Aciliu  sinod  extraordinar 
împreunat  şi  cu  o  serbare  şcolară.  Cu  acest  prilej  părintele  Oţoiu 
despărţindu-se  de  parohienii  săi,  pe  cari  i-a  păstorit  cu  dreptate 
şi  cu  credinţă,  a  făcut  bisericii  din  Aciliu  şi  o  donaţiune  de  200 
cor.  în  amintirea  părinţilor  săi. 

în  locul  dânsului  a  fost  ales  la  8  Noemvrie  1912  cu  impu¬ 
nătoarea  majoritate  unul  dintre  cei  mai  distinşi  învăţători  din  pro¬ 
topopiatul  Săliştii,  directorul  şcolar  din  Gurarâului:  Emilian  Stoica. 
Consistorul  a  aprobat  această  alegere  prin  decisiunea  sa  din  4 
Decemvrie  1912  No.  14427  bis. 

Iar  în  Topârcea  a  fost  ales  Ia  29  Iulie  1912  capelan  pe  lângă 
parohul  N.  Isac,  fiul  acestuia,  înv.  Ioan  Isac.  Alegerea  lui  a  fost 
aprobată  de  consistor  la  28  August  1912  sub  No.  10453  bis. 

III.  Conferenţe  preoţeşti. 

Preoţii  din  protopopiatul  Săliştii  s’au  întrunit  în  cursul  anu¬ 
lui  1912  de  2  ori  în  conferenţe  preoţeşti:  la  23  Februarie  în  Să- 
lişte  şi  la  1  Noemvrie  în  Gurarâului. 

La  prima  conferenţă  au  participat  şi  câţiva  preoţi  din  pro¬ 
topopiatul  Mercurii,  fiind  tocmai  în  ziua  aceea  şi  întrunirea  co¬ 
legiului  preoţesc  pentru  alegerea  unui  deputat  din  cler  în  sinodul 
arhidiecezan.  Preoţii  noştri  au  ales  ca  reprezentant  a!  lor  pe  fostul 
protopresbiter  al  Săliştei,  actualmente  al  Sibiiului:  Dr.  Ioan  Stroia. 

Toţi  preoţii  din  prob  Săliştii,  cu  excepţia  unuia  care  eră 
absent,  s’au  mărturisit  atunci  la  duhovnicul  tractual  P.  Juga  sen.; 
a  urmat  apoi  o  prelegere  despre  «corelaţiunea  dintre  administraţia 
civila  şi  cea  bisericească»  (cf.  Tei  Rom.  n-rii  28 — 29  din  1912) 
şi  continuarea  chestionarului  pentru  uniformizarea  serviciului  divin. 
Prin  deciziunea  sa  din  31  Iulie  1912  No.  7432  bis.  Prea  Ven. 
Consistor  a  luat  act  cu  aprobare  de  lucrările  primei  conferinţe, 
exprimându-şi  totodată  dorinţa,  ca  aceste  lucrări  să  fie  continuate, 
completate  şi  la  timpul  său  publicate  în  broşuri  spre  a  putea  fi 
recomandate  şi  celorlalte  conferenţe  preoţeşti  «ca  îndreptar  pentru 
întreagă  preoţimea  noastră». 

La  conferenţă  din  Gurarâului  s’a  prezentat  în  cuvântul  de 
deschidere  iarăş  o  problemă  de  arzătoare  actualitate  despre  «Do- 
taţîunea  preoţimii  noastre»  (cf.  Tel.  Rom.  n-rii  1,  2  şi  3  din  1913) 
s’a  continuat  chestionarul,  păr.  Borcea  a  cetit  o  recensiune  despre 
materialul  broşurei  «Spice  din  ist.  bis.,»  iar  părintele  Oţoiu  şi-a 
luat  rămas  bun  dela  colegii  săi  prin  o  temeinică  şi  vastă  di- 

sertaţie  despre  chemarea  parohului  ca  director  şcolar  şi  datorinţe  e 
fiecărui  preot  de  a  promova  educaţia  rel.  şi  culturală  a  poporului. 

Tot  aci  s’au  mai  prezentat,  conform  îndrumărilor  consisto¬ 
riale  din  anul  1911,  şi  rapoartele  preoţilor  despre  activitatea  lor 
oficioasă  şi  extraoficioasă.  Din  cuprinsul  acestor  rapoarte  se  vede, 
că  preoţii  din  tractul  Săliştii  au  ţinut  in  cursul  anului  expirat  164 
de  predici,  33  prelegeri  poporale  şi  6  şezători  culturale. 

IV.  Cauze  disciplinare 

s’au  finalizat  în  cursul  anului  1912:  9,  au  rămas  nefinalizate:  2. 
Pedepse  disciplinare  în  cale  de  ordine  s’au  dictat  din  partea  ofi¬ 
ciului  protopopesc  la  3  preoţi,  2  învăţători  şi  un  cantor,  iar  din 
partea  consistorului,  pe  baza  cercetărilor  disciplinare,  Ia  3  învă¬ 
ţători.  Cea  mai  mică  pedeapsă  în  bani  a  fost  10  cor.,  cea  mai 
mare  de  100  cor.  (A.  Hodoş-Aciliu  No.  prot.  100/912). 

V.  Afaceri  şcolare  şi  culturale. 

în  corpul  didactic  n’au  obvenit  în  cursul  anului  1912  schim¬ 
bări  mai  însemnate.  învăţătoarea  Ana  Comaniciu,  care  a  avut 
concediu  fără  leafă  de  un  an  de  zile,  şi-a  reocupat  postul  la 
şcoala  din  Gurarâului.  Tot  astfel  la  şcoala  din  Sălişte  înv.  Cor¬ 
nelia  Stoica,  după  ce  i-a  expirat  concediul,  ce  i  s’a  fost  acordat 
din  aceleaşi  motive,  dar  pe  lângă  plătirea  lefii  întregi,  şi  dupăce 
procedura  iniţiată  pentru  pensionarea  ei  din  oficiu  n’a  dat  rezul¬ 
tatul  intenţionat  de  iniţiator,  şi-a  reluat  şi  dânsa  oficiul  său. 

Anul  trecut  raportasem,  că  edificii  şcolare  necorăspunzătoare 
sunt  în  Alămor,  Aciliu,  Amnaş,  Mag  şi  Vale.  în  cursul  anuiui 
1912  au  dispărut  inconvenientele  dela  aproape  toate  edificiile 
şcolare.  Comuna  bisericească  Alămor  a  cumpărat  cu  preţul  de 
9000  cor.  casa  notarului  comunal,  întocmindu-şi  aci  sala  de  în 
văţâmânt,  precum  şi  odăile  de  lipsă  pentru  locuinţa  învăţătorului. 
Comuna  Amnaş  şi-a  zidit  şcoală  nouă,  cheltuind  cu  această  zidire 
4300  cor.,  iar  edificiul  vechi  a  rămas  ca  locuinţă  învăţătorească. 
Sfinţirea  şcoalei  din  Amnaş  s’a  făcut  la  16  Septemvrie  1912  prin 
protopopul  tractual,  ca  mandatar  al  In.  P.  Sf.  Şale  D.  mitr.  loan 
şi  asistat  de  preoţii  1.  Predovici  şi  V.  Suciu.  în  Vale  s’au  făcut 
adaptările  de  lipsă  la  vechiul  edificiu  şcolar,  cheltuindu-se  9000 
cor.  Tot  astfel  şi  la  şcoala  din  Mag  cu  o  cheltuială  de  6500  cor. 
Astfel  numai  la  şcoala  din  Aciliu  ar  mai  fi  de  lipsă  o  adaptare 
şi  lărgire  a  unei  săli  de  înv.,  care  e  prea  neîncâpătoare. 

Dintre  cele  3  posturi  nouă  de  înv.,  despre  cari  spuneam  în 
raportul  precedent,  că  trebuesc  înfiinţate  şi  anume:  al  5-lea  în 
Gurarâului,  al  4-lea  în  Topârcea,  al  2-lea  în  Cacova  până  acum 

nu  s’a  putut  înfiinţa  nici  unul,  deoarece  rugârile  înaintate  pentru 
încuviinţarea  prealabilă  a  ajutorului  de  stat  în  sensul  §-lui  12  din 
legea  şcolară  dela  1907  au  rămas  fără  rezultat 

In  anii  din  urmă  atât  din  partea  preoţilor,  cât  şi  din  partea 
învăţătorilor  a  început  să  se  manifeste  un  interes  mai  viu  şi  o 
ţucrare  mai  stăruitoare  întru  ţinerea  regulată  a  cursurilor  de  adulţi, 
în  urma  rugării  înaintate  de  oficiul  nostru  protopopesc  la  26  X1 
1911  nr.  prot.  510  cătră  Prea  Ven.  Consistor  pentru  a  introduce 
un  sistem,  o  regularitate  şi  o  controlă  mai  serioasă  în  ţinerea 
acestor  cursuri,  Prea  Ven.  Consistor  a  dispus  ca  ele  să  fie  ţi¬ 
nute  regulat  în  fiecare  parohie,  a  tipărit  cronici  anume  pmtru 
ţinerea  în  evidenţa  a  numărului  de  ascultători  şi  a  materialului 
pertractat,  îndrumând  totodată  prin  o  instrucţie  amănunţită  pe 
toţi  preoţii  şi  învăţătorii  noştrii  cum  au  să  procedeze,  ca  să 
ajungă  la  rezultat  cu  aceste  cursuri,  impuse  preoţilor  ca  obliga- 
mente  pastorale,  iar  învăţătorilor  ca  îndatoriri  extraoficioase.  în 
Sălişte,  Tilişca,  Sibiel,  Gurarâului,  Cacova,  Mag  aceste  cursuri 
au  dat  şi  în  1911  frumoase  rezultate1  şi  sper  că  în  curând  se  va 
ivi  şi  în  celelalte  parohii  o  râvnă  şi  o  stăruinţă  mai  înteţită,  în 
urma  emulaţiei  nobile,  ce  trebue  să  animeze  pe  toţi  preoţii  şi 
înv.  noştri  la  o  îndeplinire  cât  mai  conştiincioasă  a  datorinţelor 
oficioase  şi  extraoficioase. 

VI.  Inspecţiuni  şi  examene  şcolare.  Conferente  învăţătoreşti. 

Examenele  şcolare  s’au  ţinut  din  10  Maiu  până  în  17  Iunie 
sub  conducerea  şefului  tractual,  afară  de  4  cazuri,  în  cari  fiind  împe- 
decat  de  boală,  a  fost  substituit  prin  alţii;  Ia  fiecare  examen  au 
fost  delegaţi  câte  2  învăţători  cu  îndatorirea  de  a  raportă  în  scris 
conferenţei  învăţătoreşti  poxime  despre  toate  părţile  bune  sau 
scăderile  aflate  la  fiecare  şcoală  şi  în  metoda  fiecărui  învăţător. 
Toate  observările  privitoare  la  mersul  învăţământului  şi  ia  starea 
şcoalelor  noastre  au  fost  făcute  obiect  de  discuţie  în  a  2-a  confe- 
renţă  3-lunară  şi  pe  baza  lor  a  înaintat  oficiul  protopopesc  Con- 
sistorului  arhidiecezan  un  raport  amănunţit.  In  afară  de  acest 
raport,  cu  ocazia  inspecţiunilor,  s’a  luat  cu  învăţătorii  şi  directorii 
şcoalelor  noastre  şi  câte  un  protocol  de  inspecţie,  după  formulare 
întocmite  anume  spre  acest  scop. 

Prin  actul  său  din  13  Dec.  1912  Nr.  8007  şcol.  Consistorul 
arhidiecezan  îşi  exprimă  complăcerea  faţă  cu  rezultatele  obţinute 
de  învăţătorii  luliu  Crişan,  Antonie  Gherman  şi  Emilian  Stoica, 
iar  pe  7  învăţători  şi  3  preoţi,  ca  directori  şcolari,  îi  admoniază 
pentru  negligenţă. 

1  în  1912  s’au  ţinut  în  cele  16  comune  din  despărţământul  Săliştii, — conform 
datelor  primile  dela  secretariatul  despărţământului,  $8  prelegeri  poporale.  9  producţiuni 
şcolare,  şi  7  reprezentaţiuni  teatrale. 

Conferenţe  învăţătoreşti  s’au  ţinut  în  9  Martie  şi  17  Iunie 
în  Sălîşte  (conf.  tractuale  3-lunare),  iar  în  21  şi  22  Octomvrie 
conferenţa  cercuală  în  Mercurea,  la  care  au  participat  toţi  înv. 
noştri  din  protopopiatul  Săliştei  şi  al  Mercurei  discutându-se  o  serie 
întreagă  de  îndrumări  metodice  şi  de  lucrări  teoretice  şi  practice 
privitoare  la  învăţământul  limbei  române. 

Vil.  Date  statistice  din  vieaţa  şcolară. 

Din  tabloul  statistic  compus  pe  baza  conspectelor  speciale, 
intrate  dela  fiecare  şcoală  cu  prilejul  examenelor  de  încheiere, 
se  poate  constată,  că  numărul  copiilor  obligaţi  a  cercetă  şcoala 
a  fost  în  anul  şcolar  1911/12  prunci  şi  fete  dela  6  — 12  ani:  2Î50\ 
dela  13 — 15  ani:  686  laolaltă  2836,  cu  38  mai  mulţi  decât  în 
anul  precedent.  Dintre  aceştia  au  cercetat  şcoalele  noastre  de 
toate  zilele  2021 ,  iar  cele  de  repetiţie  599 ;  laolaltă  2620  cu  27 
mai  mulţi  decât  în  1910/911.  Sau  aceleaşi  cifre  exprimate  în  %: 
dintre  cei  obligaţi  a  cercetă  şcoala  de  toate  zilele,  au  şi  cerce¬ 
tat  o  94%,  iar  pe  cea  de  repetiţie  au  cercetat-o  87'34°  u;  iar  din 
suma  totală  a  celor  obligaţi  a  cercetă  şcoala  dela  6 — 15  ani  au 
cercetat- o  92*38t,/o 

Dintre  copiii  credincioşilor  noştri  au  cercetat  şcoale  elemen¬ 
tare  străine  104  inşi  (4’83fl/o)>  iar  şcoale  secundare  55  de  inşi 
(8’02°/o)  sau  laolaltă  5-6%  faţă  de  3'5%  din  a.  1910/911. 

Numărul  total  al  şcoalelor  noastre  din  protopopiatul  Săliştei 
e  13  şi  o  şcoală  froebeliană;  numărul  total  al  învăţătorilor 
e  34.  Suma  totală  a  lefilor  învăţătoreşti  a  fost  de  46,840  cor., 
cu  1760  cor.  mai  mult  decât  în  1910/911.  Comunele  noastre 
bisericeşti  au  plătit  din  această  sumă  37,556  cor.,  cu  1540  mai 
mult  decât  în  anul  precedent,  iar  ajutoarele  dela  stat  au  dat  suma 
de  9136  coroane. 

$ 

în  raportul  prezentat  sinodului  protopopesc  din  anul  trecut, 
am  arătat  că  în  urma  avântului  din  ce  în  ce  mai  vădit,  ce  se 
manifestă  la  credincioşii  noştri  spre  îmbrăţişarea  meseriilor  şi  a 
negoţului,  se  simte  trebuinţa  înfiinţării  unei  şcoale  civile  tractuale 
în  centrul  protopopiatului  nostru.  Sinodul  protopopesc  a  primit 
cu  unanimitate  propunerea  care  prezentă  alternativa  de  a  se 
înfiinţa  o  şcoală  civilă  tractuală,  sau  dacă  aceasta  ar  fi  cu  nepu¬ 
tinţă  din  cauza  insuficienţei  mijloacelor  financiare,  să  se  desvoalte 
şcoala  din  Sălişte  la  rangul  de  şcoală  poporală  superioară  cu  8 
clase,  divizându-se  aceasta  din  punct  de  vedere  al  administraţiei, 
şcolare  în  2  părţi:  1,  în  şcoală  poporală  inferioară  (cl.  1 — IV) 
susţinută  exclusiv  de  comuna  bisericească  Sălişte  şi  2,  şcoală 
poporală  superioară  (ci.  V — VIII)  care  ar  primi  caracterul  unei 

şcoale  tractuale,  ar  trebui  susţinută  din  contribuirile  tuturor  paro¬ 
hiilor  din  tract  şi  pusă  direct  sub  jurisdicţiunea  comitetului  şi 
sinodului  protopopesc. 

Comitetul  protopopesc  s’a  ocupat  cu  chestiunea  aceasta  în 
şedinţa  sa  din  23  Aprilie  1912  hotărând  a  sondă  terenul,  apelând 
la  comunele  bisericeşti  şi  politice  şi  la  institutele  financiare  în 
scopul  adunării  sumelor  necesare.  Apelurile  au  avut  până  acum 
răsunet  cam  slab  şi  e  de  prevăzut,  că  nici  în  viitor  nu  va  fi  mai 
puternic.  Căci  înainte  de  a  se  fi  liniştit  măcar  în  parte  valurile 
dureroaselor  sbuciumări,  în  cari  au  fost  aruncate  bisericile  noastre, 
ca  susţinătoare  de  şcoale,  în  urma  art.  de  lege  XXVII  din  1907, 
vine  acum  proiectul  de  lege  al  min.  Zichy,  care  impune  susţină¬ 
torilor  de  şcoale  sarcini  cu  mult  mai  grele  decât  cele  de  până 
acum,  fără  a  le  uşura  însă  ceva  din  nenumăratele  gravamiue,  al 
căror  izvor  nesecat  este  legea  din  1907.  Comisiunea,  care  a 
studiat  acest  proiect,  l-a  mai  agravat  şi  din  ce  erâ,  introducând 
în  el  dispoziţia,  că  ministrul  are  să  decidă  nu  numai  în  cazul  de 
clasificări  divergente  cu  privire  la  învăţătorii  confesionali  cu  ajutor 
de  stat,  şi  chiar  şi  asupra  înaintării,  în  clase  de  salar  superioare,  a 
acelor  învăţători,  cari  nu  primesc  absolut  nici  un  ban  din  visteria 
statului.  Aceasta  e  o  dispoziţie  nespus  de  gravaminoasă  pentru 
bisericile  noastre,  cari  ar  mai  voi  şi  ar  mai  fi  în  stare  să-şi  susţină 
şcoala  fără  a  reflectă  la  ajutorul  statului,  cum  s’au  susţinut  până 
acum  şcoalele  noastre  din  Sălişte,  Sibiei,  Tilişca,  Vale  şi  Galeş. 
După  starea  financiară  de  astăzi  cu  greu  vor  mai  putea  în  viitor 
să-şi  susţină  şcoala,  fără  a  cere  întregire  la  salarele  învăţătoreşti. 
Săliştea  va  putea  cu  mari  încordări  să  susţină  şcoala  din  mijloace 
proprii.  Fiind  chestiunea  atât  de  gravă  şi  urgentă  rog  On.  Sinod 
Protopopesc,  sâ-i  dea  toată  atenţiunea  şi  să  chibzuiască  cu  toată  pre¬ 
vederea  asupra  soluţiei  ce  este  de  dat  acestei  probleme  importante. 

Concluzul  sinodului  protopopesc  privitor  la  desvoltarea  învăţă¬ 
mântului  nostru  a  fost  aprobat  în  principiu  şi  de  Consistor,  care 
prin  actul  său  din  29  Noemvrie  1912  Nr.  9711  şcol.  îndrumă  or¬ 
ganele  competente  «să  cumpănească  bine  toate  împrejurările  şi 
atunci,  când  vor  afla  timpul  potrivit  şi  vor  dispune  de  mijloacele 
băneşti  necesare,  să  se  pronunţe  categoric  pentru  una  dintre  cele 
două  şcoale  contemplate  în  concluzul  sinodului  protopopesc». 

VIII.  Mişcarea  poporaţiunii. 

Pe  baza  datelor  statistice  intrate  dela  singuraticele  oficii  pa¬ 
rohiale  se  poate  construi,  despre  mişcarea  poporaţiunii  din  pro¬ 
topopiatul  Săliştei  în  cursul  anului  1912  următorul  tablou: 

Numărul  familiilor  aparţinătoare  bisericii  noastre  a  fost  la  31 
Decemvrie  1912  de  4414  cu  9554  bărbaţi  şi  9736  femei,  laolaltă 

19290  suflete.  Din  numărul  total  al  locuitorilor  ştiu  scrie  şi  ceti 
13372.  Substrăgând  din  numărul  total  al  locuitorilor  numărul 
copiilor  sub  6  ani  în  cifră  aproximativă  de  3000  rămân  adulţi 
neştiutori  de  carte  2918  inşi;  adecă  am  avea  84,88V„  ştiutori  de 
carte  şi  15-12%  analfabeţi.  Ţin  să  adaog  aici,  că  controlând  da¬ 
tele  statistice  din  singuraticele  parohii  şi  asemănându-le  cu  cele 
oublicate  în  foaia  oficioasă  a  comitatului,  am  constatat  aproape 
a  fiecare  comună  deosebiri  mari  între  statistica  bisericească  şi 
între  cea  civilă.  De  regulă  numărul  sufletelor  e  mai  mare  în  sta¬ 
tistica  bisericească  decât  în  cea  civilă,  deoarece  în  aceasta  din 
urmă  sunt  indicaţi  deosebit  cei  aflători  în  comună  şi  deosebit  cei 
emigraţi,  pe  când  în  stat.  bis.  nu  sunt  2  rubrici ;  pe  de  altă  parte 
numărul  sufletelor  e  in  stat  bis.  pretutindeni  mai  mic  decât  suma 
celor  2  rubrici  din  statistica  civilă.  Astfel  d.  e.  la  Sălişte  stat.  bis. 
arată  3647  suflete;  stat.  civilă  3467  acasă  şi  591  în  străinătate, 
deci  laolaltă  4058  adecă  cu  41 1  suflete  se  află  indicate  mai 
multe  în  statistica  civilă,  decât  în  cea  bisericească.  De  aici  ur 
mează  că  şi  statistica  noastră  bis.  va  trebui  aşezată  pe  baze  noue, 
înmulţindu-i-se  rubricele  şi  criteriile  de  cercetare,  pentru  o  cât 
mai  bună  evidenţă.  Destul  de  mari  sunt  deosebirile  şi  cu  privire 
la  numărul  ştiutorilor  de  carte;  astfel  d.  e.  Tilişca  după  statist. 
bis.  2109  după  stat.  civ.  1070;  Sihiel  860  bis.  553  civ.  la  Sălişte 
nu  e  deosebire  în  punctul  acesta;  Săcel  597  bis.  460  civ  Mag 
398  bis.  316  civ.  Gurarâului  1892  bis.  1707  civ.  Galeş  547  bis. 
358  civ.  Cacova  776  bis.  606  civ.  Vale  792  bis.  743  civ.  De 
sigur  şi  în  datele  stat.  civile  se  vor  fi  strecurat  destule  greşeli; 
organele  noastre  parohiale  să  cerceteze  însă  cu  stăruinţă  adevărul 
şi  să  nizuiască  a  adună  în  viito1*  date  statistice  cât  se  poate 
de  sigure,  ca  să  avem  o  orientare  exactă  şi  în  privinţa  aceasta, 
precum  o  putem  avea  d.  e.  în  privinţa  botezaţilor,  cununaţiior  şi 
morţilor,  unde  datele  statisticei  noastre  bisericeşti  sunt  mai  sigure 
decât  în  alte  puncte.  Cazuri  de  naştere  legiuită  au  fost  în  1912, 
cu  totul  616  cu  38  mai  multe  decât  în  1911;  nelegiuite  25  faţă 
cu  24  din  1911.  Căsătorii  bisericeşti  s’au  încheiat  169,  cu  4  mai 
multe  decât  în  1911,  din  acestea  au  fost  căsătorii  mixte  20  faţă 
cu  12  din  1911,  convieţuiri  nelegiuite  21  cu  3  mai  puţine  ca  în 
1911,  cazuri  de  moarte  432,  cu  34  mai  mult  ca  în  1911;  de 
moarte  silnică  1  caz  faţă  cu  3  din  1911.  Treceri  dela  alte  confe¬ 
siuni  la  confesiunea  noastră  9  cazuri,  cu  6  mai  multe  decât  în  1911. 

IX.  Afaceri  epitropeşti. 

Averile  bisericeşti,  şcolare  şi  fundaţionale  sau  administrat  în 
cursul  anului  1912,  ca  şi  în  anii  precedenţi,  în  mod  corect  fără 
a  se  fi  ivit  vre-o  iregularitate  mai  mare  sau  vre-o  plângere  contra 

organelor  parohiale  afară  de  cazul  întâmplat  în  Săcel,  unde  o  samă 
de  credincioşi  nu  au  rămas  împăcaţi  cu  felul,  cum  a  prezentat 
epitropia  şi  comitetul  cheltuelile  avute  cu  restaurarea  bisericei  în 
1911,  lipsind  dela  unde  poziţii  documentele.  Considerând  însă, 
că  cheltuelile  acelei  restaurări  nu  le-a  purtat  biserica,  ci  în  parte 
covârşitoare  fraţii  Dancu,  nici  aci  nu  poate  fi  vorba  de  vre-o  pa¬ 
gubă  făcută  în  averea  bisericii. 

1.  Valoarea  edificiilor  bis.,  şcolare  şi  parohiale  e  de  Cor.  553,352  82 


2.  „  pământ.  „  „  şi  a  porţ.  can.  „  „  31,41 1  '68 

3.  „  regaliilor . „  1 13,000. — - 

4.  Capitale,  fonduri  şi  fundaţiuni  bisericeşti  .  .  .  „  340,970-38 

5.  „  „  „  şcolare  .  ,  .  .  „  16,799-50 

6.  Valoarea  ornamentelor  şi  utensiliiior  bisericeşti  .  „  59,128.90 

7.  „  rechizitelor  şi  a  mobiliarului  şcolar  .  .  ,,  10,875-03 

Laolaltă  .  „  1,125,544-31 
din  care  scoţând  passivele  de . „  15,016-61 


Rămâne  avere  activă  în  sumă  de . cor.  1,110,527-70 

în  urma  îndemnurilor  primite  dela  Exc.  Sa,  In.  P.  Sf.  nostru 
D.  Arhiepiscop  şi  Mitropolit  Ioan  şi  dela  Consistor  în  diferite 
rânduri  am  stăruit  pentru  înfiinţarea  de  fonduri  parohiale  şi  pentru 
sporirea  celor  existente,  îndrumând  prin  circular  deosebit  şi  or¬ 
ganele  parohiale  a  se  îngriji  din  vreme  pentru  procurarea  mijloa¬ 
celor  de  lipsă,  ca  măcar  într’un  viitor  mai  îndepărtat  să  poată 
bisericele  noastre  asigură  o  dotaţiune  mai  corăspunzătoare  preo¬ 
ţilor,  plătindu-i  din  fondurile  proprii  şi  creindu-le  prin  aceasta 
o  situaţie  mai  independentă,  decât  cea  de  astăzi.  Rezultate  bune 
au  fost  şi  până  acum  în  parohiile  Tilişca,  Cacova,  Galeş, 
Gurarâului  şi  Sălişte,  unde  fondul  parohial  s’a  urcat  dela 
suma  de  593463  cor.,  cât  eră  la  sfârşitul  anului  1909  la  suma 
de  22749'24  cor.,  cât  arată  contul  capitalelor  active  ia  sfârşitul 
anului  1912.  Amintesc  lucrul  acesta  ca  să  serviască  de  îndemn 
şi  pentru  alte  parohii,  căci  simţul  de  prevedere  trebue  să  îndrume 
toate  organele  noastre  parohiale  a  se  pregăti  de  cu  bună  vreme 
pentru  orice  zile  grele  ar  mai  fi  ascunse,  în  sânul  viitorului  pe 
sama  bisericii  şi  a  poporului  nostru 

Mulţămită  stăruinţei  dlui  primpretor  P.  Dragits  şi  binevoi¬ 
torului  sprijin  al  Dior  notari  comunali  modestul  imposit  familiar 
în  favorul  fondului  protopopesc  s’a  incassat  şi  în  anul  1912  la 
timp,  afară  de  parohia  Alămor,  de  unde  nu  s’a  putut  incassâ  chiar 
nimic  până  acum.  Astfel  fondul  protopopesc  a  fost  în  stare  a-şi 
achită  rata  din  împrumutul  fără  interese  contractat  la  1903  dela 
«Cassa  de  păstrare  din  Săiişte  în  scopul  zidirei  casei  proto- 
popeşti.  Împrumutul  acesta  s’a  redus  cu  sfârşitul  anului  1912  la 
4150  coroane. 

Averea  protopopiatului  este: 

1.  Casa  protopopeascâ  în  valoare  de  ....  Cor.  28,000" — 

2.  Curtea  şi  grădina . „  44"— 

3.  Mobiliarul  cancelariei  protopopeşti  .  .  .  .  „  458"24 

4.  Fondul  protopopesc . ,,  3,670"09 

5.  Fondul  «Binefacerea»  pentru  neputincioşi  .  .  „  1,813"83 

6.  Fondul  «Şaguna»  pentru  scrieri  poporale  .  .  „  3,08251 

Laolaltă  Cor.  37,068"67 

din  care  sumă  scoţând  datoria  de  ...  „  4,150" — 
rămâne  avere  activă  în  valoare  de  .  ,  .  „  32,918"67 

Observ,  că  în  timpul  din  urmă  se  manifestă  un  interes  mai 
viu  pentru  institutul  «Binefacerea»,  a  cărui  înfiinţare  în  centrul 
protopopiatului  nostru  este  o  necesitate  din  ceie  mai  simţite. 
Pentru  ocrotirea  bolnavilor  şi  a  neputincioşilor  biserica  noastră 
are  până  în  timpui  de  faţă  puţine  aşezăminte  filantropice,  cu  toate 
că  simţul  de  jertfă  şi  pornire  de  a  veni  în  ajutor  celor  lipsiţi  e 
destul  de  pronunţată  la  credincioşii  noştri,  dar  a  fost  lăsată  până 
acum  în  grija  singuraticilor,  nefiind  organizată  în  mod  colectiv 
opera  de  filantropie  creştinească.  Institutul  «Binefacerea»,  a  cărui 
înfiinţare  reclamă  sume  de  sute  de  mii  coroane,  are  în  vedere 
tocmai  organizarea  sistematică  a  filantropiei  creştineşti  şi  când 
se  va  putea  realiza,  va  alină  multe  suferinţe,  va  mângâia  multe 
mizerii  şi  va  svântă  şiroaie  de  lacrimi. 

în  legătură  cu  ea  se  vor  mai  înfiinţa  şi  alte  aşezăminte,  ca 
şcoala  de  menaj  poporal,  care  este  iară  de  neapărată  trebuinţă. 
Din  donaţiunea  de  20,000  Lei  făcută  de  Sălişteanul  Ilie  Beju  din 
Bucureşti  încă  nu  s’a  administrat  epitropiei  prot  nici  o  rată,  ci 
după  informaţiile  primite  dela  văduva  răposatului  s’au  plasat,  con¬ 
form  dispoziţiilor  testamentare,  circa  4,000  lei  până  acum  în  scrisuri 
fonciare  din  România,  în  fiecare  an  câte  1,000  Lei.  în  schimb  prietinii 
şi  stimătorii  răposatului  Dr.  Liviu  Lemeny  au  înfiinţat  în  amintirea 
dânsului  un  fond  cu  menirea  de  a  spori  fundaţiunea  Binefacerea ; 
la  sf.  anului  1912  fondul  Dr.  Lemeny  a  fost  de  393  cor.  77  fii. 
Iar  d.  d.  Dr.  Onisifor  Ghibu  şi  D.  Vulcu  autorizaţi  din  partea 
văduvei  Maria  Goşa  n.  Stetlea  a  stabili  destinaţiunea  fondului 
N,  Goşa  de  1178  cor.  78  fii.,  prin  literele  fundaţionale  subscrise 
de  dânşii  în  22  Febr.  1933  au  hotărît  ca  şi  venitele  fondului 
N.  Goşa  să  fie  întrebuinţate  tot  întru  sporirea  mijloacelor  de 
lipsă  pentru  înfiinţarea  institutului  «Binefacerea».  Astfel  suinele 
destinate  spre  acest  scop  ar  fi  azi  3,386  cor.  38  fii,  +  donaţiunea 
Beju  de  20,000  Lei.  Pentruca  scopul  acestei  instituţiuni  să  fie 
cunoscut  publicului  şi  prin  aceasta  să  se  îndemne  tot  mai  mulţi 
creştini  a  jertfi  pentru  o  cât  mai  apropiată  realizare  a  acestui 

scop  umanitar,  aş  fi  de  părere,  că  din  interesele  capitalului  de 
azi  să  se  ia  în  fiecare  an  câte  60 — 100  cor.,  şi  să  se  distribuie 
prin  epitropia  protopresbiteralâ  săracilor  la  Sf.  Nic.,  la  Crăciun, 
ori  la  Bobotează,  fie  în  bani,  fie  în  pâne.  în  alăturare  sub  7.  îmi 
iau  voie  a  prezentă  Onor.  Sinod  protopopesc  literele  fundaţionale 
pt.  fondul  N.  Goşa  şi  a  predă  epitropiei  prot.  libelul  de  depunere 
Ia  «Cassa  de  păstrare»  Nr.  5  477,  cu  suma  de  1,178  cor.  şi  78  fii. 

încheind  această  dare  de  samă  despre  starea  bisericească, 
şcolară,  culturală  şi  financiară  a  protopopiatului  Sălişte,  rog  Onor. 
Sinod  protopopesc  să  binevoiască: 

1.  a  lua  acest  raport  general  la  cunoştinţa; 

2.  a  examina  socotelile  fondului  protopopesc  pe  anul  1912; 

3.  a  stabili  bugetul  fondului  protopopesc  pe  a.  1913; 

4.  a  discută  chestia  şcolară; 

5.  a  încuviinţă  distribuirea  gratuită  a  broşurii:  «Vîeaţa  unei 
mame  credincioase» ; 

6.  a  dă  epitropiei  protopopeşti  autorizaţie  să  ridice  şi  din 
fondul  Şaguna  sumele  necesare  spre  a  plăti  cheltuielile  de  tipar, 
întrucât  aceste  cheltuieli  nu  s’ar  putea  acoperi  din  vânzarea  broşurilor  ; 

.7  a  aprobă  concluzele  comitetului  protopopesc,  din  23 
Aprilie  1912  Nrii  4  şi  6,  cari  vor  fi  prezentate  din  partea  secre¬ 
tarului  acelui  comitet; 

8.  a  luă  la  cunoştinţă  cu  aprobare  literile  fundaţionale  pentru 
fondul  N.  Goşa,  exprimând  văduvei  Maria  Goşa,  precum  şi 
dlor  Dr.  Ghibu  şi  D.  Vulcu  mulţămită  protocolară; 

9.  a  discută  asupra  mijloacelor,  prin  cari  s’ar  puteă  realiză 
mai  curând  institutul  «Binefacerea»  şi 

10.  a  da  epitropiei  protopopeşti  autorizaţie  să  poată  distribui 
între  săraci  suma  de  100  cor.,  anual  din  interesele  fondului 
B  inefacerea. 

Termin  cu  dorinţa,  exprimată  şi  în  raportul  meu  din  anul 
trecut,  ca  acest  sinod  protopopesc  să  reuşesca  a  creă  instituţiuni 
tractuale  centrale  spre  desăvârşirea  organizării  noastre  bisericeşti, 
culturale  şi  financiare.  Bunul  Dzeu  să  reverse  darul  binecuvântării 
cereşti  asupra  tuturor  lucrărilor  noastre  constituţionale-bisericeşti, 
izvorîte  din  cuget  curat  şi  îndreptate  spre  promovarea  binelui 
obştesc  şi  spre  înălţarea  poporului  nostru  1a  acea  treaptă  de 
cultură  religioasă,  morală  şi  economică,  pe  care  o  merită  în  urma 
însuşirilor  sufleteşti  şi  trupeşti,  cu  cari  l-a  înzestrat  Dumnezeu. 

Sălişte,  în  23  Februarie  1913. 

Dr.  Ioan  Lupaş, 

protopop. 

PREDICĂ  PENTRU  SFÂNTA  VINERI  A  PATIMILOR. 

«In  ce.  chip  se  vor  miră  de  tine  mulţi, 
aşa  se  vor  necinsti  de  oameni  chipul  tău ,  şi 
mărirea  ta  de  fiii  oamenilor ». 

(Isaia  LII,  14). 

Meditând  istoria  evanghelică  a  suferinţelor  Mântuitorului;  urmărind 
pas  de  pas  pe  dumnezeescul  Martir  de  pe  muntele  Olivilor  până  în  Ghet- 
simani,  din  Ghetsimani  până  la  divan,  dela  divan  până  pe  Golgota;  mă¬ 
surând  cu  cugetul  toată  înjosirea,  la  care  a  fost  lisus  supus  pe  cruce,  fiind 
defăimat  şi  «nesocotit  mai  mult  decât  fii  oamenilor»  (Isaia  LIII,  3),  nu  poate 
omul  să  se  apere  de  un  simţământ  de  groază  şi  atunci  exclamă  împreună 
cu  profetul:  «Doamne!  cine  a  crezut  auzului  nostru,  şi  braţul  Domnului 
cui  s’a  descoperit»  (Isaia  LIII,  1)?  «Acesta-i  mângâierea  lui  lsraii»  (Luca 
II,  25)?  «Acesta-i  aşteptarea  neamurilor»  (Facere  XL.IX,  10)?  «Acesta  să 
fie  acela,  pe  care,  potrivit  făgăduinţelor  tale,  omenirea  il  aşteaptă  de  atâtea 
veacuri  ca  pe  Reseumpărătorul  şi  ca  pe  regele  său?»  —  «Să  nu  se  turbure 
inima  voastră:  credeţi  întru  Dumnezeu  şi  întru  mine  credeţi»  (Ioan  XIV, 
1),  zise  Mântuitorul  ucenicilor  săi  şi  prin  ei  nouă  tuturora,  începând  opera 
de  bună  voie  a  Pătimirii  Sale,  «acum  s’a  proslăvit  Fiul  omului  şi  Dum¬ 
nezeu  s’a  proslăvit  întru  ei».  (Ioan  XIII,  31).  Crucea  lui  Hristos  nu  poate 
fi  «o  sminteală»  decât  pentru  Iudei,  şi  «o  nebunie»  decât  pentru  Ellini; 
iar  pentru  noi,  cari  suntem  chemaţi,  ea  este  «puterea  lui  Dumnezeu  şi 
înţelepciunea  lui  Dumnezeu»  (I.  Cor.  I.  23,  24).  In  acest  mişcător  şi  întu¬ 
necat  tablou  de  pe  Golgota,  câtă  lumină  şi  ce-de  mângâiere  pentru’n  suflet 
credincios! 

Examinaţi  mai  deaproape  cauza  suferinţelor  Mântuitorului  nostru. 
Pentruce  pricină  sufere  El  oare?  El  pătimeşte  fiind  cu  desăvârşire  nevi¬ 
novat.  II  învinovăţesc  înaintea  sinedriului,  că  s’a  numit  pe  sine  Hristos, 
Fiiul  lui  Dumnezeu  (Mat.  XXVI,  63,  64).  Insă  n’a  dovedit  el  oare  adevărul 
cuvintelor  sale  prin  numeroase  minuni  «ca  şi  care  nimeni  altul  n’a  făcut» 
(Ioan  XV,  24)?  N’a  spus  El  oare  deschis  Iudeilor:  «Cercaţi  scripturile;  că 
vouă  vi  se  pare  întru  dânsele  a  avea  vieaţă  vecinică;  şi  acelea  sunt  cele 
ce  mărturisesc  pentru  mine»  (Ioan  V,  39)?  L’au  pârît  în  faţa  tribunalului 
lui  Pilat,  că  răsvrăteşte  poporul  oprindu-i  de  a  da  dajdie  Chesarului,  şi 
că  s’a  numit  împăratul  Iudeilor  (Luca  XXIII,  2).  Dar  n’a  spus  El  Iudeilor, 
cari  căutau  să-L  prindă  pre  El  în  cuvânt:  «Daţi  pre  cele  ce  sunt  ale  Che¬ 
sarului,  Chesarului  şi  pre  cele  ce  sunt  ale  lui  Dumnezeu,  lui  Dumnezeu». 
(Matei  XXII,  21)?  N’a  făcut  El  câtră  însuşi  Piiat  această  deciaraţiune : 
«împărăţia  mea  nu  este  din  lumea  aceasta»  (Ioan  XVIII,  36)?  Nu,  nu  sunt 
numai  credincioşii  ucenici  ai  Domnului,  cari  au  mărturisit  «că  EI  păcat 
n’a  făcut,  nici  s’a  aflat  vicleşug  in  gura  Iui»  (I.  Petru  II,  22;  I.  Ioan  III,  5); 
trădătorul  Iuda,  dupăce  L-a  dat  pe  mâna  vrăjmaşilor  săi,  n’a  întârziat  să 
strige:  «Greşit-am  de  am  vândut  sânge  nevinovat»  (Matei  XXVII,  4).  înşişi 
vrăjmaşii  săi,  cei  mai  de  căpetenie  jertfhori  (arhiereii),  .bătrânii  şi  tot  sfatul 

înzcidar  «au  căutat  mărturie  mincinoasă  (nimic  mai  mult!)  asupra  lui  Iisus, 
ca  să-L  omoare  pre  El.  Şi  n’au  aflat,  deşi  multe  mărturii  mincinoase  ve¬ 
niseră  de  fafă»  (Matei  XXVI,  59,  60).  Pilat  însuşi,  dupâce  a  examinat  cu 
seriozitate  greutatea  pârilor  şi  calomniile,  pe  cari  vrăjmaşii  iui  Iisus  le-au 
adus  împotrivă,  şi-a  spălat  mâuile  înaintea  norodului  şi  a  zis  cătră  pârî- 
tori:  «Nici  o  vină  nu  aflu  în  omul  acesta»  (Luca  XXII,  4);  nevinovat  sunt 
de  sângele  dreptului  acestuia;  voi  veţi  vedea»  (Matei  XXVII,  24).  Aşadară 
pentruce  sufere  Iisus?  întrebăm  noi  din  nou.  El  nu  sufere  pentru  sine 
însuşi,  ci  pentru  noi:  «Iară  el  s’a  rănit  pentru  păcatele  noastre,  şi  a  pă¬ 
timit  pentru  fărădelegile  noastre»  (Isaia  LIII,  5).  «Pentrucă,  Dumnezeu,  pe 
cel  ce  n’a  cunoscut  păcat,  pentru  noi  i-a  făcut  să  fie  păcat;  ca  noi  să  ne 
facem  dreptatea  lui  Dumnezeu  întru  dânsul».  (îl.  Cor.  V,  21).  El  s’a  dat 
pe  sine  pentru  noi,  ca  să  ne  mântuiască  pe  noi  de  toată  fărădelegea  (Tit. 
II,  14),  şi  ne-a  rescumpărat  pe  noi  din  blestemul  legii,  fâcâmlu-sc  pentru 
noi  blestem,  pentrucă  scris  este:  «Blăstămat  este  tot  cel  spânzurat  pre 
lemn»  (Gal.  III,  13).  O  dragoste  fără  de  margini,  o  iubi'C  ce  nu  poate 
fi  cuprinsă  cu  mintea.  Unde  a  aruncat  ea  raze  de  mai  mare  strălucire, 
decât  pe  cruce!  Şi  dacă  tu  însuţi  ai  zis,  Doamne:  «Mai  mare  dragoste 
decât  aceasta  nimeni  nu  are,  ca  cineva  sufletul  său  să-şi  pue  pentru  prie¬ 
tenii  săi»  (loan  XV,  13):  «Cu  ce  vom  măsură  pe  aceea,  pe  care  tu  ne-o 
areţi  nouă,  cari  suntem  păcătoşi,  dându-ţi  vieaţa  nu  pentru  prietenii  tăi, 
ci  pentru  vrăjmaşii  tăi?  Căci  orice  păcat,  fraţii  mei,  este  o  împoti ivire 
faţă  de  Dumnezeu  «o  vrăjmăşie  contra  lui  Dumnezeu»  (Rom.  VIII,  7),  şi 

«de  vremecc  fiind  noi  vrăjmaşi,  nu  ne-am  împăcat  cu  Dumnezeu,  decât 

prin  moartea  Fitului  său»  (Rom.  V,  10).  încă  o  întrebare:  Cine  i-a  impus 
Mântuitorului  nostru  suferinţele  sale?  El  le-a  primit  de  bună  voie.  «Pentru 
aceasta  zice  El,  Tatăl  mă  iubeşte  pre  mine,  că  eu  îmi  pun  sufletul  meu, 
ca  iarăşi  să-l  iau  pre  el».  Nimeni  nu-1  ia  pe  el  dela  mine,  ci  eu  î!  pun 
pe  el  de  sine’mi.  Stăpânire  am  să-l  pun,  şi  stăpânire  am  iarăş  să’l  iau 
pe  el.  (loan  X,  17,  18).  Ura  Iudeilor  faţă  de  Iisus,  ori-care  i-ar  fi  fost 
amărăciunea  şi  violenţa,  ar  fi  rămas  neputincioasă  împotriva  Lui,  dacă 
El  n’ar  fi  consimţit  să  îndure  martirul.  Mai  mult  deodată  încercaseră 
deja  Iudeii  să-l  facă  să  moară,  dar  El  a  scăpat  cu  uşurinţa,  pentrucă 

nu-i  sosise  ceasul.  Şi  când  acesta  a  sunat,  isus  nu  putea  oare  să  roage 

pe  Părintele  său,  sâ-i  trimită,  spre  a-L  apără  «mai  mult  decât  două¬ 
sprezece  leghioane  de  îngeri?  (Mat.  XXVI,  53).  Nu  putea  El  oare  să 
nimicească  şi  să  împrăştie  pe.  toţi  vrăjmaşii  săi  cu  un  singur  cuvânt? 
Numai  cât  acum  «ceasul  sosise:  trebuia  să  pătimească  Hristos»  (Luca 
XXIV,  46),  —  şi  El  se  dete  de  bunăvoie  în  manile  lor. 

Dela  suferinţele  dumnezeescului  Martir,  întoarceţi  privirile  voastre 
asupra  Lui  însuşi.  Ce  supunere  admirabilă  cătră  voinţa  Părintelui!  Când, 
in  gi adina  Ghetsimani,  «sufletul»  lui  Iisus,  simţind  că  se  apropie  chi¬ 
nurile,  «este  întristat  până  Ia  moarte»  (Mat.  XXVI,  38),  şi  când  trupul  său 
s’acoperî  cu  o  sudoare  de  sânge  (Luca  XXII,  43),  El  exclamă  de  trei  ori, 

cuprins  de  o  mare  întristare  şi  de  lacrămi,  căzând  cu  faţa  la  pământ: 
«Părintele  meu,  de  este  cu  putinţă,  treacă  dela  mine  păharul  acesta»,  şi 

în  acelaşi  timp  Ei  adaugă:  «Insă,  nu  precum  voiesc  eu,  ci  precum  tu . 

Fie  voia  Ta»  (Mat,  XXVI,  39,  42).  Ce  răbdare  adorabilă!  Din  grădina 
Ghetsimani  îl  duc  înaintea  judecătoriei,  ca  pe  un  tâlhar,  cu  săbii  şi  cu 
fuşti  (Luca  XXH,  52),  legându-1  l-au  dus  la  Anna  cel  mai  mare  sacrificator, 
Anna  II  trimite  înapoi  tot  legat  la  Caiafa  (loan  XVIII,  12,  24);  Caiafa  îl  trimite 
legat  înaintea  lui  Pilat,  (Mărcii  XV,  1).  La  judecătorie,  Iudeii  îl  batjocoresc  în 
mod  necuviincios;  judecătorii  îi  pun  întrebări  cu  dispreţ  şi  cu  aroganţă;  ser¬ 
vitorii  cu  pumnii  l-au  lovit  în  faţă  şi-l  pâlmuiesc,  alţii  îi  scuipă  în  obraz  şi  i 
aruncă  tot  felul  de  injurii;  ostaşii  îşi  bateau  joc  de  El,  aşează  pe  capul  Lui  o 
cunună  de  spini,  îl  îmbracă  cu  hlamidă  roşie  şi  totodată  îl  băteau  pe  El  peste 
cap  cu  trestia,  îl  supun  biciuirei,  —  şi  lisus,  ori  că  îl  vedeţi  rugându-se,  ori 
atunci  îl  auziţi  răspunzând,  dacă  e  de  lipsă,  cu  blândeţe  şi  bunătate.  «Ca 
o  oaie  spre  junghiere  s’a  adus,  şi  ca  un  miel  fără  de  gias  înaintea  celui  ce-1 
tunde  aşa  nu-şi  deschide  gura  sa;  întru  smerenie  judecata  lui  s’a  ridicat» 
(isaia  LUI,  7,  8).  Ce  bunătate  uimitoare,  ce  bogăţie  de  dragoste!  Ini¬ 
micii  săi  triumfa,  lumea  preferă  lui  pe  hoţul  Varavva,  zarvagiu  şi  omo- 
rîtor  (Luc.  XXIII,  19 — 25);  El  e  osândit  la  moarte,  la  o  moarte  degrada¬ 
toare  şi  cruntă  sub  toate  privirile;  El  este  răstignit  ca  un  făcător  de  rele, 
între  doi  tâlhari...  Aceasta  nu  este  totul ;  şi  când  trage  să  moară  pe  cruce 
în  toiul  unor  chinuri  insuportabile,  lumea  continuă  a-1  adapă  din  nou  cu 
dureri;  El  se  vede  urmărit  de  râsetele  batjocoritoare  ale  mulţimii  adunate 
Ia  priveliştea  răstignirii  şi  morţii  sale  (Luca  XXIII,  35);  de  batjocurile  Ar¬ 
hiereilor  şi  ale  Cărturarilor,  ale  bătrânilor  şi  ale  Fariseilor  (Mat.  XXVII, 
41 — 43);  de  hulirile  trecătorilor  (Mat.  XXVII,  39  -40);  de  sarcasmul  osta¬ 
şilor,  cari  îl  răstignesc;  nu-i  nime  afară  de  unul  din  tâlharii  răstigniţi 
împreună  cu  Dânsul,  care  să  nu-L  insulte...  Şi  El,  întruparea  dragostii  şi 
a  gratuităţii,  nu  numai  că  iartă  celor  ce-1  muncesc  pe  el,  nu  numai  că  le 
uită  cruzimile  lor,  El  se  roagă  pentru  ei,  Ei  mijloceşte  pentru  ei,  El  vrea 
sâ-i  scuze,  să-i  justifice:  «Părinte!  iartă-le  lor,  că  nu  ştiu  ce  fac».  (Luca 
XXIII,  34).  Vai,  care  gură  omenească  ar  putea  rosti  astfel  de  cuvinte  de 
pe  cruce!  Ce  mărire  dumnezeiască  în  aceste  momente  grozave!  Iată  unul 
din  tâlharii  răstigniţi  împreună  cu  lisus,  care  recunoaşte  nevinovăţia  Lui, 
care  îl  mărturiseşte  de  Mesia  şi  îi  zice :  «Pomeneşte-mă  Doamne,  când  vei 
veni  întru  împărăţia  ta»  (Luca  XXIII,  42),  —  şi  lisus,  atât  de  adânc  umilit, 
ii  făgâdueşte  împărăţia:  «Amin  zic  ţie:  Astăzi  împreună  cu  mine  vei  fi  in 
rai u»  ( —  43).  El  e  deja  pe  cruce  aşa,  cum  va  apărea  Ei  în  cea  din  urmă 
zi  a  lumii,  pe  norii  ceriului,  pentru  a  judecă  vii  şi  morţii.  Ce  devotament 
neschimbat  şi  ce  fel  de  dragoste  pentru  Tatăl  său  cei  ceresc!  Părintele 
nu  L-a  cruţat  pe  El,  Fiiul  său  unic,  ci  «L-a  dat  pe  dânsul  pentru  noi  toţi» 
(Rom.  Vili,  32);  Părintele  chiar  L-a  părăsit  pe  cruce,  pe  El,  «mielul,  care 
ridică  păcatele  lumii»  (loan  I,  29),  —  şi  această  părăsire  a  Tatălui,  la 
această  oară  grea,  a  fost  pentru  lisus  culmea  tuturor  suferinţelor  sale...  Şi 

ce  aud  eu?  Abia  a  strigat  divinul  Martir:  «Dumnezeul  meu!  Dumnezeul 
meu  !  pentruce  rn’ai  lăsat»  (Marcu  XV,  34)?  E  un  alt  cuvânt,  ce  se  în¬ 
dreaptă  cătră  Dumnezeu,  pătruns  de  cea  mai  curată  iubire  filială:  «Părinte! 
în  manile  tale  încredinţez  duhul  meu»  (Luca  XXIII,  46). 

Cercetaţi  în  sfârşit,  însăşi  împrejurările  suferinţelor  Mântuitorului.  El 
e  dat  iti  puterea  vrăjmaşilor  săi;  el  trebue  să  îndure  relele  tratamente  şi 
injuriile,  nu  numai  ale  Iudeilor,  ci  şi  ale  păgânilor  şi  ale  ostaşilor  romani ; 
El  este  răstignit;  dar  fiecare  ştie,  că  El  vestise  de  mai  înainte  martirul 
său  (Matei  XX,  17 — 19),  că  El  îl  prezise  in  diferite  rânduri  (Matei  XVI, 
21;  —  XVII,  22,  23;  Mc.  X,  34).  că  El  îi  anunţase  in  mod  lămurit,  şi  în- 
tâiaşi  dată  aproape  cu  un  an  înaintea  morţii  sale  (Matei  XVI,  21)...  Unul 
din  proprii  săi  ucenici  îi  dă  duşmanilor  săi!  O  spusese  aceasta  de  mai 
înainte  (Matei  XXVI,  25).  Toţi  ucenicii  săi  îi  părăsesc,  în  mijlocul  sufe¬ 
rinţelor  sale.  Acest  lucru  el  îl  prorocise  (—  31).  Petru  de  trei  ori  s’a  lâ- 
pădat  de  el,  dupăce  jurase  că  va  muri  împreună  cu  El.  Şi  aceasta  o  spu¬ 
sese  ( —  34).  Chinurile,  cari  vor  avea  drept  rezultat  moartea  Mântuitorului, 
au  început  astfel:  El  se  află  in  grădina  Ghetsimani...  El  vede  apropiin- 
du-se,  împreună  cu  trădătorul  Iuda,  o  grămadă  de  slujitori  ai  arhiereului, 
înarmaţi  cu  săbii  şi  cu  fuşti:  ei  îl  caută,  ii  întreabă,  şi  la  acest  unic  cuvânt 
«Eu  sunt»  ei  au  căzut  jos,  întorcându-se  înapoi.  Petru  voieşte  să-l  apere, 
taie  urechea  uneia  din  slugi,  Malcul;  şi  Domnul  vindecă  numai  decât  rana. 
Dupăce  L-au  prins  pe  lisus  şi  l-au  legat,  l-au  condus  la  tribunal ;  îl  poartă 
dela  Anna  la  Caiafa,  dela  Caiafa  Ia  Pilat,  deia  Pilat  la  Irod,  apoi  il  aduc 
îndărăt  la  Piiat;  peste  tot  locul  11  insultă,  pretutindeni  îl  maltratează.  In 
decursul  acestei  nopţi  de  groază  s’a  întâmplat,  că  muierea  lui  Pilat  a  avut 
un  vis  straniu,  şi  des  de  dimineaţă  ea  intervine  pentru  lisus,  pe  care  ea 
îi  numeşte  un  drept  (Matei  XXVII,  19).  Fiul  lui  Dumnezeu  este  pe  cruce: 
aceasta  este  pedeapsa  cea  mai  înjositoare.  In  acest  moment  se  săvârşesc 
două  minuni  mari.  Una  se  îndeplineşte  în  lumea  materială.  Cătră  mijlocul 
zilei,  soarele  îşi  ascunde  de-odaiă  razele  sale,  ca  şi  cum  n’ar  vrea  să  mai 
strălucească,  să  mai  lumineze  cea  mai  odioasă  din  crimele  omenirii:  «Iar 
dela  al  şeaselea  ceas  întunerec  s'a  făcut  peste  tot  pământul  până  la  al 
nouălea  ceas»  Matei  XXVII,  45).  A  doua  minune  este  din  domeniul  lumii 
morale.  Unul  din  făcătorii  de  rele,  răstigniţi  împreună  cu  lisus,  cu  toată 
adâncimea  înjosirii  sale,  recunoaşte  în  El  pe  Dumnezeu-Mântuitorul,  se 
câeşte  de  păcatele  sale,  are  credinţă  în  cel  răstignit,  şi  mântuirea  lui  e 
asigurată.  In  sfârşit  lisus,  «strigând  cu  glas  mare  şi-a  dat  duhul»  şi  în 
acest  moment,  un  nou  şir  de  miracole  se  desfăşură,  după  mărturisirea 
evanghelistului,  ochilor  noştri:  «Şi  iată  catapeteasma  bisericii  s’a  rupt  în 
două,  de  sus  până  jos  şi  pământul  s’a  cutremurat,  şi  pietrile  s’au  despicat. 
Şi  mormânturile  s’au  deschis  şi  multe  trupuri  ale  sfinţilor,  ce  adormiseră, 
s’au  sculat»  (Matei  XXVII,  50—52).  Acestor  minuni  ie  urmează  alte  minuni 
în  lumea  morală.  Sutaşul  păgân,  care  comandă  garda  aşezată  înaintea 
crucii  lui  lisus,  văzând  cele  ce  se  întâmplaseră,  exclamă:  «Cu  adevărat, 


213 


omul  acesta  Fiu  al  lui  Dumnezeu  a  fost»  (Marcu  XV,  39).  Soldaţii  păgâni, 
poate  că  chiar  şi  toţi  acei  oameni,  cari  insultau  puţin  mai  înainte  pe  lisus, 
şi-l  răstigniră  cu  propriile  lor  mâni,  cuprinşi  acum  de  frică,  ziseră  şi  ei 
la  rândul  lor:  «Adevărat  Fiu  al  lui  Dumnezeu  a  fost  acesta»  (Matei  XXVII, 
54).  Iudeii  înşişi,  cari  rostiră  într’un  mod  atât  de  revoltător  moartea  Mân¬ 
tuitorului,  cari  îl  batjocoriră  fără  nici  o  milă  în  ceasurile  pătimirii  sale,  ” 
înşişi  Iudeii,  cari  se  adunaseră  la  priviala  aceea,  văzând  cele  ce  se  făcu¬ 
seră,  îşi  schimbă  părerea,  îşi  bat  piepturile  lor  şi  se  întorc  la  locuinţele 
lor.  apăsaţi  de  o  adâncă  durere  (Luca  XXIII,  48). 

Care  dintre  noi,  iubiţi  creştini,  nu  s’ar  simţi  asigurat,  dupăce  a  con¬ 
templat  suferinţele  Mântuitorului  Său?  Fără  îndoială  «nu  are  chip  el,  nici 
mărire;  şi  nu  avea  chip  nici  frumuseţe,  ci  chipul  Iui  necinstit  şi  mai  sfârşit 
decât  al  fiilor  omeneşti»  (Isaia  LIII,  2,  3;.  Dar  noi  ştim,  că  El  a  suferit, 
fiind  cu  desăvârşire  nevinovat,  că  El  a  suferit  nu  pentru  sine  însuşi,  ci 
pentru  noi,  a  suferit  de  bunăvoie.  Noi  ştim,  că  El  a  îndurat  chinurile,  având 
cea  mai  absolută  supunere  cătră  voinţa  Părintelui  său,  cu  o  răbdare  şi 
un  curaj  extraordinar,  cu  o  bunătate,  o  dragoste  fără  seamăn  pentru  cei 
cari  îl  răstignesc,  păzind  până  şi  pe  cruce  mărimea  sa  dumnezeiască, 
precum  şi  perseveranţa  devotamentului  său  pentru  Părintele  ceresc.  Noi 
ştim  că  aceste  suferinţe  avuseseră  ca  premise  prevestirile  dumnezeescului 
Martir,  şi  că  au  fost  însoţite  şi  urmate  de  minuni.  Nu  fraţii  mei,  nu;  con¬ 
templarea  suferinţelor  Domnului,  trebuie,  dimpotrivă,  să  ne  întărească  cre¬ 
dinţa  noastră,  să  ne  înflăcăreze  de  dragoste  pentru  lisus,  să  dea  vieaţă 
nădejde!,  pe  care  o  avem  intpânsul.  Cum  să  nu  strigăm  din  afunzimile 
fiinţei  noastre:  «Noi  credem.  Doamne,  şi  mărturisim,  că  Tu  eşti  Christos 
Fiul  iui  Dumnezeu  celui  viu,  că  tu  ai  venit  în  lume  să  mântuieşti  pe  cei 
păcătoşi»,  când  pe  cruce,  în  ceasul,  în  care  el  trebuia  să  cadă  sub  greu¬ 
tatea  chinurilor  sale.  El  ne  apăru  ca  suveranul  Domn  al  cerului  şi  al  pă¬ 
mântului,  încunjurat  de  strălucitoare  minuni,  când  înşişi  păgânii,  cari  fu¬ 
seseră  martori  ai  morţii  sale  pe  cruce,  îl  mărturisesc  fără  de  voie  ca  Fiu 
al  lui  Dumnezeu?  In  ce  chip  oare  să  nu-L  iubim  din  toată  inima  noa¬ 
stră  şi  din  tot  sufletul  nostru,  când  îl  vedem  îndurând  întreg  acest  mar¬ 
tiraj  de  nedescris,  din  cauza  noastră,  din  singurul  motiv  al  unei  iubiri 
nemărginite,  El,  «cel  drept  pentru  cei  nedrepţi,  ca  pre  noi  să  ne  aducă 
la  Dumnezeu»  (1.  Petru  III,  18),  şi  să-şi  verse  scumpul  său  sânge,  numai 
pentru  a  ne  câştigă  fericirea  cea  vecinică?  Cum  să  nu  ne  punem  toată 
nădejdea  noastră  în  lisus  Răscumpărătorul  nostru  şi  Mijlocitorul  nostru, 
câtă  vreme  el  a  putut,  fiind  atârnat  pe  lemnul  crucii,  să  mântuiască  pe 
tâlharul  răstignit  alăturea  de  dânsul,  îndatăce  acesta  din  urmă  L-a  recu¬ 
noscut  de  Mesia  şi  s’a  căit  de  păcatele  sale: 

Doamne  lisuse,  Dumnezeul  nostru,  Dumnezeul  milelor  şi  a  tot  darul! 
Noi  Te  rugăm  cu  umilinţă,  prin  însăşi  suferinţele,  pe  cari  le-ai  îndurat 
astăzi  pentru  noi,  cari  suntem  păcătoşi:  prodîl  tu  însuţi  in  inimile  noastre 
o  credinţă  vie,  o  dragoste  înflăcărată,  o  nădejde  fără  de  sfârşit  întru  sfân- 

tul  tău  nume  şi  fă  să  coboare  asupra  noastră,  a  tuturora,  puterea  harului 
Tău,  ca  cu  ajutorul  lui,  să  putem  ajunge  într’o  zi  ia  fericirea  cea  vecinică, 
pe  care  Tu  ne-ai  câştigat-o  prin  mijlocirea  morţii  Tale  celei  de  pe  cruce. 
Amin. 

După  Mihail  Macarie  Bnlgahoff.  !•  Beleuţă. 


PREDICĂ. 

Iubiţi  creştini!  Am  intrat  azi  pentru  întâiaoară  în  acest  sfânt 
lăcaş  şi  vă  mărturisesc,  că  intrând  am  simţit  în  suflet  o  tulburare,  tulbu¬ 
rarea  omului  ce  intră  într’o  casă  streină.  Privind  în  jurul  meu  am  văzut 
însă  că  nu  mă  aflu  în  lăcaş  strein,  căci  toată  rânduiala  ce  se  face  în  această 
casă  o  cunosc  din  cea  mai  fragedă  vârstă,  iar  rugăciunile  ce  le-am  auzit 
aici  mi-au  mângâiat  sufletul  meu  încă  din  copilărie. 

Şi  ascultând  dumnezeiasca  slujbă,  am  simţit  cum  mi  se  ridică  din 
suflet  tulburarea  şi  în  locul  ei  se  aşează  liniştea  şi  pacea,  ce  sălăşlueşte 
pretutindenea  între  aceste  ziduri.  Iar  precum  dimineaţa  ceaţa  groasă  ce 
acoperea  pământul  şi  înnăbuşeâ  răsuflarea,  dela  o  vreme  soarele  cu  pu¬ 
terea  sa  o  ridică  în  sus,  o  alungă  şi-şi  trimite  razele  sale  dătătoare  de 
vieaţă,  de  lumină  şi  căldură  tuturor  vieţuitoarelor,  tot  astfel  mi-am  simţit 
şi  eu  deodată  sufletul  luminat  şi  încălzit  de  razele  duhovniceşti  ale  lui 
Dumnezeu,  care  locueşte  în  acest  lăcaş.  Şi  am  înţeles  atunci  pe  prorocul 
ce  strigă:  Cât  sunt  de  iubite  lăcaşurile  tale  Doamne;  doreşte  şi  se  sfâr¬ 
şeşte  sufletul  meu  spre  curţile  Domnului.  Că  mai  bună  este  o  zi  în  curţile 
tale  decât  mii  în  lăcaşurile  păcătoşilor.  (Ps.  83). 

Şi  eu  cred,  iubiţi  creştini,  că  tot  astfel  se  întâmplă  cu  fiecare  creştin, 
ce  vine  la  biserică.  Fiecare  îşi  aduce  cu  sine  tulburarea  sa.  Căci  cine  ar 
putea  zice  că  se  apropie  de  casa  lui  Dumnezeu  cu  inima  liniştită  şi  cu 
sufletul  aşezat? 

Trăim  vremuri  grele.  Creştinul  lucră  din  straja  dimineţii  până  în 
noapte  cu  puterile  sale  trupeşti,  se  sbate  cu  gândul  şi  asudă  sudori  de 
sânge  pentru  a- şi  putea  câştigă  pânea  cea  de  toate  zilele  pentru  sine  şi 
pentru  familia  sa. 

In  această  luptă  cruntă  omul  îşi  umple  sufletul  cu  tot  felul  de  patimi: 
faţa  sa  luminată  se  întunecă,  privirea  senină  i  se  tulbură  şi  din  adâncuri 
nebănuite  ale  firii  se  ridică  îndemnuri  la  fapte  atât  de  reie  încât  stai  şi 
te  întrebi  dacă  mai  arată  această  fiinţă  că  e  zidită  după  chipul  şi  asemă¬ 
narea  lui  Dumnezeu? 

Unde  este  doctoria  care  să-i  uşureze  durerile,  să-i  lumineze  faţa  sa, 
să-i  însenineze  din  nou  sufletul  tulburat,  să-i  verse  o  putere  proaspătă,  dor 
de  muncă  şi  de  vieaţă  cinstită?  Această  doctorie  sufletească  i-o  dă  bi¬ 
serica. 

Căci  după  6  zile  de  muncă  şi  de  trudă,  creştinul  vine  la  biserică. 


Intrând  simte  că  aici  e  departe  de  sgomotul  şi  de  patimile  lumii.1 
Oamenii  stau  în  şiruri  şi  ascultă  cu  smerenie  sfinteie  rugăciuni.  Nici  o 
privire  posomorită,  nici  o  faţă  întunecată;  din  feţele  tuturor  izvorăşte  li¬ 
nişte  şi  seninătate.  Atunci  sufletul  său  tulburat  de  viforul  ispitelor  se  lini¬ 
şteşte,  se  limpezeşte  şi  astfel  poate  ascultă  cu  toată  luarea  aminte  sfânta 
slujbă.  Aude  că  preotul  face  rugăciune  pentru  toţi  creştinii  fără  deosebire, 
dar  mai  ales  pentru  cei  obidiţi.  Şi  cu  rugăciunile  şi  fumui  de  tămâie  ce 
se  înalţă  spre  cer  simte  cum  şi  sufletul  său  prinde  aripi  şi  se  înalţă.  Smul- 
gându-se  din  noroiul  năcazurilor  zilnice  se  ridică  în  înălţimi  senine  şi  de 
acolo  parecâ  vede  cu  alţi  ochi  lumea  aceasta  şi  rostul  vieţii  omeneşti.  Nu 
o  mai  vede  prin  oglinda  patimilor,  ci  prin  oglinda  veciniciei.  înţelege  că 
rostul  vieţii  noastre  nu  este  ca  să  ne-o  amărîm  unii  altora,  ci  să  ne-o 
uşurăm  şi  se  convinge  că  izvorul  nefericirii  noastre  este  mai  ales  în  noi  în¬ 
şine.  Năcazurile  şi  loviturile  sorţii  sunt  trecătoare  dacă  sufletul  nostru  este 
curat.  Aude  învăţăturile  Mântuitorului  Hristos  despre  iubirea  de  oameni 
şi  se  simte  tot  mai  aproape  de  acela  care  a  suferit  chinuri  şi  moarte  pen¬ 
tru  noi. 

Simte  cum  puterea  strălucirii  dumnezeieşti  îi  topeşte  toată  durerea, 
o  lumină  dumnezeiască  i  se  varsă  în  suflet,  toate'  le  înţelege,  e  mai  bun, 
mai  milos,  mai  iertător;  chiar  şi  trupul  şi-l  simte  mai  sprinten  ca  şi  când 
un  sânge  nou  şi  proaspăt  i-ar  fi  intrat  în  vine  şi  creştinul  iese  din  bi¬ 
serică  luminat,  înviorat  cu  puteri  proaspete  pentru  drumul  cel  greu  al 
vieţii. 

lată,  iubiţi  creştini,  un  doctor  minunat  şi  o  doctorie  scumpă  pe  care 
noi  creştinii  din  ziua  de  azi  o  căpătăm  foarte  ieftin  ;  n’avem  decât  să  ve¬ 
nim  aici  pentru  a  o  luă. 

Dar  n’a  fost  totdeauna  aşa.  Ştiu  că  apostolii  şi  urmaşii  lor  au  suferit 
chinuri  şi  moarte  pentru  Hristos.  Au  fost  bătuţi,  schingiuiţi,  arşi  de  vii, 
mâncaţi  de  fiarăie  sălbatice  şi  omorîţi  în  cele  mai  groaznice  chinuri.  Pe 
atunci  nu  erau  biserici  ca  în  ziua  de  astăzi.  Creştinii  de  frica  păgânilor 
îşi  făceau  lăcaşuri  de  închinare  în  sânul  pământului  şi  acolo  mergeau 
noaptea  să-şi  uşureze  sufletul  cu  rugăciuni  câtră  Dumnezeu.  Şi  o  făceau 
aceasta  cu  primejdia  vieţii,  căci  păgânii  îi  pândeau  şi  găsindu-i  ii  zideau 
în  pământ  să  moară  de  vii. 

Câte  prigoniri  au  trebuit  apoi  să  sufere  şi  strămoşii  noştri  pentru 
legea  lor.  Mai  întâi  deia  păgânii  ce  se  revărsaseră  pe  plaiurile  noastre. 
Dinaintea  acestora  se  retraseră  în  munţi.  Adăpost  aveau  numai  bolta  ce¬ 
rului,  iar  lăcaşuri  de  închinare  peşterile,  înaintea  cărora  puneau  ca  semn 
o  cruce.  Mai  târziu,  dupăce  s’au  liniştit  vremurile  şi  strămoşii  noştri  şi-au 
durat  lăcaşuri  de  închinare,  au  fost  mereu  zăticniţi  de  vecinii  noştri  pa- 
pistaşi,  calvini  şi  luterani.  Sunt  numai  200  şi  ceva  de  ani,  de  când  după 

1  Vezi  /uliu  Scriban :  Predică  Ia  Dumineca  XIII  după  Rusalii,  în  aie  sale  40  de 
piedici  populare. 

multă  silă  şi  asuprire,  o  parte  din  neamul  nostru  a  trecut  la  unire  cu 
papistaşii.  Cu  ei  au  trecut  şi  bisericile  şi  averile  bisericeşti.  Cei  statornici' 
în  credinţa  strămoşească  şi-au  ridicat  cu  multă  trudă  alte  lăcaşuri  de  în¬ 
chinare,  cari  pană  în  ziua  de  astăzi  mărturisesc  despre  hărnicia  şi  evlavia 
ziditorilor  lor. 

Dar  asupritorii  noştri  nu  s'au  ostenit  nici  atunci  întru  a  ne  face 
vieaţa  mai  amară.  Aceste  ziduri,  dacă  ar  avea  graiu  ar  putea  spune  multe 
din  patimile  ce  au  avut  să  le  îndure  părinţii  părinţilor  Dumneavoastră.  Un 
slujitor  la  acest  altar,  vestitul  popa  loan,  ne  mai  putând  suferi  urgia  fari¬ 
seilor  din  vremea  sa,  şi-a  părăsit  familia  sa  şi  a  mers  pe  ia  vlădica  sâr¬ 
besc,  pe  la  curtea  împărătească  din  Viena,  ba  chiar  şi  la  împăratul  mu- 
scălesc  pentru  a  spune  cu  graiu  viu  năcazurile  turmei  sale  şi  a  câştigă 
oarecare  uşurare  pe  seama  credincioşilor  săi.  De  aceea  învăţaţii  noştri  îl 
şi  pomenesc  cu  cinste  printre  cei  mai  vrednici  apărători  ai  legii  noastre 
străbune. 

Unde  se  mai  pomenesc  în  ziua  de  azi  astfel  de  prigoniri?  Astăzi  e 
slobozenie,  pace  şi  linişte.  Insă  această  pace  şi  linişte  a  noastră  e  cum¬ 
părată  cu  preţ  scump,  e  cumpărată  cu  preţul  a  mii  şi  mii  de  mucenici, 
cari  şi-au  vărsat  sângele  şi  şi-au  jertfit  averea,  odihna  şi  vieaţa,  pentru  ca 
noi  să  avem  lăcaşuri  de  închinare,  unde  nesupăraţi  de  nimenea  să  putem 
aduce  jertfa  curată  a  sufletelor  noastre. 

Acum,  dacă  am  pune  mâna  pe  inimă  şi  ne-am  întrebă:  facem  noi 
lucrul  acesta  cu  destulă  dragoste  pentru  binele  si  fericirea  noastră,  cu  du¬ 
rere  trebue  să  răspundem,  că  nu-i  facem. 

Căci  aşa  este  firea  omenească.  Nu  preţueşte  un  lucru  când  îl  are, 
ci  numai  atunci  când  îi  lipseşte,  lată  d,  p.  ce  comoară  nepreţuită  este 
pentru  noi  sănătatea  trupească.  Cine  o  bagă  însă  în  seamă  şi  se  simte 
fericit  că  o  are?  Mulţi  oameni  o  nesocotesc,  ba  din  vorbele  şi  faptele  lor 
îţi  vine  să  crezi  că  anume  vreau  să  şi-o  piardă.  Vine  insă  o  boală.  Să 
vezi  atunci  cum  îi  ştiu  preţui  bunătatea,  cum  o  doresc  şi  cum  se  căiesc 
pentru  uşurinţa  lor  de  minte. 

întocmai  aşa  este  şi  cu  biserica,  în  care  primim  noi  sănătatea  su¬ 
fletească.  Nu  o  preţuim  destul,  fiindcă  o  avem;  dar  când  nu  o  avem  sau 
suntem  departe  de  ea,  doreşte  şi  tânjeşte  sufletul  nostru  spre  curţile  Dom¬ 
nului.  Nu  trebue  să  alergăm  la  pilda  înaintaşilor  noştri  pentru  a  învedera 
aceasta,  căci  vieaţa  de  azi  ne  îmbie  atâtea  întâmplări,  din  care  se  vede 
setea  de  biserică  a  celor  lipsiţi  de  lăcaşuri  de  închinare. 

Acum  îmi  aduc  aminte  de  o  astfel  de  întâmplare. 

Am  cetit  mai  ceşti  ani  o  scrisoare  scrisă  de  un  fecioraş  dus  la  Ame¬ 
rica  cătră  maicăsa.  Şi  zicea  în  ea:  Să  vezi  măicuţă  dragă  în  ce  primejdii 
ne  ducem  noi  traiul  aicea.  Nededaţi  la  munca  în  fabrică,  în  toată  clipa 
suntem  ameninţaţi  să  ne  perdem  vieaţa.  Nu  mai  ştim  de  sărbători,  de 
Dumineci.  Mai  greu  ne  vine  pentrucă  n’avem  o  biserică,  un  preot.  Atât 
de  mult  ne-am  uşura  sufletul  dacă  am  putea  ascultă  sf.  liturghie.  De  aceea 


du-te  la  părintele  şi  roagă-!  să-mi  cetească  o  rugăciune  pentru  uşurarea 
sufletului  şi  pentru  iertarea  păcatelor. 

Pe  mine  m’a  înduioşat  mult  scrisoarea  aceasta,  iubiţi  creştini.  Şi  sunt 
convins  că  aceia  dintre  Dumneavoastră  cari  aţi  fost  în  America  cunosc 
foarte  bine  povara  sufletului,  de  care  vorbeşte  fecioraşul  nostru  în  scri¬ 
soare. 

De  aceea  noi,  fiindcă  avem  această  biserică,  să  ne  strângem  cu  dra¬ 
goste  în  jurul  ei,  să  o  preţuim  şi  să  o  cinstim  după  cuviinţă,  căci  aici 
este  mântuirea. 

Pentruca  însă  biserica  cu  adevărat  să-şi  poată  revărsă  asupra  noastră 
darurile  sale,  ni-se  mai  cere  un  lucru,  pe  care  ni-]  arată  evanghelia  de 
azi.  Cum  s’a  putut  vindecă  femeia  bolnavă  de  12  ani  numai  atingându-se 
de  haina  iui  lisus?  Prin  credinţa  ei,  căci  lisus  i-a  zis:  Mergi  în  pace  cre¬ 
dinţa  ta  te-a  mântuit.  Iar  când  s’a  vestit  lui  lair  că  fica  sa  e  moartă,  Domnul 
i  a  zis  lui:  Nu  te  teme,  crede  numai  şi  va  fi  scăpată. 

Când  apostolii  n’au  putut  vindecă  pe  un  demonizat,  lisus  le-a  zis: 
Puţin  credincioşilor,  de  ce  v’aţi  îndoit?  Adevăr  zic  voauă,  că  de  veţi  avea 
credinţă  numai  cât  un  grăunte  de  muştar  şi  veţi  zice  muntelui  acestuia: 
treci  dincolo,  va  trece.  Iată  puterea  credinţei. 

Domnul  lisus  Hristos  a  cerut  credinţă  tuturor  celor  ce  veneau  la 
dânsul  să-i  vindece  de  boale  trupeşti  sau  sufleteşti,  ne  cere  credinţă  tare 
şi  nouă  celor  ce  venim  astăzi  în  casa  sa. 

Cine  făcea  pe  mucenicii  creştini  să  poată  suferi  în  linişte  chinurile 

la  cari  îi  supuneau  păgânii  şi  să  moară  cu  zâmbetul  pe  buze?  Credinţa 

în  Dumnezeu,  această  putere  tainică,  care  întăreşte  inima,  oţeteşte  braţul 
şi  ascute  mintea.  Credinţa  nestrămutată  în  Dumnezeu  a  întărit  şi  inima 
strămoşilor  noştri  de  au  putut  trece  teferi  prin  focul  atâtor  prigoniri. 

Credinţa  este  ca  o  stea  luminoasă  ce  ne  luminează  vieaţa  şi  ne 
arată  calea  pe  care  trebue  să  mergem. 

Credinţă  este  şi  încrederea  în  noi  şi  în  alţii.  Ce  senină  e  vieaţa 

omului  ce  are  încredere  d.  p.  în  puterile  sale!  Uitaţi-vă  la  faţa  sa  cât  e 

de  veselă,  la  braţul  său  cât  e  de  sigur,  la  munca  sa  ce  spornică  şi  binecu¬ 
vântată  este.  Pe  când  cel  fricos,  neîncrezut  are  faţa  posomorită,  sufletul 
întunecat,  braţul  său  loveşte  în  gol,  munceşte  fără  voie  şi  n’are  nici  un 
spor  la  lucru. 

Aşa  este  şi  vieaţa  omului  credincios  în  asemănare  cu  a  celui  necre¬ 
dincios.1  Am  vorbit  despre  scrisoarea  băiatului  dus  la  America.  Acela  eră 
un  suflet  credincios  şi  vă  asigur  că  e  şi  un  om  harnic  şi  cinstit  şi  a  făcut 
acolo  bună  ispravă.  Căci  credinţa  în  Dumnezeu  şi  în  ajutorul  său  dă  omului 
dragoste  de  vieaţa  aceasta,  dragoste  de  oameni,  dragoste  de  lucru  şi  nă¬ 
dejde  în  vieaţa  cealaltă. 

* 

*  * 

1  Vezi  Uiliu  Scriban :  predică  la  Dumineca  Tomii,  ibidem. 

Iată,  iubiţi  creştini,  ce  însemnătate  are  în  vieaţa  omului  biserica.  Ea 
ne  dă  liniştea,  pacea  şi  seninătatea  vieţii.  Penţruca  însă  să  ne  poată  îm¬ 
părtăşi  cu  darurile  ei,  e  de  lipsă  să  ne  umplem  şi  noi  sufletul  cu  cre¬ 
dinţă  nestrămutată  în  Dumnezeu,  în  puterea  şi  bunătatea  lui.  Din  această 
credinţă  va  răsări  apoi  dragostea  şi  nădejdea  cătră  cele  bune  ale  lumii 
acesteia  şi  ale  celei  viitoare.  Şi  împodobiţi  fiind  cu  aceste  podoabe  alese, 
vom  birui  lumea,  iar  pe  noi  nici  o  putere  lumească  nu  ne  va  putea  birui. 
Amin.  E,  S, 


MIŞCAREA  LITERARĂ. 

Chestiunea  sexuală  din  punct  de  vedere  medical  şi  moral,  de 

Paul  Ooy.  Traducere  de  Ditn.  1.  Cornilescu.  Bucureşti  1912.  Preţul  50  bani. 

Apariţia  acestei  instructive  publicaţii  am  anunţat-o  deja  în  revista 
noastră,  dar  credem  de  folos  să  atragem  atenţiunea  şi  îndeosebi  asupra 
ei.  Tratează  doar  o  chestiune  dela  care  atârnă  într’o  măsură  foarte  mare 
sănătatea  trupească  şi  tăria  caracterului  moral,  dar  în  privinţa  căreia  — 
durere  —  există  prejudiţii  atât  de  înrădăcinate,  încât  aruncă  tinerimea 
de-adreptui  în  braţele  desfrâului  şi  a  imoralităţii.  Un  astfel  de  prejudiţiu 
e  acela,  că  mulţumirea  stimulului  sexual  ar  fi  o  necesitate  imperioasă,  a 
cărei  nesatisfacere  ar  periclita  sănătatea.  în  contra  acestui  prejudiţiu  pri¬ 
mejdios  deopotrivă  pentru  sănătatea  trupului  şi  a  sufletului,  păşeşte  autorul 
acestei  broşuri  şi  îi  combate  cu  argumente  convingătoare  luate  din  do¬ 
meniul  fiziologiei  şi  al  eticei,  arătând  dezastrele  individuale,  familiare  şi 
sociale  produse  de  faptele  desfrânării.  Prin  consideraţiuni  etice  arată  cum 
păstrarea  unei  castităţi  raţionale  este  condiţia  sine  qua  non  a  fericirii  tine¬ 
rilor  cari  păşesc  în  legăturile  căsătoriei  «Sunt  convins,  întrucât  mă  pri¬ 
veşte,  scrie  undeva  Dr.  Queyrat,  că  o  căsnicie  nu  poate  fi  într’adevăr 
plină  de  armonie,  decât  dacă  cei  doi  soţi  sau  căsătorit  amândoi  virgini; 
îi  văd  trăind  într’o  linişte  absolută,  fără  bănuială  şi  fără  mistere,  nici  unul 
din  ei  neavând  vre-o  grădină  secretă,  nimic  de  ştiut,  nimic  de  ascuns». 
La  sfârşit  autorul  broşurei,  un  medic  de  profesiune,  dă  poveţe  igienice 
pentru  păstrarea  curăţiei. 

Traducătorul  a  adăogat  în  traducere  şi  un  articol  al  cunoscutului  pe¬ 
dagog  Fr.  W.  Foerster  despre  «morala  sexuală  şi  sănătatea».  Reproducem 
din  acest  articol  părerile  alor  doi  scriitori  de  renume  despre  castitate, 
Fiziologul  italian  Prof  Mantegazza  zice:  «Toţi  oamenii  şi  mai  ales  tine¬ 
rimea  pot  experimentă  ei  înşişi  binefacerile  castităţii.  Memoria  e  expe¬ 
ditivă  şi  tenace,  mintea  vioaie  şi  fecundă,  voinţa  puternică  şi  caracterul 
se  oţeleşte  într’o  energie  de  care  desfrânaţii  nici  idee  n’au.  Nici  o  oglindă 
nu  ne  arată  mediul  în  colori  aşa  de  măreţe  ca  prisma  castităţii,  care-şi 
aruncă  colorile  ei,  ca  ale  curcubeului,  peste  toate  lucrurile  lumii,  fără  umbră». 
Bjornson  zice:  «Cred  că  nimeni  nu  s’a  îmbolnăvit  din  cauza  abstinenţii 
sexuale,  ci  din  cauză  ca  şi-a  încărcat  fantazia  exclusiv  numai  cu  idei  sen- 


219 


suale.  Umple-ţi  fantazia  unilateral  cu  ce  vrei  şi  vei  ajunge  fără  să  vrei 
la  stricăciune».  Foarte  temeinic  motivează  apoi  Foerster,  cum  abstinenţa 
este  o  condiţie  pentru  igiena  sufletului  şi  a  trupului,  precum  şi  pentru  un 
traiu  devotat  binelui  obştesc.  El  zice  între  altele:  «Cine  vatămă  şi  abu¬ 
zează  de  vieaţa  străină  pentru  gâdilarea  lui  elementară,  acela  nu  mai  are 
putere  de  a  lucră  pentru  scopuri  mai  înalte  şi  mai  presus  de  cele  indi¬ 
viduale,  nu  mai  simte  dreptul  acesta,  deoarece  simte  ostilitatea  propriei 
lui  vieţi  faţă  de  ideile,  cari  inspiră  o  asemenea  muncă.  în  chipul  acesta 
însă  şi-a  secat  cel  mai  mare  izvor  al  sănătăţii:  fiindcă  cel  mai  sănătos 
lucru  care  există  pentru  om,  e  de  a  se  puteâ  uită  pe  sine. 

«Prin  urmare,  putem  susţinea  liniştiţi,  că  orice  negligenţă  a  omului 
faţă  de  stările  şi  excitaţiuniie  corporale  e  şi  un  pericol  de  primul  rang 
pentru  sănătate.  Şi  de  altă  parte:  tot  ce  întăreşte  stăpânirea  de  sine  şi 
energia  caracterului  faţă  de  fizic  e  cei  mai  sănătos  lucru  pentru  om,  de¬ 
oarece  tocmai  la  om  vieaţa  animală  stă  mult  mai  mult  în  raport  cu  orga¬ 
nizaţia  creerului  ca  la  animalele  care  trăiesc  din  instinct.  O  mulţime  de 
dovezi  nouă  pentru  susţinerea  acestui  fapt  ni-o  dă  tocmai  direcţiunea  cea 
mai  nouă  a  ştiinţii  medicale,  psiho-terapia,  adecă  vindecarea  sau  micşo¬ 
rarea  suferinţelor  nervoase  şi  corporale  prin  influenţa  morală  şi  spirituală. 
Rezultatele  acestui  metod  de  vindecare  atestă  din  zi  în  zi  mai  mult,  în 
chip  într’adevăr  surprinzător,  de  ce  importanţă  fundamentală  sunt  pentru 
oameni  un  caracter  puternic,  o  voinţă  de  fier  şi  o  straşnică  educare  de 
sine.  Ce  prostie  prin  urmare  sâ  vătămăm  sau  să  părăsim  aceşti  factori 
centrali  ai  sănătăţii  —  pentru  sănătate!  Bine  zice  August  Comte,  că  pe 
asemenea  doctori,  cari  se  adresează  numai  părţii  animalice  din  om  şi  par 
a  nu  cunoaşte  importanţa  părţii  spirituale  în  gospodăria  naturii  corporale, 
ar  trebui  să-i  numim  pur  şi  simplu  «doctori  de  animale». 

«Şi  apoi  e  o  experienţă  comună  tuturor  oamenilor  viguroşi,  pe  care 
o  exprimă  şi  Goethe ,  că  abstinenţa  sexuală  are  o  influenţă  miraculoasă  şi 
extraordinară  asupra  intensităţii  şi  elasticităţii  tuturor  funcţiunilor  spirituale, 
în  sensul  acesta  vorbeşte  şi  Don  Carlos  a  lui  Schiller,  despre  aceia  «cari 
îşi  risipesc  jumătate  din  spirit,  forţa  adevăraţilor  bărbaţi,  în  îmbrăţişări 
desfrânate».  Şi  chiar  cu  mult  înainte  de  creştinism  se  ştia  că  prin  absti¬ 
nenţă  se  arată  deosebite  daruri  şi  forţe  sufleteşti.  Tocmai  adevărul  acesta 
e  uitat  totdeauna  de  aceia  cari  privesc  chestiunile  vieţii  sexuale  numai 
din  punct  de  vedere  fiziologic». 

Dar  ar  trebui  să  reproduc  scrierea  întreagă,  ca  să  arăt  cât  de  bogată 
este  în  idei  etice  de  o  valoare  superioară.  Incheiu  cu  cuvintele  Docto¬ 
rului  Dubois,  care  i-a  făcut  prefaţa  şi  cari  se  potrivesc  tot  atât  de  bine  şi 
la  articolul  adaus  în  apendice,  că  «în  aceste  câteva  pagini,  care  vibrează 
de  altruism,  nu  s’a  neglijat  nimic  pentru  stabilirea  bazelor  ideale  ale  unei 
curaţii  raţionale,  întemeiate  numai  pe  vederea  clară  a  condiţiunilor,  care 
pot  duce  la  adevărata  fericire». 

Alături  de  scrierea  « Noi  tinerih  de  Wegener,  care  încă  e  tradusă 
în  româneşte,  răspândirea  traducerii  d-lui  Cornilescu  în  cercurile  tinerimii 

şi  a  tuturor  celorce  au  trebuinţă  de  asemenea  orientări  sănătoase,  va  pro¬ 
duce  mult  bine. 

* 

Vieaţa  albinelor,  de  Maurice  Maeterlinck.  Traducere.  Bucureşti. 
Preţul  3  lei. 

O  scriere  care,  pentru  forma  ei  literară,  se  ceteşte  cu  o  adevărată 
plăcere  şi  cu  folos.  Nu  dă  instrucţii  asupra  albinăritului,  ci  ne  descrie 
vieaţa  albinelor  cu  atâta  măiestrie  şi  frumseţă,  încât  trezeşte  dragostea  ce¬ 
titorului  pentru  ocupaţia  cu  albinăritul. 

* 

Pocăiţii.  Cuvântări  bisericeşti  asupra  aşa  numiţilor  pocăiţi  (adven¬ 
tişti,  nazarieni),  de  Dr.  Nicolae  Brânzău,  paroh  în  Vulcan.  Petroşeni  1913. 
Preţul  3  cor.  Vom  reveni. 

* 

Din  « Biblioteca  pentru  toţh  am  primit:  Nr.  747 — 748  „Micul  Lord“ 
de  Frances  Hodgson  Burnett.  Prelucrare  de  Iosif  Nădejde.  Preţul  60  bani. 


CRONICĂ  BISERICEASCĂ-CULTURALĂ. 


Hristos  a  înviat!  Tuturor  colaboratorilor  şi  cetitorilor  «Revistei 
Teologice»  le  urăm:  Sărbători  fericite! 

* 

Colecta  pentru  Seminarul  „Andreian"  a  înregistrat  câteva  daruri 
frumoase  şi  cari  dau  dovadă  de  un  creştinesc  spirit  de  jertfă.  La  locul 
prim  stă  mărinimosul  dar  de  100,000  cor.  a  marelui  mecenate  dl  Vasile 
Stroescu.  Despre  alte  contribuiri  cu  sume  mai  mari  şi  despre  progresul 
colectei,  cetim  în  «  Telegraful  Român »  următoarele : 

«în  şedinţa  plenară  a  consistorului  arhidiecezan,  care  a  avut  loc  Luni, 
în  1/14  a  iunei  curente,  s’a  raportat  că  în  urma  esundărilor  şi  grindinei 
ce  au  bântuit  în  anul  trecut  unele  părţi  ale  arhidiecezei,  colecta  pusă  la 
cale  prin  Circularul  consistorului  Nr.  5559  din  7/20  Maiu  1912  s’a  amânat 
pe  anul  curent  şi  astfel  rezultatul  colectei  până  acuma  în  general  nu  co¬ 
respunde  aşteptărilor;  dar  în  special  s’a  luat  act  cu  plăcere,  că  membrii 
direcţiunei  şi  funcţionarii  institutului  de  credit  şi  de  economii  « Albina » 
au  contribuit  cu  50,000  cor.,  în  total  deci,  cu  cele  50,000  votate  de  adu¬ 
narea  generală,  ^Albina »  contribue,  ca  marele  mecenate  Stroescu,  cu 
100,000  coroane  la  măreţul  scop. 

«Dacă  băncile  româneşti  şi  peste  tot  intelectualii  noştri  vor  fi  pă¬ 
trunşi  de  datorinţa  loi,  precum  cu  plăcere  constatăm  că  este  «Albina»  şi 
funcţionarii  ei,  credem  că  în  timp  relativ  scurt  se  va  edifică  noul  seminar. 

«Să  nu  ne  răzimăm  tot  în  popor  la  realizarea  scopurilor  noastre  bi¬ 
sericeşti  şi  naţionale  din  centre.  Are  poporul  sarcinile  sale  locale  cu  sus¬ 
ţinerea  şcoalei  confesionale  şi  a  bîsericei  sale. 

« Intelectualii ,  cari  au  şi  priceperea  şi  mijloacele  materiale,  să  aibă 
zelul  şi  conştiinţa  de  datorie,  cum  o  are  poporul,  şi  atunci  prosperarea 
noastră  este  asigurată». 

Este  foarte  îndreptăţit  acest  apel  cătră  băncile  şi  intelectualii  noştri, 
căci  e  vorba  de  una  dintre  cele  mai  înalte  şcoli  pe  cari  Ie  avem  noi  Ro¬ 
mânii  de  aici  şi  e  cu  dreptate  ca  clasa  intelectualilor  sa  sară  în  sprijinul 
ei.  In  rând  cu  intelectualii  mireni,  dintre  cari  funcţionarii  « Albinei »  au  dat 
într’adevăr  o  frumoasă  dovadă  de  conştiinţă  superioară,  credem  că  se  vor 
porni  la  emulaţie  şi  preoţii  şi  învăţătorii  noştri,  contribuind  pentru  şcoala 
la  care  au  învăţat. 

Pentru  acelaş  scop  au  mai  contribuit  până  acum  membrii  P.  Veneratului 
consisfor  athidiecezan  din  Sibiiu  cu  suma  de  600  cor.,  iar  corpul  profesoral  dela 
seminarul  «Andreiati»  cu  10,000 cor.,  şi  anume;  P.  C.  Sa  Dr.  Eusebiu  R.  Roşea 
2000  cor,,  Dr.  N.  Bălan  1000  cor.,  Dr.  V.  Stan,  Dr.  A.  Crăciunescu,  V. 
Păcală,  E.  Todoran,  Dr.  P.  Roşea,  Dr.  S.  Dragomir,  A.  Crişan  T.  Po- 
povici  şi  1.  Oţoiu  câte  600  cor.,  Dr.  N.  Ittu,  medicul  seminarial  700  cor., 
Dr.  I.  Felea  400  cor.,  A.  Popoviciu  300  cor.  şi  C.  Popa  200  cor. 

Nu  ne  îndoim  că  aceste  pilde  vor  determină  şi  pe  alţii  să  lucreze 
Ia  fel. 

* 

Adevărata  fericire,  Drummond,  un  naturalist  englez  şi  bărbat  cu 
credinţă  creştinească,  spune  despre  fericire  următoarele:  «Intru  a  avea  şi 
a  primi  nu  constă  fericirea,  ci  întru  a  da.  Jumătate  lumea  e  pe  o  cale 
greşită,  când  vânează  după  fericire.  Ea  crede  că  fericirea  constă  întru  a 
avea  şi  a  primi  ori  în  aceea  ca  să  ne  servească  alţii.  Fericirea  constă 
însă  întru  a  dă  şi  a  sluji  pe  alţii.  Celce  vrea  să  fie  fericit,  acela  să-şi 
tragă  seamă  cu  învăţătura  Sf.  Scripturi,  că  e  lucru  mai  fericitor  şi  mai 
bun  a  dă  decât  a  luă*. 

* 

Ce  a  făcut  din  ucenicii  Domnului  —  apostoli.  Apostolii  Domnutui, 
în  timpul  petrecerii  acestuia  cu  dânşii  pe  pământ,  au  fost  învăţăcei,  dar 
dupăce  învăţătorul  lor  s’a  înălţat  din  mijlocul  lor,  au  devenit  apostoli  în¬ 
sufleţiţi  şi  au  pornit  în  lume  să  propoveduiască  împărăţia  lui  Dumnezeu. 
Ce  convingere  i-a  schimbat  din  ucenici  în  apostoli?  La  această  întrebare 
răspunde  Pascal  astfel:  «Presupunerea  că  apostolii  ar  fi  fost  nişte  înşelă¬ 
tori,  e  cu  totul  absurdă.  Să  ne  închipuim:  aceşti  doisprezece  oameni  s'au 
adunat  după  moartea  lui  Hristos  şi  au  făcut  un  complot!  Ei  au  decis  să 
spună,  că  Ffristos  a  înviat,  şi  cu  aceasta  să  pornească  în  iume,  ca  să  o 
cucerească.  Inima  omenească  e  foarte  înclinată  spre  uşurătate  şi  nestator¬ 
nicie,  spre  bani  şi  averi.  N’ar  fi  trebuit  decât  ca  unul  dintre  apostoli  să 
să  se  lase  ispitit  în  vreuna  din  aceste  părţi,  ori,  ceeace  eră  şi  mai  uşor, 
să  se  lase  înfricat  de  închisoare,  torturi  şi  moarte  ca  să  trădeze  complotul 
—  atunci  ei  cu  toţii  şi  toată  cauza  lor  ar  fi  fost  pierdută.  Putem  deci 
crede  că  apostolii  au  fost  nişte  înşelători  ?  E  peste  putinţă,  căci  nu  e  cu 
putinţă  să  te  ’nşeli  însuţi  cu  aceea  că  a  înviat  un  om.  Pânăce  Flristoş  a 

fost  cu  dânşii,  i-ar  fi  putut  ţinea  în  frâu.  Dar  după  aceea?  Dacă  nu  ii  s’a 
arătat  Ei  ior,  atunci  cine  i-a  pus  în  mişcare  la  o  acţiune  atât  de  impo¬ 
zantă?  Deci  învierea  a  făcut  din  ei  apostoli.» 

* 

Cele  şapte  cuvinte  ale  Mântuitorului  pe  cruce.  «Părinte,  iartă-le 
lor,  că  nu  ştiu  ce  fac.»  —  «Amin  zic  ţie,  astăzi  vei  fi  cu  mine  în  rai.»  — 
«Muiere,  iată  fiul  tău!.,  lată  muma  ta!»  —  «Dumnezeul  meu,  Dumnezeul 
meu,  căci  (de  ce)  m’ai  lăsat!»  —  «Mi-e  sete»  —  «Părinte  în  manile  tale 
dau  duhul  meu.»  —  «Sfârşitu-s’a!» 

* 

De  ce  te  conduci?  Poetul  Heinrich  Heine  şi-a  bătut  joc  în  poeziile 
sale  într’un  mod  de  tot  impios  de  Mântuitorul  nostru  şi  de  creştinism. 
Dar,  când  în  anul  1859  se  găsea  pe  patul  de  moarte,  s’a  schimbat  cu  totul. 
Atunci  s’a  convins  de  adevărul  cuvintelor  fericitului  Augustin :  «Spre  Tine 
ne-ai  creat  Doamne,  şi  inima  noastră  nu  se  odihneşte  până  ce  nu  găseşte 
odihnă  întru  Tine».  Atunci  şi-a  recunoscut  greşalele  şi  rătăcirile  sale  de 
mai  nainte  şi  s’a  convins  că  trebue  să  facă  ceva  ca  să  le  revoce.  Ca  să 
nu  creadă  cineva  despre  el,  că  numai  în  decursul  aiurărilor  sale  fantastice 
a  căutat  pe  Dumnezeu,  ş’a  făcut  testamentul  şi  a  scris  în  el  următoarele: 
«Cu  credinţă  în  Dumnezeul  cel  veşnic  şi  în  Părintele  nostru  mă  duc  acasă 
şi  îl  rog  fierbinte  de  graţia  Sa  pentru  sufletul  meu  nemuritor.  In  scrierile 
mele  mi-am  bătut  joc  de  cele  sfinte.  Acum  mă  căiesc  pentru  aceasta. 
Ceeace  m'a  îndemnat  să-mi  bat  joc  de  cele  sfinte  n  au  fost  sentimentele 
mele,  ci  mai  vârtos  spiritul  rău  al  timpului  in  care  am  trăit.  Acum  cer 
iertare  dela  Dumnezeu  şi  dela  oameni,  pentrucă  am  vătămat  adevărata 
putere  a  credinţii».  —  Ce  învăţăminte  putem  noi  scoate  din  aceste  cu¬ 
vinte  de  căinţă  ale  unui  necredincios?  Una  de  bună  seamă:  să  ne  dăm 
seamă,  oare  nu  are  şi  asupra  noastră  vr’o  influinţâ  spiritul  timpului,  care 
înăduşă  cele  mai  frumoase  porniri  şi  sentimente  ale  inimei  noastre?  Trăim 
noi,  prin  partea  bună  a  sufletului  nostru,  sau  trăieşte  spiritul  rău  al  tim¬ 
pului  în  şi  prin  noi?  Să  ne  eliberăm  sufletul  din  robia  prejudiţiilor  şi  a 
rătăcirilor  timpului,  iăsându-1  să  trăească  liber,  după  îndemnurile  bune  ale 
naturii  sale,  care  aleargă  şi  se  doreşte  după  Dumnezeul  cel  viu. 


Nu  pot  înţelege.  învăţaţii  spun  că  nu  p~>t  să  explice  provenienţa 
stâncilor  de  granit  din  valea  Storo  din  Tirol,  căci  în  regiunile  din  jur  ele 
nu  se  găsesc,  de  aceea  cred  că  au  fost  aduse  prin  vre-o  evoluţie  în  des- 
voltarea  pământului,  din  mari  depărtări.  Nu  e  lucru  uşor  pentru  învăţaţi 
să  explice  pe  ce  cale  au  ajuns  acele  stânci  în  valea  în  care  se  găsesc, 
dar  ar  fi  absurd  ca  din  această  cauză  să  nege  existenţa  lor.  Ele  se  gă¬ 
sesc  acolo  şi  storc  admiraţia  privitorilor  şi  a  învăţaţilor,  ca  o  mare 
curiozitate  a  locului. 

Iu  sî.  Scriptură  încă  există  adevăruri  mari,  ca  munţii  de  stâncă,  şi 
noi  nu  le  putem  înţelege  şi  aduce  în  legătură  cu  alte  adevăruri  în  mij- 

locul  cărora  se  găsesc.  Ele  sunt  nişte  misterii  pentru  mintea  noastră.  Ce 
vom  face  cu  ele?  Nu  ar  fi  o  nebunie  să  negăm  existenţa  lor,  fiindcă 
noi  nu  le  putem  explică  întru  toate?  De  sigur,  lucrul  cel  mai  înţelept  ce-1 
putem  face  e,  să  le  recunoaştem  existenţa  şi  să  ie  primim  cu  acea  admi¬ 
raţie  pioasă  care  izvoreşte  din  adâncimile  oricărei  credinţe  vii.  Ştiinţa 
noastră  despre  lume  e  fragmentară,  —  cum  putem  socoti  să  cuprindem 
în  cadrele  înguste  ale  minţii  noastre  nemărginirea  şi  absolutul?  Dacă 
pentru  naturalist  nu  e  o  ruşine  să  recunoască  faptele  naturii  fiindcă  ele 
există,  deşi  nu  le  poate  explică,  —  de  ce  să  fie  nepermis  şi  ruşinos 
pentru  noi,  să  recunoaştem  adevărurile  mari,  pe  cari  ni-le  descopere  lumea 
supranaturală?  Cum  zice  Psalmistul:  «Abia  cunoaştem  cele  de  pe  pă¬ 
mânt,  dar  cele  din  ceriuri,  cine  ni-le  va  spune»  ? 

* 

In  chestia  reunirii  bisericilor.  In  repeţite  rânduri  am  dat  informa- 
ţiuni  despre  încercările  ce  se  fac  pentru  de-a  apropia  biserica  anglicană 
de  cea  ortodoxă,  şi  invers.  Despre  aceste  încercări  tratează  Anuarul  socie¬ 
tăţii:  « The  anglican  aud  eastern-orthodox  Churches  Union »,  care  e  o  so¬ 
cietate  înfiinţată  cu  scopul  ca  să  mijlocească  apropierea  între  acele  două 
biserici.  In  acest  Anuar,  —  după  cum  spune  « Internationale  kirchliche 
Zeitschrift »  —  se  spune  că  în  Anglia  se  pun  mari  silinţe  pentru  a  realiză 
o  apropiere  între  biserica  anglicană  şi  cea  ortodoxă.  Un  sinod  ţinut  în  4 
Iulie  1912  în  Canterbury,  pe  baza  referatului  ce  l-a  făcut  episcopul  de 
Oxford,  a  luat  următoarea  deciziune:  «Această  adunare  a  luat  la  cunoş¬ 
tinţă  cu  cea  mai  mare  satisfacţie  şi  mulţumită,  că  s’a  înfiinţat  o  societate 
rusească  cu  scopul  ca  să  încheie  legături  mai  strânse  între  bisericile  din 
Anglia  şi  Rusia,  şi  că  statutele  acelei  societăţi  au  fost  încuviinţate  de  Sf. 
Sinod  al  bisericei  ruseşti.  Această  adunare  îşi  exprimă  nădejdea,  că  bine¬ 
cuvântarea  lui  Dumnezeu  se  va  pogori  asupra  străduinţelor  aducătoare  de 
pace  ale  acelei  societăţi,  mai  ales  prin  aceea,  că  se  vor  putea  cunoaşte 

reciproc  învăţăturile  şi  obiceiurile  ambelor  biserici». 

* 

Biserica  română  peste  Carpaţi.  La  «Cercul  de  studii  al  partidului 
naţional-liberal»  a  ţinut  în  luna  Februarie  dlui  P.  Gârboviceanu  o  lumi¬ 
noasă  şi  bine  documentată  conferinţă  asupra  «Chestiunei  religioase  a  Ro¬ 
mânilor  de  peste  Carpaţi».  Ne  pare  rău  că  nu  putem  ceti  întreagă  această 
frumoasă  conferinţă.  «Voinţa  naţională»  de  unde  ne  luăm  şi  noi  ştirea  o 
publică  numai  în  extras.  Credem  de  interes  să  împărtăşim  şi  cetitorilor 
noştri  părerile  fraţilor  noştri  din  Regat,  privitoare  la  o  importantă  chestiune 
naţională  şi  culturală,  —  mai  ales  când  aceste  păreri  ne  vin  dela  oameni 
aleşi  şi  cu  o  adâncă  pricepere  a  preocupărilor  noastre.  —  lată  în  câteva 
cuvinte  cuprinsul  conferinţei.  «Cu  competinţa-i  recunoscută  în  chestiunile 
religioase,  conferenţiarul  a  făcut  o  largă  şi  documentată  expunere  istorică 
a  Un  irei  bisericii  gr.-or.  cu  cea  catolică,  arătând  în  amănunte  influinţa  de¬ 
zastruoasă  pe  care  a  avut-o  acest  act  asupra  conştiinţei  şi  desvoltărei  cul- 
'nrale  naţionale  a  fraţilor  noştri  de  peste  munţi.  Apoi  în  aplauzele  unei 

numeroase  şi  distinse  asistenţe,  dl  Gârboviceanu  a  învederat  care  e  da¬ 
toria  tuturor  Românilor  în  faţa  înfiinţărei  nouei  episcopii  gr.-cat.  maghiare». 
La  începutul  conîerinţii  d-1  Gârboviceanu  aruncă  o  privire  asupra  încer¬ 
cărilor  mari  şi  grele,  prin  cari  a  trecut  neamul  nostru  în  anul  trecut.  Intre 
acestea  este  şi  înfiinţarea  episcopiei  gr.-cat.  maghiare.  Arată  cum  s’a  în¬ 
fiinţat  acest  mijloc  de  desnaţionalizare  a  Românilor  ardeleni.  Ne  spune 
că  «Ungurii  au  dreptul  să  se  bucure,  iar  fraţii  noştri  şi  cu  ei,  noi  toţi 
împreună,  să  fim  îndureraţi  şi  îngrijoraţi  pentru  viitor,  fiindcă  ce  n’au  putut 
Ungurii  să  câştige  în  decursul  vremurilor  au  câştigat  acum,  la  începutul  vea¬ 
cului  al  XX,  mulţămită  numai  Papei,  care  a  sdrobit  în  Români  cele  mai  sfinte 
simţăminte  omeneşti  şi  dumnezeeşti !  «Biserica  pentru  fraţii  noştri  de  peste 
Carpaţi,  însemnează  totul.  Ea  a  fost  şi  e  unica  depozitară  a  întregului  patri¬ 
moniu  naţional...  Odată  cu  pierderea  bisericii  naţionale  s’a  dus  şi  limba 
şi  în  urmă  treptat,  s’a  dus  şi  conştiinţa  naţională».  Urmează  o  documen¬ 
tată  şi  largă  expunere  istorică  a  condiţiunilor  între  cari  s’a  făcut  «Unirea». 
Despre  aceasta  zice  că,  «ea  a  fost  înţeleasă  însă  numai  ca  un  fel  de  alianţă 
religioasă,  fără  să  se  primească  vre-o  dogmă  de  necredinţă  catolică  şi  cu 
deplina  autonomie  a  bisericii  unite.  Ea  n’a  folosit  nimic  poporului,  a  cărui 
stare  economică  şi  socială  n’a  fost  îmbunătăţită».  Conferenţiarul  a  înve¬ 
derat  apoi,  cât  de  mare  înrâurire  a  avut  catolicismul  asupra  desnaţionali- 
zării  Românilor  din  părţile  Gherlei  şi  Sătmarului.  Ne  spune  «că  în  bise¬ 
rica  unită  a  domnit  din  nenorocire  un  spirit  prea  catolic  şi  prin  urmare 
şi  cosmopolit,  a  domnit  un  spirit  străin,  sau  cei  puţin  indiferent  faţă  de 
sentimentele  şi  aspiraţiunile  neamului  nostru  şi  de  oportunism  momentan». 
Iar  dupăce  arată  şi  primejdia  nou  înfiinţatei  episcopii,  scoate  singură  so¬ 
luţie  mântuitoare: 

«Şi  atunci  ni  se  pune  întrebarea:  Care  ar  fi  soluţia  pentru  ca  aceşti 
fraţi  ai  noştri,  din  mijlocul  cărora  am  avut  pe  Dragoş  Vodă,  descălecătorul 
Moldovei  să  fie  mântuiţi  pentru  neamul  nostru?  Nu  e  şi  nu  poate  fi  decât 
următoarea:  Sau  Papa  revoacă  bula  şi  .enunţă  la  înfiinţarea  unei  episcopii 
maghiare,  lăsând  lucrurile  în  starea  lor  de  până  acum,  sau  toţi  aceşti  Ro¬ 
mâni  să  se  reîntoarcă  la  vechea  lege  strămoşească,  la  biserica  ortodoxă. 
In  direcţiunea  aceasta  trebue  să  lucreze  fraţii  noştri  de  peste  Carpaţi,  în- 
tr’un  gând  şi  o  simţire,  fără  cea  mai  mică  şovăire. 

Şi,  acum  se  pune  îndeosebi  şi  alternativa  pentru  căpeteniile  bisericei 
greco-catolice  române:  Sunt  mai  întâi  Români  şi  apoi  catolici  sau  întâi 
catolici  şi  apoi  Români;  preferă  mai  bine  interesele  neamului  lor,  sau  pe 
ale  Catolicismului,  strâns  unite  cu  ale  maghiarismului . ? 

Iar  noi  Românii  din  Regat,  faţă  de  această  chestiune  şi  de  greutăţile 
de  tot  felul  cu  care  se  luptă  fraţii  noştri  de  peste  Carpaţi  pentru  păstrarea 
fiinţei  lor  etnice  avem  îndatoriri  şi  morale  şi  materiale. 

Să-i  ajutăm  în  toate  chipurile  şi  sub  orice  formă! . » 


